വോട്ടെടുപ്പിനു തലേന്നു വരെ നേതാക്കളെ കാലുമാറ്റാം\nTHALSAMAYAM| Updated On: 16 March 2019 2:19 PM GMT | Location :\nതെരഞ്ഞെടുപ്പ് സംവിധാനം മെച്ചപ്പെടുത്തുന്നതിനുള്ള പ്രചാരണങ്ങൾ രാജ്യത്തെവിടെയും ഇപ്പോഴില്ല. അപൂർവ്വം ചില സർക്കാറേതര സംഘടനകൾ നടത്തുന്ന ശ്രമങ്ങളാകട്ടെ സമൂഹം അറിയാതെ പോവുകയുമാണ്. പാർട്ടികൾ, പണവും അധികാരവും അധാർമ്മികതയും ഉപയോഗിച്ച് തെരഞ്ഞെടുപ്പ് പ്രക്രിയ അട്ടിമറിക്കാനുള്ള ശ്രമം തുടരുന്നു\nതെരഞ്ഞെടുപ്പ് പെരുമാറ്റച്ചട്ടം നിലവിൽ വന്ന് വോട്ടെടുപ്പിനുള്ള സന്നാഹങ്ങൾ വേഗത്തിൽ നടക്കുന്ന അവസാനഘട്ടത്തിലും പാർട്ടി നേതാക്കളുടെ കാലുമാറ്റങ്ങൾ അവസാനിച്ചിട്ടില്ല. പ്രമുഖന്മാർ ഉൾപ്പെടെ പലരും മാറാൻ സമയം കാത്തിരിക്കുന്നതായും കേൾക്കുന്നു. കാലുമാറ്റം വോട്ടെടുപ്പിന്റെ തലേന്നുവരെ നടത്താനും ഈ രാജ്യത്ത് സ്വാതന്ത്ര്യമുണ്ട്. ഇത്രത്തോളം ഇല്ലെങ്കിലും പണ്ടും ഈ പ്രവണതയുണ്ട്. ഇത്രയുംകാലം കൊണ്ടുനടന്ന പാർട്ടി ഇത്ര മോശമായ പാർട്ടിയായിരുന്നു എന്നു പലർക്കും തിരിച്ചറിവുണ്ടാകുന്നത് വളരെ വൈകിയാണ്. നല്ല ഉദാഹരണം നമ്മുടെ നാട്ടുകാരനായ ടോം വടക്കനാണ്. വടക്കൻ വടക്ക് വളർന്ന നേതാവാണ്. ടെലിവിഷൻ ചാനലുകളിൽ ഇംഗ്ലീഷ് കലർന്ന മലയാളത്തിൽ കോൺഗ്രസ്സിനെ ന്യായീകരിക്കാൻ എപ്പോഴും എത്താറുള്ള ആളായതു കൊണ്ട് സുപരിചിതനാണ്. അദ്ദേഹം കോൺഗ്രസ്സിൽ നിന്നു രാജിവയ്ക്കുകയും ആലോചിക്കാൻ അധികമൊന്നും സമയമെടുക്കാതെ ബി.ജെ.പി യിൽ ചേരാൻ തീരുമാനിക്കുകയും അന്നു തന്നെ ബി.ജെ.പി ദേശീയ പ്രസിഡന്റ് അമിത് ഷാ വലിയ ബൊക്കെ കൊടുത്തു സ്വീകരിക്കുകയും ചെയ്യുന്നത് കണ്ടു.\nടോം വടക്കൻ വലിയ നേതാവാണോ ചെറിയ നേതാവാണോ എന്നതു പ്രസക്തമല്ല. ചാനലുകളിലൂടെ സുപരിചിതനായതു കൊണ്ട് അദ്ദേഹത്തിന്റെ രാജി കോൺഗ്രസ് അനുഭാവികളെ ചെറുതായെങ്കിലും ഞെട്ടിച്ചു കാണും. പുൽവാമയിൽ ഭീകരവാദിവാദികൾ നടത്തിയ ആക്രമണത്തോട് കോൺഗ്രസ് പ്രതികരിച്ച രീതിയോടുള്ള എതിർപ്പാണ് രാജിക്കു കാരണം എന്ന അദ്ദേഹത്തിന്റെ ന്യായീകരണത്തോട് യോജിക്കുകയോ വിയോജിക്കുകയോ ചെയ്യാം. സംഭവം നടന്ന സമയത്ത് അദ്ദേഹം അതിനെക്കുറിച്ച് യാതൊന്നും പറഞ്ഞിരുന്നില്ല എന്നതും, അദ്ദേഹം കേരളത്തിൽ മത്സരിക്കാൻ സീറ്റ് തെരയുകയായിരുന്നു എന്നതും കേരളത്തിൽ ബി.ജെ.പി യുടെ സ്ഥാനാർത്ഥിയാകാൻ പോകുന്നു എന്നതുമെല്ലാം ഇതിനോട് ചേർത്തു വായിക്കേണ്ട കാര്യങ്ങൾ തന്നെയാണ്.\nഏതു ദിവസവും നേതാക്കൾക്ക് പാർട്ടി മാറാം. നാമനിർദ്ദേശപത്രിക സമർപ്പിച്ച ശേഷം പാർട്ടി മാറുന്നതു പോലും നിയമപരമായി തടയപ്പെട്ടിട്ടില്ല. തെരഞ്ഞെടുപ്പ് പെരുമാറ്റച്ചട്ടം, സർക്കാർ ഉദ്യോഗസ്ഥന്മാരും മന്ത്രിമാരും സ്ഥാനാർഥികളുമെല്ലാം ചെയ്യേണ്ടതും ചെയ്യാൻ പാടില്ലാത്തതുമായ കാര്യങ്ങൾ വളരെ വിശദമായി പ്രതിപാദിക്കുന്നുണ്ട്. അതിലൊന്നും നേതാക്കളുടെ പാർട്ടിമാറ്റം വിഷയമല്ല. എന്തായാലും, ടോംവടക്കൻ ഒറ്റപ്പെട്ട പ്രതിഭാസമല്ല. പാർട്ടി മാറൽ സാധാരണ രാഷ്ട്രീയ പ്രവർത്തനത്തിന്റെ ഭാഗമാണോ അതല്ല, ന്യായീകരിക്കാനാവാത്ത, പരോക്ഷമായ തെരഞ്ഞെടുപ്പ് അഴിമതിയാണോ എന്നതു മാത്രമാണ് ഇവിടെ ചർച്ച ചെയ്യേണ്ടത്. ഈ പാർട്ടി മാറ്റങ്ങൾ ഏറെയും തെരഞ്ഞെടുപ്പ് അഴിമതി തന്നെയാണ്. പണവും സ്ഥാനാർത്ഥിത്വവും ഉൾപ്പെടെയുള്ള കോഴകൾ ഇതിന്റെ പിന്നിലുണ്ട്. നൂറിൽ ഒന്ന് ഒരു പക്ഷേ, കളങ്കമില്ലാത്ത പാർട്ടി മാറ്റമാവാം.\nശ്രദ്ധേയരായ വ്യക്തികളെ പാർട്ടി മാറ്റുന്നതിനുള്ള ആസൂത്രിത നീക്കം ബി.ജെ.പിയുടെ ഭാഗത്തുനിന്നുണ്ട് എന്നത് പകൽ പോലെ വ്യക്തമാണ്. പ്രമുഖന്മാർ പാർട്ടിയിൽ ചേരും എന്ന അവകാശവാദം ബി.ജെ.പി നേതാക്കൾ ഒന്നു രണ്ടു വർഷമായി ഉയർത്തുന്നുണ്ട്. ആരെയെല്ലാമോ പണംകൊടുത്തു വരെ മാറ്റിക്കാൻ ശ്രമിക്കുന്നതായ വാർത്തകളുമുണ്ടായിരുന്നു. പക്ഷേ, കാര്യമായി ഒന്നും നടന്നില്ല. ആകെ കിട്ടിയത് വടക്കനെയാണ്. ഇത്തരം പല മാറ്റങ്ങൾ ഒന്നിച്ച് പ്രഖ്യാപിച്ച് വലിയ തരംഗമാണ് എന്നു വരുത്താനുള്ള ശ്രമവും ഫലവത്തായിട്ടില്ല. ഇതു തീർത്തും നിയമാനുസൃതമായ ഒരു തെരഞ്ഞെടുപ്പ് തന്ത്രമായിരിക്കാം. എന്നാൽ, ഇതിനു വേണ്ടി ഉപയോഗിക്കുന്ന തന്ത്രങ്ങളിൽ എത്രത്തോളം ധാർമ്മികതയുണ്ട് എന്ന് വോട്ടർമാർ പരിശോധിക്കേണ്ടതായുണ്ട്. കാലുമാറ്റങ്ങളിൽ ധനപരമായുള്ള കൊടുക്കൽ വാങ്ങലുകൾ ജനങ്ങൾ അറിയാൻ പോകുന്നില്ല. എന്നാൽ, ഇവയിലുടെയുള്ള സ്ഥാനകൈമാറ്റങ്ങൾ എല്ലാവരും കാൺകെ മാത്രമേ നടത്താനാവൂ.\nതെരഞ്ഞെടുപ്പ് അഴിമതികൾ ഇല്ലാതാക്കാൻ വേണ്ടിയുള്ള നീണ്ട പോരാട്ടങ്ങളും പ്രക്ഷോഭങ്ങളും രാജ്യത്ത് നടന്നിട്ടുണ്ട്. ഇന്നത്തെ മാതൃകാ പെരുമാറ്റച്ചട്ടം ഉൾപ്പെടെയുള്ള പല സംവിധാനങ്ങളും ഇങ്ങനെ ഉണ്ടായതാണ്. തെരഞ്ഞെടുപ്പ് കമ്മിഷനും ജുഡീഷ്യറിയും നടപ്പാക്കിയ പരിഷ്ക്കാരങ്ങൾ തെരഞ്ഞെടുപ്പ് പ്രക്രിയ കുറെയെല്ലാം അഴിമതിരഹിതവും സുതാര്യവും ആക്കുന്നതിനു സഹായിച്ചിട്ടുണ്ട്. ഇനിയുമേറെ ചെയ്യാനുമുണ്ട്. നിർഭാഗ്യവശാൽ, രാഷ്ട്രീയ പാർട്ടികളുടെ പ്രവർത്തനങ്ങൾ നേരെ വിപരീതമായ ദിശയിലാണ് പോകുന്നത്.\nതെരഞ്ഞെടുപ്പ് സംവിധാനം മെച്ചപ്പെടുത്തുന്നതിനുള്ള പ്രചാരണങ്ങൾ രാജ്യത്തെവിടെയും ഇപ്പോഴില്ല. അപൂർവ്വം ചില സർക്കാറേതര സംഘടനകൾ നടത്തുന്ന ശ്രമങ്ങളാകട്ടെ സമൂഹം അറിയാതെ പോവുകയുമാണ്. പാർട്ടികൾ, പണവും അധികാരവും അധാർമ്മികതയും ഉപയോഗിച്ച് തെരഞ്ഞെടുപ്പ് പ്രക്രിയ അട്ടിമറിക്കാനുള്ള ശ്രമം തുടരുന്നു. ഇത്തരം ജനാധിപത്യവിരുദ്ധ പ്രവണതകൾ ചെറുക്കാൻ എന്തു ചെയ്യാൻ കഴിയും എന്ന് ഉറക്കെ ചിന്തിക്കേണ്ട സമയമായിരിക്കുന്നു. വോട്ടർമാർ അവരുടെ വിവേചനബുദ്ധി ഉപയോഗപ്പെടുത്തേണ്ട വിഷയം കൂടിയാണ് ഇത്.


വിജയം തുടർന്ന് ഓസ്ട്രേലിയ, പൊരുതാതെ കീഴടങ്ങി ശ്രീലങ്ക - Fanport Sports News in Malayalam, Malayalam Sports News - Sports News Malayalam\nThursday, Aug 13, 2020 04:35 AM\nHome Cricket Womens Cricket വിജയം തുടർന്ന് ഓസ്ട്രേലിയ, പൊരുതാതെ കീഴടങ്ങി ശ്രീലങ്ക\nശ്രീലങ്കൻ വനിതകൾക്കെതിരെയുള്ള ഏകദിന മത്സരത്തിൽ തങ്ങളുടെ ഏകദിനത്തിൽ തുടർച്ചയായ 18ആം ജയം നേടി ഓസ്‌ട്രേലിയൻ വനിതകൾ.9വിക്കറ്റിനാണ് ഓസ്ട്രേലിയ ശ്രീലങ്കയെ തോൽപ്പിച്ചത്. ആദ്യ ബാറ്റ് ചെയ്ത ശ്രീലങ്ക 50 ഓവറിൽ 8 വിക്കറ്റ് നഷ്ട്ടതിൽ വെറും 195 റൺസ് മാത്രമാണ് എടുത്തത്. ശ്രീലങ്കൻ നിരയിൽ 103 റൺസ് എടുത്ത ചമരി അട്ടപ്പട്ടു മാത്രമാണ് ഓസ്‌ട്രേലിയൻ ബൗളമാരെ പരീക്ഷിച്ചത്. അട്ടപ്പട്ടുവിന്റെ അഞ്ചാമത്തെ ഏകദിന സെഞ്ചുറിയായിരുന്നു ഇത്. 24 റൺസ് എടുത്ത മാധവി മാത്രമാണ് അട്ടപ്പട്ടുവിന് കുറച്ചെങ്കിലും പിന്തുണ നൽകിയത്.\nതുടർന്ന് ബാറ്റ് ചെയ്ത ഓസ്ട്രേലിയ ഒരു വിക്കറ്റ് നഷ്ടത്തിൽ 139 പന്തുകൾ ബാക്കി വെച്ച് അനായാസം ജയം സ്വന്തമാക്കുകയായിരുന്നു.\nപുറത്താവാതെ 76 പണത്തിൽ നിന്ന് 112 റൺസ് നേടിയ അലിസ്സ ഹീലിയുടെ പ്രകടനമാണ് ഓസ്‌ട്രേലിയക്ക് ജയം എളുപ്പമാക്കിയത്. ഹീലിയുടെ മൂന്നാമത്തെ ഏകദിന സെഞ്ചുറിയായിരുന്നു ഇത്. 63 റൺസ് എടുത്ത ഹെയ്ൻസിന്റെ വിക്കറ്റ് മാത്രമാണ് ഓസ്‌ട്രേലിയക്ക് നഷ്ടമായത്. 21 റൺസോടെ മാഗ് ലാനിങ് പുറത്താവാതെ നിന്നു.\nPrevious articleദക്ഷിണാഫ്രിക്കയെ എറിഞ്ഞിട്ട് ഇന്ത്യൻ വനിതകൾ\nNext article“ഇന്ത്യൻ ടീമിലേക്ക് തിരിച്ചുവരണമെങ്കിൽ അത് തീരുമാനിക്കേണ്ടത് ധോണി”


എല്ലാവർക്കും അവരവരുടേതായ ജീവിതമുണ്ട്, പ്രകോപനങ്ങൾ തന്നെ ബാധിക്കാറില്ല. അമൃതയുടെ പ്രതികരണം ശ്രദ്ധ നേടുന്നു. - Cine Kerala\nHome Film News എല്ലാവർക്കും അവരവരുടേതായ ജീവിതമുണ്ട്, പ്രകോപനങ്ങൾ തന്നെ ബാധിക്കാറില്ല. അമൃതയുടെ പ്രതികരണം ശ്രദ്ധ നേടുന്നു.\nഎല്ലാവർക്കും അവരവരുടേതായ ജീവിതമുണ്ട്, പ്രകോപനങ്ങൾ തന്നെ ബാധിക്കാറില്ല. അമൃതയുടെ പ്രതികരണം ശ്രദ്ധ നേടുന്നു.\nഐഡിയ സ്റ്റാർ സിംഗർ എന്ന റിയാലിറ്റി ഷോയിലൂടെ ഏറെ ശ്രദ്ധ നേടിയ താരമാണ് അമൃത സുരേഷ്. അമൃതയുടെ അനിയത്തി ആയ അഭിരാമി സുരേഷും മലയാളികൾക്ക് സുപരിചിതയാണ്. ഇന്ന് മലയാളികളുടെ പ്രിയപ്പെട്ട ഗായികയാണ് അമൃത. സാമൂഹ്യ മാധ്യമങ്ങളിൽ താരം സജീവം. ഒരിടയ്ക്ക് അമൃതംഗമയ എന്ന പേരിലുള്ള ഒരു മ്യൂസിക് ബാൻഡ് ആരംഭിച്ചിരുന്നു അമൃതയും സഹോദരിയും. ഒരു യൂട്യൂബ് ചാനൽ ഉണ്ട് സഹോദരിമാർക്ക്.\nബാലയുമായി പ്രണയ വിവാഹത്തിൽ ആയിരുന്നു അമൃത. പിന്നീട് ഇരുവരും വിവാഹ മോചിതരായി. ഈ ബന്ധത്തിൽ ഒരു മകളുമുണ്ട് ദമ്പതികൾക്ക്. അവന്തിക എന്നാണ് മകളുടെ പേര്. പാപ്പു എന്നാണ് ഏവരും സ്നേഹത്തോടെ അവന്തികയെ വിളിക്കുന്നത്. താരം പങ്കുവെക്കുന്ന ചില വീഡിയോകളിലൂടെ ഇടയ്ക്കൊക്കെ പാപ്പു ആരാധകരുമായി മുഖം കാണിക്കാറുണ്ട്. ഇപ്പോൾ ചില ചോദ്യങ്ങൾക്ക് ഉത്തരം പറയുകയാണ് അമൃത.\nതാൻ കരുത്തുറ്റ സ്ത്രീയായി മാറിയതെങ്ങനെ എന്ന ചോദ്യത്തിന് താരം നൽകിയ മറുപടി ഇതാണ്. ജീവിതത്തിൽ ഉണ്ടായിട്ടുള്ള ചില മനോഹരമായ വെല്ലുവിളികൾ ആയിരിക്കാം ആ കരുത്തിന് കാരണം. ചുണ്ടിലെ ചിരി സത്യമാണോ, മിഥ്യയോ? സത്യമെങ്കിൽ ആ ചിരിയുടെ പിന്നിൽ ഉള്ള സന്തോഷം എന്താണ് എന്നൊരാൾ ചോദിച്ചു. സത്യം ഉള്ള ചിരിയാണ് ഇത്. ഇത് മാത്രമാണ് സത്യം ആയിട്ടുള്ളത്. നമുക്ക് ചിരിയൊന്നും നിയന്ത്രിക്കാൻ പറ്റില്ലല്ലോ. മാത്രമല്ല നമുക്ക് ചിരിക്കണമെങ്കിൽ ആരോടും അനുവാദവും വേണ്ട.\nഇത് സത്യമായ ചിരിയാണ്. താരം പറഞ്ഞു. നല്ല ജീവിതം നയിക്കാനുള്ള ഉപദേശം എന്താണ് എന്ന ചോദ്യത്തിന് എല്ലാവർക്കും അവരുടേതായ ജീവിതം ഉണ്ട്. തൻറെ ശരി മറ്റൊരാളുടെ ശരി ആയിരിക്കണമെന്നില്ല. ആരുടെ ലൈഫും ആയും താരതമ്യപ്പെടുത്താൻ അതെ നമുക്ക് ശരിയാണ് എന്ന് തോന്നുന്നത് ചെയ്യുക. താരം പറഞ്ഞു. തുടർച്ചയായുള്ള പ്രകോപനങ്ങൾ ഒന്നും തന്നെ ബാധിക്കാറില്ല എന്നും അമൃത വ്യക്തമാക്കി.


കടിച്ച പാമ്പിനെ തിരിച്ചു കടിച്ചു കൊന്നു; ചത്ത പാമ്പുമായി ഭാര്യയുടെ മുന്നിലെത്തി കർഷകൻ– News18 Malayalam\nMAN BITES BACK AND KILL THE SNAKE IN ODISHA\nകടിച്ച പാമ്പിനെ തിരിച്ചു കടിച്ചു കൊന്നു; ചത്ത പാമ്പുമായി ഭാര്യയുടെ മുന്നിലെത്തി കർഷകൻ\nകാലിൽ എന്തോ കടിച്ചതായി അനുഭവപ്പെട്ട ഉടൻ ടോർച്ച് അടിച്ചു നോക്കിയപ്പോൾ അണലിയാണെന്ന് മനസിലായി. തുടർന്നാണ് ഇയാൾ പാമ്പിനെ പിടികൂടി കടിച്ചു കൊന്നത്.\nLast Updated : August 13, 2021, 14:56 IST\nഭുവനേശ്വർ: കാലിൽ കടിച്ച പാമ്പിനെ തിരിച്ചു കടിച്ചു കൊന്ന് കർഷകന്‍റെ പ്രതികാരം. ചത്ത പാമ്പിനെയും കൊണ്ട് ഭാര്യയുടെ മുന്നിലെത്തി നടന്ന കാര്യങ്ങൾ വിവരിക്കുകയും ചെയ്തു. ഒഡീഷയിലെ ജജ്‌പൂർ ജില്ലയിലെ ഒരു ഉൾ ഗ്രാമമായ ഗംഭരിപടിയയിലാണ് സംഭവം. കിഷോർ ബദ്ര എന്ന 45കാരനായ കർഷകൻ ബുധനാഴ്ച രാത്രിയോടെ തന്‍റെ പാടത്തിലെ ജോലി കഴിഞ്ഞ് മടങ്ങുമ്പോഴാണ് പാമ്പുകടിയേറ്റത്. കാലിൽ എന്തോ കടിച്ചതായി അനുഭവപ്പെട്ട ഉടൻ ടോർച്ച് അടിച്ചു നോക്കിയപ്പോൾ അണലിയാണെന്ന് മനസിലായി. തുടർന്നാണ് ഇയാൾ പാമ്പിനെ പിടികൂടി കടിച്ചു കൊന്നത്.\n“ഇന്നലെ രാത്രി ഞാൻ വീട്ടിലേക്ക് നടന്നു വരുമ്പോൾ എന്റെ കാലിൽ എന്തോ കടിച്ചു. ഞാൻ ടോർച്ച് തെളിച്ച് നോക്കിയപ്പോൾ അണലി വർഗത്തിലെ പാമ്പാണെന്ന് മനസിലായി. ദേഷ്യം കൊണ്ട് ഞാൻ പാമ്പിനെ കൈയ്യിൽ എടുത്ത് പലതവണ കടിച്ചു, പാമ്പിനെ സംഭവസ്ഥലത്ത് വച്ച് തന്നെ കൊന്നു, "ബദ്ര പറഞ്ഞു. സംഭവത്തെ തുടർന്ന്, അയാൾ മരിച്ച പാമ്പിനെയും കൊണ്ട് ഗ്രാമത്തിലെ വീട്ടിലേക്ക് പോയി. തുടർന്ന് മുഴുവൻ കഥയും ഭാര്യയോട് പറഞ്ഞു.\nബദ്ര തന്റെ സുഹൃത്തുക്കൾക്ക് പാമ്പിനെ പ്രദർശിപ്പിച്ചതോടെ ഇത് ഗ്രാമത്തിലെ ചർച്ചയായി. സമീപത്തെ ചില ആശുപത്രികൾ സന്ദർശിക്കാൻ ബദ്രയോട് നാട്ടുകാർ ഉപദേശിച്ചു, എന്നാൽ അദ്ദേഹം ആശുപത്രിയിൽ പോകാൻ വിസമ്മതിക്കുകയും അതേ രാത്രി തന്നെ ഒരു നാട്ടു വൈദ്യന്റെ അടുത്ത് പോയി ചികിത്സ തേടുകയും ചെയ്തു. മറ്റ് ആരോഗ്യപ്രശ്നങ്ങളൊന്നും ബദ്രയ്ക്ക് അനുഭവപ്പെട്ടിട്ടില്ല.\nമദ്യ ലഹരിയിൽ കടിച്ച പാമ്പിനെ തിരിച്ചു കടിക്കുകയും വായിലിട്ട് ചവച്ച് അരയ്ക്കുകയും ചെയ്ത 65കാരൻ മരിച്ചു. ബിഹാറിലെ നളന്ദ ജില്ലയിലെ മധോദേഹ് ഗ്രാമത്തിലെ രാമ മഹ്തോ ആണ് പാമ്പ് കടിയേറ്റ് മരിച്ചത്. അണലിക്കുഞ്ഞിന്റെ കടിയേറ്റാണ് മരണമെന്ന് ദേശീയ മാധ്യമങ്ങൾ റിപ്പോർട്ട് ചെയ്യുന്നു.\nFirst published: August 13, 2021, 14:56 IST


4malayalees - അറബി ഭാഷയുടെ പ്രാധാന്യം ഏറി വരുന്നു. പ്രൊഫസര് അഫ്താബ് അന്‍വര് ശൈഖ്\nദോഹ : ഇന്തോ അറബ് ബന്ധം കൂടുതല് ഊഷ്മളവും സുദൃഡവുമാക്കുന്നതില് അറബി ഭാഷക്ക് സുപ്രധാനമായ പങ്കുണ്ടെന്നും ലോക സംസ്‌കാരത്തിനും വൈജ്ഞാനിക നവോത്ഥാനത്തിനും അനര്‍ഘ സംഭാവനകള് നല്‍കിയ അറബി ഭാഷ ചരിത്രപരവും സാഹിത്യപരവുമായ ഒട്ടേറെ സവിശേഷതകളുള്ളതാണെന്നും കോമണ്‍വെല്‍ത്ത് വൊക്കേഷണല് യൂണിവേര്‍സിറ്റി പ്രോ ചാന്‍സിലര് പ്രൊഫസര് അഫ്താബ് അന്‍വര് ശൈഖ് അഭിപ്രായപ്പെട്ടു. ദുബൈ ഡബ്‌ളിയു ഹോട്ടലില് നടന്ന ചടങ്ങില് ഖത്തറിലെ മാധ്യമ പ്രവര്‍ത്തകനായ ഡോ.അമാനുല്ല വടക്കാങ്ങരയുടെ സ്‌പോക്കണ് അറബിക് മെയിഡ് ഈസിയുടെ പുതിയ പതിപ്പ് പ്രകാശനം ചെയ്ത് സംസാരിക്കുകയായിരുു അദ്ദേഹം.\nജോലി ചെയ്യുന്ന നാടിന്റെ ഭാഷയും സംസ്‌കാരവും പഠിക്കുവാനും മനസിലാക്കുവാനും പ്രവാസികള് പരിശ്രമിക്കണമെന്നും ഇത് സ്വദേശികളുമായുള്ള ബന്ധം മെച്ചപ്പെടുത്തുവാന് സഹായിക്കുമെന്നും അദ്ദേഹം പറഞ്ഞു. ഇന്ത്യയും ഗള്‍ഫ് നാടുകളും തമ്മില് വളരെ ഊഷ്മളമായ ബന്ധമാണ് നിലനില്‍ക്കുന്നത്. ഈ ബന്ധത്തിന് ശക്തിപകരാനും കൂടുതല് രചനാത്മകമായ രീതിയില് നിലനിര്‍ത്താനും അറബി ഭാഷാ പ്രചാരണത്തിന് കഴിയും. ഭാഷയുടെ അതിര്‍വരമ്പുകള് ഒരിക്കലും സമൂഹങ്ങളെ പരസ്പരം അകറ്റുവാന് കാരണമാവരുതെന്നും ഭാഷാപഠനം അനായാസകരമാക്കാന് സഹായകമാകുന്ന ഏത് ശ്രമവും ശ്‌ളാഘനീയമാണെും അദ്ദേഹം പറഞ്ഞു. മാനവ സംസ്‌കൃതിയുടെ അടിസ്ഥാന സ്രോതസായ ഭാഷകളെ പരിപോഷിപ്പിക്കുവാനും കൂടുതല് അടുത്തറിയുവാനും സോദ്ദേശ്യപരമായ ശ്രമങ്ങള് നടത്തുവാന് അദ്ദേഹം ആഹ്വാനം ചെയ്തു.\nലോകത്ത് ഏറ്റവും സജീവമായ ഭാഷകളിലൊാണ് അറബി ഭാഷ. ഗള്‍ഫ് തൊഴില് തേടിയെത്തുവര്‍ക്ക് ഏറെ സഹായകകരമായ ഒരു സംരംഭമാണിതെന്ന് അദ്ദേഹം പറഞ്ഞു. അറബികളും ഇന്ത്യക്കാരും തമ്മില് കൂടുതല് കാര്യക്ഷമമായ രീതിയില് ഇടപാടുകള് നടത്താന് അറബി ഭാഷ സഹായകകരമാകുമെന്നും ഈയര്‍ഥത്തില് ഡോ. അമാനുല്ലയുടെ കൃതിയുടെ പ്രസക്തി ഏറെയാണെും അദ്ദേഹം പറഞ്ഞു.\nആന്റി സ്‌മോക്കിംഗ് സൊസൈറ്റി ഗ്‌ളോബല് ചെയര്‍മാന് ഡോ. മുഹമ്മദുണ്ണി ഒളകര പുസ്തകത്തിന്റെ ആദ്യ പ്രതി ഏറ്റുവാങ്ങി. കോമണ്‍വെല്‍ത്ത് വൊക്കേഷണല് യൂണിവേര്‍സിറ്റി പ്രോ വൈസ് ചാന്‍സിലര് പ്രൊഫസര് രാഗേഷ് മിത്തല്, ഇന്തോ ഗ്‌ളോബല് ടെക് ചെയര്‍മാന് ഡോ. മുഹമ്മദ് സിദ്ധീഖ്, പ്രൊഫ. ബാബ യാറ, ഹസന് അല് അംരി എന്നിവര് സംസാരിച്ചു. ഡോ. അബദുല് മജീദ് സ്വാഗതവും ഡോ.അമാനുല്ല വടക്കാങ്ങര നന്ദിയും പറഞ്ഞു.\nന്യു ഡല്‍ഹി കേന്ദ്രമായ ഗുഡ് വേര്‍ഡ് ബുക്‌സ് പ്രസിദ്ധീകരിച്ച ഈ കൃതി തുടക്കക്കാര്‍ക്ക് അധ്യാപകന്റെ സഹായം കൂടാതെ സ്‌പോക്കണ് അറബികിന്റെ പ്രാഥമിക പാഠങ്ങള് പരിചയപ്പെടുത്തുന്നതാണെന്ന് ഡോ. അമാനുല്ല വടക്കാങ്ങര പറഞ്ഞു.\nഫോേട്ടാ. ഖത്തറിലെ മാധ്യമ പ്രവര്‍ത്തകനായ ഡോ. അമാനുല്ല വടക്കാങ്ങരയുടെ സ്‌പോക്കണ് അറബിക് മെയിഡ് ഈസി എന്ന കൃതി ആന്റി സ്‌മോക്കിംഗ് സൊസൈറ്റി ഗ്‌ളോബല് ചെയര്‍മാന് ഡോ. മുഹമ്മദുണ്ണി ഒളകരക്ക് ആദ്യ പ്രതി നല്‍കി കോമണ്‍വെല്‍ത്ത് വൊക്കേഷണല് യൂണിവേര്‍സിറ്റി പ്രോ ചാന്‍സിലര് പ്രൊഫസര് അഫ്താബ് അന്‍വര് ശൈഖ് പ്രകാശനം ചെയ്യുന്നു.


ഇന്ന് മടങ്ങുന്നത് 3600 അതിഥി തൊഴിലാളികള്; യാത്രാച്ചെലവ് കേരളം വഹിക്കേണ്ടിവരും ; Covid-19: More shramik specials for migrants on track\nUpdated: May 2, 2020 5:28:57 pm\nരാജ്യത്ത് കോവിഡ്-19 വ്യാപനം തടയുന്നതിന് മുന്നറിയിപ്പില്ലാതെ ലോക്ക്ഡൗണ് ഏര്‍പ്പെടുത്തിയ ദിനം മുതല് എല്ലായിടത്തുനിന്നും ഇതര സംസ്ഥാന തൊഴിലാളികള് സ്വന്തം സംസ്ഥാനങ്ങളിലേക്ക് പോകണമെന്നാവശ്യപ്പെട്ട് സാമൂഹിക അകലം പാലിക്കണമെന്ന നിര്‍ദ്ദേശം ലംഘിച്ച് തെരുവില് ഇറങ്ങിയിരുന്നു. ലോക്ക്ഡൗണ് വീണ്ടും രണ്ടാഴ്ച്ച കൂടി നീട്ടിയതിന് പിന്നാലെ റെയില്‍വേ ആറ് ട്രെയിനുകള് അന്യസംസ്ഥാന തൊഴിലാളികളേയും തീര്‍ത്ഥാടകരേയും വിനോദ സഞ്ചാരികളേയും മറ്റും സ്വന്തം നാടുകളില് എത്തിക്കുന്നതിന് സര്‍വീസ് നടത്തി.\nകേരളത്തില് ആലുവയില് നിന്നാണ് മെയ് ഒന്നിന് ആദ്യ ട്രെയിന് പുറപ്പെട്ടത്. ഇന്ന് തിരുവനന്തപുരം, കൊച്ചി, ആലുവ, തിരൂര്, കോഴിക്കോട് സ്റ്റേഷനുകളില് നിന്നും ഓരോ ട്രെയിനുകള് വീതം അതിഥി തൊഴിലാളികളേയും വഹിച്ചു കൊണ്ട് പുറപ്പെടും. 1,200 പേരെ വീതമാണ് യാത്രയാക്കുന്നത്.\nതിരുവനന്തപുരം റെയില്‍വേ സ്റ്റേഷനില് ട്രെയിന് കയറാനെത്തിയ അതിഥി തൊഴിലാളികള് ബസിറങ്ങുന്നു\nമെയ് ഒന്നിന് തെലങ്കാനയിലെ ലിങ്കംപള്ളിയില് നിന്നും ജാര്‍ഖണ്ഡിലെ ഹാതിയയിലേക്കും ആലുവയില് നിന്ന് ഭുവനേശ്വറിലേക്കും നാസിക്കില് നിന്നും ലഖ്‌നൗവിലേക്കും നാസിക്കില് നിന്നും ഭോപാലിലേക്കും ജയ്പൂരില് നിന്നും പട്‌നയിലേക്കും കോട്ടയില് നിന്നും ഹാതിയയിലേക്കും ട്രെയിനുകള് സര്‍വീസ് നടത്തിയിരുന്നു. മറുനാടുകളില് ഒറ്റപ്പെട്ടുപോയവരെ സ്വന്തംനാടുകളില് എത്തിക്കാന് കൂടുതല് ട്രെയിനുകള് റെയില്‍വേ ഓടിക്കുമെന്നാണ് കരുതുന്നത്.\nഇന്ന് തിരുവനന്തപുരത്തുനിന്നും ഹാതിയയിലേക്കാണ് ട്രെയിന് പോകുന്നതെന്ന് തിരുവനന്തപുരം ജില്ലാ കളക്ടര് ഗോപാലകൃഷ്ണന് പറഞ്ഞു. വൈദ്യ പരിശോധനയടക്കം നടത്തി ഓണ്‍ലൈന് രജിസ്‌ട്രേഷന് പൂര്‍ത്തിയാക്കിയ ശേഷമാകും ഇവരെ അയക്കുക. രോഗലക്ഷണമുള്ളവരെ അയക്കില്ല. പരിശോധനയ്ക്കും രജിസ്‌ട്രേഷനുമായി പോലീസ്, ആരോഗ്യ പ്രവര്‍ത്തകര്, റവന്യു ഉദ്യോഗസ്ഥര് എന്നിവരടങ്ങുന്ന സംഘം അതിഥി തൊഴിലാളികള് താമസിക്കുന്ന സ്ഥലങ്ങളിലേക്ക് നേരിട്ടെത്തുന്നുണ്ട്. ഉച്ചയോടെ നടപടികള് പൂര്‍ത്തിയാകുമെന്നും കളക്ടര് പറഞ്ഞു.\nRead Also: ‘ഭായ്’, പോയ് വരാം; വീടണയുന്ന സന്തോഷത്തിൽ അതിഥി തൊഴിലാളികൾ\nതിരൂരില് നിന്നും ബീഹാറിലെ ദാനാപൂരിലേക്കാണ് ട്രെയിനെന്ന് മലപ്പുറം ജില്ലാ കളക്ടര് ജാഫര് മാലിക് അറിയിച്ചു. 1200 പേരാണ് സ്വന്തം നാട്ടിലേക്ക് മടങ്ങുന്നത്. കോഴിക്കോട് നിന്നും റാഞ്ചിയിലേക്കാണ് സര്‍വീസ്. തൊഴിലാളികളുടെ ക്യാമ്പില് നിന്നും കെ എസ് ആര് ടി സി ബസുകളിലാണ് റെയില്‍വേ സ്റ്റേഷനില് എത്തിക്കുന്നത്.\nതിരുവനന്തപുരത്തുനിന്നും ഹാതിയയിലേക്കാണ് ട്രെയിന് പോകുന്നതെന്ന് ജില്ലാ കളക്ടര് ഗോപാലകൃഷ്ണന് പറഞ്ഞു\nമെയ് ഒന്നിന് ലിങ്കംപള്ളിയില് നിന്നും ഹാതിയയിലേക്കുള്ള ട്രെയിന് ഓടിത്തുടങ്ങുന്നത് വരെ തീരുമാനം വളരെ രഹസ്യമായിട്ടായിരുന്നു നടപ്പിലാക്കിയത്. രണ്ട് ദിവസം മുമ്പ് ഒറ്റപ്പെട്ടുപോയവരെ ബസുകളില് സ്വന്തംനാട്ടിലേക്ക് അയക്കാമെന്ന് കേന്ദ്രം പ്രഖ്യാപിച്ചിരുന്നുവെങ്കിലും കേരളമടക്കമുള്ള സംസ്ഥാനങ്ങള് വിമര്‍ശിച്ചിരുന്നു. ട്രെയിന് വേണമെന്നായിരുന്നു സംസ്ഥാനങ്ങളുടെ ആവശ്യം. ഇതേതുടര്‍ന്നാണ് കേന്ദ്ര സര്‍ക്കാര് ട്രെയിനുകള് അനുവദിച്ചത്. എന്നാല് ഉത്തരവ് ഇറങ്ങിയത് ആദ്യ ട്രെയിന് യാത്ര തുടങ്ങിയശേഷവും.\nകേരളത്തില് നിന്നുമുള്ള ട്രെയിനുകളില് ആര്‍പിഎഫ് സുരക്ഷ ഏര്‍പ്പെടുത്തിയിട്ടുണ്ടെന്ന് റെയില്‍വേ വൃത്തങ്ങള് അറിയിച്ചു. ഓരോ രണ്ട് ബോഗികളിലും സുരക്ഷാ ഉദ്യോഗസ്ഥരുണ്ടാകും. യാത്രക്കാര് ലക്ഷ്യസ്ഥാനമെത്തുന്നതിന് മുമ്പ് ഇറങ്ങിപ്പോകാതിരിക്കുന്നതിനാണ് മുന്‍കരുതല്. കൂടാതെ, ഇവര്‍ക്കുള്ള ഭക്ഷണവും വെള്ളവും മറ്റും കരുതിയിട്ടുണ്ട്.\nഇവരുടെ ടിക്കറ്റ് അടക്കമുള്ള യാത്രച്ചെലവ് യാത്രാ ചെലവ് യാത്ര പുറപ്പെടുന്ന സ്ഥലത്തെ സര്‍ക്കാരോ സ്വന്തം സംസ്ഥാനമോ വഹിക്കണം എന്നാണ് സര്‍ക്കാര് നിര്‍ദ്ദേശം. അതേസമയം, കേരളത്തില് നിന്നുള്ള യാത്രക്കാരുടെ ചെലവ് കേരള സര്‍ക്കാര് വഹിക്കുന്നുവെന്ന് റെയില്‍വേ ഉദ്യോഗസ്ഥര് പറഞ്ഞു. സ്ലീപ്പര് ക്ലാസ് ടിക്കറ്റ് ചാര്‍ജ്ജിനൊപ്പം റെയില്‍വേ 30 രൂപ സൂപ്പര് ഫാസ്റ്റ് ചാര്‍ജ്ജായും കൂടാതെ മറ്റൊരു 20 രൂപയും ഓരോ ടിക്കറ്റിനും ഈടാക്കുന്നുണ്ട്.\nട്രെയിനുകളില് ആര്‍പിഎഫ് സുരക്ഷ ഏര്‍പ്പെടുത്തിയിട്ടുണ്ടെന്ന് റെയില്‍വേ വൃത്തങ്ങള് അറിയിച്ചു\nഅതേസമയം, കേന്ദ്ര സര്‍ക്കാരിന്റെ ഈ തീരുമാനത്തെ ധനകാര്യമന്ത്രി തോമസ് ഐസക് വിമര്‍ശിച്ചു. അതിഥി തൊഴിലാളികളുടെ യാത്രയ്ക്കുള്ള തുക എന്തിനാണ് സംസ്ഥാനങ്ങളുടെ ചുമലില് വയ്ക്കുന്നതെന്ന് തോമസ് ഐസക് പറഞ്ഞു. കേന്ദ്രസര്‍ക്കാര് ഭരണഘടനാപരമായ ചുമതല നിര്‍വഹിക്കണമെന്ന് അദ്ദേഹം ആവശ്യപ്പെട്ടു. യാത്രച്ചെലവ് വഹിക്കുന്നത് കൂടാതെ, എല്ലാ തൊഴിലാളികള്‍ക്കും 7,500 രൂപ വീതം ലക്ഷ്യസ്ഥാനത്ത് എത്തുമ്പോള് നല്‍കണമെന്നും അദ്ദേഹം ട്വീറ്റില് ആവശ്യപ്പെട്ടു.\nRead Also: Coronavirus Kerala Live Updates: ലോക്ക്ഡൗണ് ലംഘനം; ഡീന് കുര്യാക്കോസിനെതിരെ കേസ്\nജാര്‍ഖണ്ഡില് നിന്നുള്ള ഉദ്യോഗസ്ഥര് തങ്ങളുമായി ബന്ധപ്പെട്ടിരുന്നുവെന്ന് യാത്രക്കാര് പറഞ്ഞു. ക്യാമ്പുകളില് തൊഴില് വകുപ്പാണ് യാത്രക്കാരുടെ രജിസ്‌ട്രേഷന് നടത്തിയത്. യാത്രക്കാരോട് ടിക്കറ്റിനായി 875 രൂപ ആവശ്യപ്പെട്ടുവെന്നും തൊഴിലാളികള് പറയുന്നു. കോവിഡ്-19 അവസാനിച്ചശേഷം തിരികെ വരുമെന്ന് ഹാതിയയിലേക്കുള്ള യാത്രക്കാരനായ നൗമ യാദവ് പറഞ്ഞു.\nഓരോ കോച്ചിലും 54 യാത്രക്കാരാണുള്ളത്\nവ്യാഴ്യാഴ്ച്ച വൈകുന്നേരം റെയില്‍വേയിലെ ഉന്നത ഉദ്യോഗസ്ഥരും ആഭ്യന്തര സെക്രട്ടറി അജയ് ഭല്ലയും തമ്മില് നടത്തിയ യോഗത്തിലാണ് ട്രെയിനില് ഇതരസംസ്ഥാന തൊഴിലാളികളെ കൊണ്ടുപോകാന് തീരുമാനം എടുത്തത്. ഓരോ കോച്ചിലും 54 യാത്രക്കാരാണുള്ളത്. സാമൂഹിക അകലം പാലിച്ചാണ് യാത്ര. റെയില്‍വേയുടെ സുരക്ഷാ ഉദ്യോഗസ്ഥര് ഇത് ഉറപ്പാക്കുന്നുവെന്ന് റെയില്‍വേ പ്രൊട്ടക്ഷന് ഫോഴ്‌സ് ഡയറക്ടര് ജനറലായ അരുണ് കുമാര് പറഞ്ഞു. സ്റ്റോപ്പുകളില്ലാത്ത ട്രെയിനുകള് ആണെങ്കിലും ജീവനക്കാരുടെ ഡ്യൂട്ടി മാറുന്നതിനായി നിര്‍ത്തും.\ncovid 19LockdownMigrant LaboursMigrants\nWeb Title: Covid 19 more shramik specials for migrants on track


covaxin കോവാക്സിന് ലോകാരോഗ്യ സംഘടനയുടെ അനുമതി;\nകോവാക്സിന് ലോകാരോഗ്യ സംഘടനയുടെ അനുമതി; ഔദ്യോഗിക പ്രഖ്യാപനം ഉടന്\nഇന്ത്യയുടെ തദ്ദേശീയ കൊവിഡ് വാക്സിനായ കോവാക്സിന്റെ അടിയന്തര ഉപയോഗത്തിന് ലോകാരോഗ്യ സംഘടനയുടെ അനുമതി. ടെക്നിക്കല് അഡൈ്വസറിയുടെ യോഗത്തിലാണ് തീരുമാനം. ഇതുസംബന്ധിച്ച് ഔദ്യോഗിക പ്രഖ്യാപനം ഉടനുണ്ടാകും. ഡബ്ല്യുഎച്ച്ഒയുടെ അംഗീകാരം ലഭിക്കുന്ന എട്ടാമത്തെ വാക്‌സിനാണ് കൊവാക്‌സിന്. അംഗീകാരം ലഭിച്ചതോടെ രാജ്യാന്തര യാത്രയ്ക്കുള്ള തടസം നീങ്ങി. വാക്‌സിന് കയറ്റുമതിക്കും അംഗീകാരം ലഭിച്ചിട്ടുണ്ട്.\nകഴിഞ്ഞ മാസം 26 ന് ചേര്‍ന്ന യോഗത്തില് വാക്സിന് പ്രതിരോധശേഷി സംബന്ധിച്ച കൂടുതല് വിവരങ്ങള് സമര്‍പ്പിക്കാന് ഭാരത് ബയോടെക്കിനോട് ലോകാരോഗ്യ സംഘടന ആവശ്യപ്പെട്ടിരുന്നു. വാക്സിന്റെ സാങ്കേതിക വിവരങ്ങള് വിലയിരുത്തിയ ശേഷം മാത്രമേ അംഗീകാരം നല്‍കൂ എന്ന നിലപാടിലായിരുന്നു ലോകാരോഗ്യ സംഘടന.\nകോവാക്സിന് കഴിഞ്ഞ ദിവസം ഓസ്ട്രേലിയ അംഗീകാരം നല്‍കിയിരുന്നു. ഇന്ത്യയില് നിന്നുള്ള യാത്രക്കാര്‍ക്ക് ഇനി ഓസ്ട്രേലിയയില് ക്വാറന്റീന് ഉണ്ടാകില്ല. ഓസ്ട്രേലിയയില് ഉപരിപഠനം ചെയ്യുന്ന വിദ്യാര്‍ത്ഥികള്‍ക്കും, ജോലിക്കാര്‍ക്കും ഈ നീക്കം ഗുണം ചെയ്യും.\nനേരത്തെ ഓസ്ട്രേലിയയില് അനുമതി ലഭിച്ച വാക്സിനുകള്, ഇന്ത്യയില് വികസിപ്പിച്ച കൊവിഷീല്‍ഡ്, ചൈനയുടെ സിനോവാക് എന്നീ വാക്സിനുകള്‍ക്കാണ് അംഗീകാരമുണ്ടായിരുന്നത്.\nStory Highlights : covaxin , WHO\nരാജ്യത്ത് 50 ശതമാനത്തിലധികം ആളുകൾ രണ്ട് ഡോസ് കൊവിഡ് വാക്സിൻ എടുത്തെന്ന് ആരോഗ്യ മന്ത്രാലയം


mohanlal talks about his favourite heroines shobhana and manju warrier - Malayalam Filmibeat\n| Updated: Sunday, January 31, 2021, 22:05 [IST]\nമോഹന്‍ലാല് ചിത്രങ്ങളിലൂടെ തെന്നിന്ത്യയില് തിളങ്ങിയ നായികമാര് ഏറെയാണ്. തമിഴ്, തെലുങ്ക് ഭാഷകളില് നിന്നുളള നടിമാരെല്ലാം ലാലേട്ടനൊപ്പം പ്രധാന വേഷങ്ങളില് അഭിനയിച്ചിരുന്നു. മലയാളി നായികമാര്‍ക്കൊപ്പം അന്യഭാഷാ താരങ്ങള്‍ക്കും മികച്ച പ്രേക്ഷക സ്വീകാര്യതയാണ് മോഹന്‍ലാല് സിനിമകളിലൂടെ ലഭിച്ചത്. ഒരുകാലത്ത് നടി ശോഭന ലാലേട്ടന്റെ നായികയായി മലയാളത്തില് തിളങ്ങിയ താരമാണ്. ഈ കൂട്ടുകെട്ടില് പുറത്തിറങ്ങിയ മിക്ക ചിത്രങ്ങളും പ്രേക്ഷകര് ഏറ്റെടുത്തിരുന്നു.\nപ്രിയദര്‍ശന്, സത്യന് അന്തിക്കാട് പോലുളള സംവിധായകരെല്ലാം മോഹന്‍ലാല്, ശോഭന എന്നീ താരങ്ങളെ വെച്ച് സിനിമകള് എടുത്തു. മിക്ക സിനിമകളിലും ഇരുവരും തമ്മിലുളള വഴക്കും തര്‍ക്കവുമെല്ലാം ആണ് ശ്രദ്ധേയമായത്. ശോഭനക്ക് പുറമെ മഞ്ജു വാര്യരും മോഹന്‍ലാലിനൊപ്പം സിനിമകള് ചെയ്തിരുന്നു. കന്മദം, ആറാം തമ്പുരാന് പോലുളള ചിത്രങ്ങളെല്ലാം ഈ കൂട്ടുകെട്ടില് ഏറെ ശ്രദ്ധിക്കപ്പെട്ടു.\nമല്‍സരിച്ചുളള അഭിനയ പ്രകടനമാണ് രണ്ട് പേരും ഈ സിനിമകളില് കാഴ്ചവെച്ചത്. സിനിമയിലേക്കുളള തിരിച്ചുവരവിലും ലാലേട്ടനൊപ്പം മഞ്ജു സിനിമകള് ചെയ്തു. മോഹന്‍ലാല്-ശോഭന എന്നീ കൂട്ടുകെട്ടിനൊപ്പം തന്നെ പ്രേക്ഷകര് ഏറ്റെടുത്ത താരജോഡികളാണ് ലാലേട്ടനും മഞ്ജുവും. അതേസമയം ശോഭനയെയും മഞ്ജു വാര്യരെയും കുറിച്ച് ഒരഭിമുഖത്തില് മോഹന്‍ലാല് പറഞ്ഞ കാര്യങ്ങള് ശ്രദ്ധേയമായി മാറിയിരുന്നു.\nതനിക്കൊപ്പം അന്‍പത്തിനാല് സിനിമകളില് അഭിനയിച്ച ശോഭനയെയും ഏട്ട് സിനിമകളില് അഭിനയിച്ച മഞ്ജുവിനെയും മുന്‍നിര്‍ത്തിയാണ് നടന് സംസാരിച്ചത്. ശോഭന എനിക്കൊപ്പം അന്‍പത്തി നാലോളം സിനിമകളില് അഭിനയിച്ചിട്ടുണ്ട്. മഞ്ജു വാര്യര് ഏഴോ ഏട്ടോ സിനിമകളിലും. ഇവരില് ആര് മികച്ചതെന്ന് പറയാന് പ്രയാസമാകും എന്ന് മോഹന്‍ലാല് പറയുന്നു.\nഎന്നിരുന്നാലും എക്‌സ്പീരിയന്‍സിന്റെ പുറത്ത് ശോഭനയെ ആയിരിക്കും ഞാന് തിരഞ്ഞെടുക്കുക. മഞ്ജുവിന് ശോഭനയോളം കഥാപാത്രങ്ങളും സിനിമയും ഇനിയും കിട്ടാനിരിക്കുന്നതേ ഉളളു. ഇപ്പോള് പല സിനിമകളിലൂടെയും മഞ്ജു തന്റെ കഴിവ് തെളിയിച്ചുകൊണ്ടിരിക്കുകയാണ്. അതുകൊണ്ട് ഇന്ത്യയിലെ തന്നെ മികച്ച നടിമാരില് എറ്റവും മുന്‍പന്തിയില് മഞ്ജു വാര്യര് ഇനിയും ഒട്ടേറെ കഥാപാത്രങ്ങള് ചെയ്തുകൊണ്ട് പ്രഥമ നിരയില് വന്നേക്കാം. മോഹന്‍ലാല് പറഞ്ഞു.\nഅതേസമയം മലയാളത്തില് ലൂസിഫര് എന്ന ചിത്രമാണ് മോഹന്‍ലാല്-മഞ്ജു വാര്യര് കൂട്ടുകെട്ടില് ഒടുവില് പുറത്തിറങ്ങിയത്. ഇരുനൂറ് കോടി ക്ലബിലെത്തിയ ചിത്രം രണ്ട് പേരുടെയും കരിയറില് വഴിത്തിരിവായിരുന്നു. മോഹന്‍ലാലിന്റെ എറ്റവും പുതിയ ചിത്രമായ മരക്കാറിലും നായികയായി മഞ്ജു വാര്യര് തന്നെയാണ് എത്തുന്നത്.\nRead more about: mohanlal manju warrier shobhana\nmohanlal talks about his favourite heroines shobhana and manju warrier


റെയ്‌നയെ തിരികെയെത്തിക്കണമെന്ന് ആരാധകര്; ആ പ്രതീക്ഷ വേണ്ടെന്ന് ചെന്നൈ | Suresh Raina| Cricket| IPL 2020\nറെയ്‌നയെ തിരികെയെത്തിക്കണമെന്ന് ആരാധകര്; ആ പ്രതീക്ഷ വേണ്ടെന്ന് ചെന്നൈ\nSep 26, 2020, 04:23 PM IST\nസോഷ്യല് മീഡിയയില് ഇതുമായി ബന്ധപ്പെട്ട ക്യാമ്പെയ്‌നും ആരംഭിച്ചിട്ടുണ്ട്. #ComeBackMrIPL എന്ന ഹാഷ്ടാഗോടെയാണ് ക്യാമ്പെയ്ന് തുടങ്ങിയിരിക്കുന്നത്.\nസുരേഷ് റെയ്‌ന | Photo: TwitterIPLT20\nചെന്നൈ: ഐ.പി.എല്ലിന്റെ 13-ാം സീസണിൽ നിലവിലെ ചാമ്പ്യൻമാരായ മുംബൈ ഇന്ത്യൻസിനെ തോൽപ്പിച്ച് മികച്ച തുടക്കമിട്ടെങ്കിലും കഴിഞ്ഞ രണ്ട് മത്സരങ്ങളിലും ചെന്നൈ സൂപ്പർ കിങ്സ് പരാജയപ്പെട്ടിരുന്നു. ഇതോടെ സീസൺ ആരംഭിക്കുന്നതിന് തൊട്ടുമുമ്പ് നാട്ടിലേക്ക് മടങ്ങിയ സുരേഷ് റെയ്നയെ തിരികെയെത്തിക്കണമെന്ന ആവശ്യവുമായി ആരാധകർ രംഗത്തെത്തിയിരിക്കുകയാണ്. സോഷ്യൽ മീഡിയയിൽ ഇതുമായി ബന്ധപ്പെട്ട ക്യാമ്പെയ്നും ആരംഭിച്ചിട്ടുണ്ട്. #ComeBackMrIPL എന്ന ഹാഷ്ടാഗോടെയാണ് ക്യാമ്പെയ്ൻ തുടങ്ങിയിരിക്കുന്നത്.\nകഴിഞ്ഞ ദിവസം ഡൽഹി ക്യാപിറ്റൽസിനെതിരായ തോൽവിക്ക് പിന്നാലെ റെയ്നയടക്കമുള്ള താരങ്ങളുടെ അഭാവം ടീമിനെ ബാധിക്കുന്നുണ്ടെന്ന് ചെന്നൈ കോച്ച് സ്റ്റീഫൻ ഫ്ളെമിങ് വ്യക്തമാക്കിയിരുന്നു. 'ചില പ്രധാന താരങ്ങളുടെ അഭാവം ടീമിനെ ബാധിക്കുന്നുണ്ട്. ഏറ്റവും മികച്ച ബാറ്റിങ് ലൈനപ്പ് കണ്ടെത്താനുള്ള ശ്രമത്തിലാണ് ഞങ്ങൾ. റെയ്നയും റായുഡുവുമില്ലാത്ത ബാറ്റിങ് ലൈനപ്പിൽ അഴിച്ചുപണി വേണ്ടിവരും. ഓരോ താരങ്ങളേയും എങ്ങനെയാണ് ഉപയോഗിക്കേണ്ടത് എന്ന് പഠിച്ചുവരികയാണ്. ടീമിലെ യുവതാരങ്ങൾക്കെല്ലാം അവസരം കൊടുത്ത് കൃത്യമായൊരു ടീം ഫോർമേഷൻ രൂപീകരിക്കുകയാണ് ലക്ഷ്യം.' ഫ്ളെമിങ് വ്യക്തമാക്കുന്നു.\nചെന്നൈയുടെ ഓപ്പണർമാരായ ഷെയ്ൻ വാട്സണും മുരളി വിജയിക്കും റെയ്നക്ക് പകരം ടീമിലെത്തിയ ഋതുരാജ് ഗെയ്ക്ക്വാദിനും ഇതുവരെ ഫോം കണ്ടെത്താനായിട്ടില്ല. ബാറ്റിങ്ങിൽ ആകെ വിശ്വസിക്കാവുന്നത് ദക്ഷിണാഫ്രിക്കൻ താരം ഫാഫ് ഡുപ്ലെസിസിനെ മാത്രമാണ്.\nഇതിന് പിന്നാലെയാണ് റെയ്നയെ തിരികെ കൊണ്ടുവരാൻ ആവശ്യപ്പെട്ട് ആരാധകർ രംഗത്തെത്തിയത്. 'മുരളി വിജയിന് മുടക്കിയ രണ്ട് കോടി രൂപയുണ്ടായിരുന്നെങ്കിൽ റെയ്നക്ക് ബാൽക്കണിയുള്ള റൂം കൊടുക്കാമായിരുന്നു' എന്നായിരുന്നു ഒരു ആരാധകന്റെ ട്രോൾ. ബാൽക്കണിയുള്ള റൂം അനുവദിക്കാത്തതിനാലാണ് റെയ്ന യു.എ.ഇയിൽ നിന്ന് നാട്ടിലേക്ക് മടങ്ങിയതെന്ന് അഭ്യൂഹങ്ങളുണ്ടായിരുന്നു. ഇതുമായി ബന്ധപ്പെടുത്തിയാണ് മുരളി വിജയിയുടെ മോശം ഫോമിനെ ആരാധകർ പരിഹസിക്കുന്നത്.\nഎന്നാൽ സുരേഷ് റെയ്ന തിരിച്ചുവരുമെന് പ്രതീക്ഷ വേണ്ടെന്നാണ് ചെന്നൈ ടീം മാനേജ്മെന്റ് വ്യക്തമാക്കുന്നത്. 'വ്യക്തിപരമായ കാരണങ്ങളെ തുടർന്ന് റെയ്ന ഐ.പി.എല്ലിൽ നിന്ന് സ്വയം പിന്മാറിയതാണ്. ആ തീരുമാനത്തെ ഞങ്ങൾ ബഹുമാനിക്കുന്നു. റെയ്നയുടെ തിരിച്ചുവരവിനെ കുറിച്ച് ടീം ആലോചിക്കുന്നേയില്ല.' ചെന്നൈ ടീം സി.ഇ.ഒ കാശി വിശ്വനാഥൻ വ്യക്തമാക്കുന്നു.\nCome Back Raina 😭💔\nCSK NEEDS YOU 🥺#SureshRaina • @ImRaina • #Raina pic.twitter.com/0iEX9hP8bv\n— Utkarsh kaushik (@Utkarshkaushik6) September 25, 2020\nContent Highlights: CSK CEO Kasi Viswanathan, Suresh Raina, IPL 2020


Hyderabad Woman Allegedly Burnt To Death By Husband For Failing To Get MBBS Seat | എംബിബിഎസിന് സീറ്റ് ലഭിച്ചില്ല; ഭാര്യയെ ഭർത്താവ് ചുട്ടുകൊന്നു; ഞെട്ടിക്കുന്ന സംഭവം ഹൈദരാബാദിൽ; സോഫ്റ്റ്‌വെയർ എൻജിനീയറായ യുവാവ് അറസ്റ്റിൽ - MarunadanMalayali.com\nഎംബിബിഎസിന് സീറ്റ് ലഭിച്ചില്ല; ഭാര്യയെ ഭർത്താവ് ചുട്ടുകൊന്നു; ഞെട്ടിക്കുന്ന സംഭവം ഹൈദരാബാദിൽ; സോഫ്റ്റ്‌വെയർ എൻജിനീയറായ യുവാവ് അറസ്റ്റിൽ\nSeptember 19, 2017 | 12:26 PM IST | Permalink\nഹൈദരാബാദ്: എംബിബിഎസിന് സീറ്റ് ലഭിക്കാത്തതിനെ തുടർന്ന് ഭാര്യയെ ഭർത്താവ് അഗ്‌നിക്കിരയാക്കി. ഹൈദരാബാദിലാണ് ഈ ഞെട്ടിക്കുന്ന ക്രൂരത അരങ്ങേറിയത്. 25വയസ്സുകാരിയായ ഹാരികയെയാണ് ഭർത്താവ് തീ കൊളുത്തി കൊലപ്പെടുത്തുകയായിരുന്നു. എംബിബിഎസ് ലഭിക്കാത്തതിനെ തുടർന്നാണ് ഈ നടപടിയെന്നാണ് പൊലീസ് പറയുന്നത്. സോഫ്റ്റ്‌വെയർ എൻജിനീയറാണ് യുവതിയുടെ ഭർത്താവ്.\nഎന്നാൽ ആസൂത്രിത കൊലപാതകമാണെന്നും സ്ത്രീധനം ആവശ്യപ്പെട്ട് യുവതിയെ ഭർതൃവീട്ടുകാർ പീഡിപ്പിച്ചിരുന്നതായും യുവതിയുടെ മാതാപിതാക്കൾ പറയുന്നു. ഞായറാഴ്ച രാത്രി കൊല്ലപ്പെട്ടത്. ഹരികയുടെ മാതാപിതാക്കളെ വിളിച്ച ഭർത്താവ് റുഷി കുമാർ, ഹരിക സ്വയം തീകൊളുത്തി മരിച്ചതായി അറിയിച്ചു. ഇത് വിശ്വസിക്കാതിരുന്ന മാതാപിതാക്കളാണ് എംബിബിഎസ് പ്രവേശനം ലഭിക്കാത്തതിനാൽ മകളെ കൊലപ്പെടുത്തിതയാണെന്ന് പൊലീസിനെ അറിയിച്ചത്. ഇവരുടെ പരാതിയിൽ റുഷി കുമാറും മാതാപിതാക്കളും അറസ്റ്റിലായിട്ടുണ്ട്.\nഹൈദരാബാദിലെ റോക്ക് ടൗൺ കോളനിക്ക് സമീപം എൽബി നഗറിലാണ് ഈ അരുംകൊല അരങ്ങേറിയത്. മെഡിക്കൽ പ്രവേശനത്തിനായി കുറച്ചുവർഷങ്ങളായി നിരന്തം പരിശ്രമിച്ചുവരികയായിരുന്നു ഹരിക. ഈ വർഷവും ശ്രമിച്ചുവെങ്കിലും പരാജയപ്പെടുകയായിരുന്നു. ഹരികയ്ക്ക് ഒരു സ്വകാര്യ കോളജിൽ ബി.ഡി.എസിന് പ്രവേശനം ലഭിച്ചിരുന്നു. എന്നാൽ ഇത് ഭർത്താവിന് സ്വീകാര്യമായില്ല. ഹരികയുമായുള്ള ബന്ധം വേർപെടുത്തുമെന്ന് ഇയാൾ ഭീഷണിപ്പെടുത്തിയിരുന്നു.\nരണ്ടു വർഷം മുൻപാണ് ഹരികയും റുഷിയും വിവാഹിതരായത്. അന്നു മുതൽ എം.ബി.ബി.എസിന് പ്രവേശനം ലഭിക്കാത്തതിനെ ചൊല്ലി ഇയാൾ വഴക്കിട്ടിരുന്നു. സ്ത്രീധനം ആവശ്യപ്പെട്ടും വഴക്കുണ്ടാക്കി. ഭാര്യ ആത്മഹത്യ ചെയ്തതാണെന്നാണ് റുഷി പൊലീസിനോട് പറഞ്ഞത്. എന്നാൽ സ്ഥലത്ത് നടത്തിയ പരിശോധനയിൽ കൊലപാതകത്തിന്റെ സൂചനകൾ ലഭിച്ചുവെന്ന് എസിപി വേണുഗോപാല റാവു പറയുന്നു. ശ്വാസംമുട്ടിച്ച് കൊലപ്പെടുത്തിയ ശേഷമാണോ കത്തിച്ചതെന്നും സംശയിക്കുന്നുണ്ട്. പോസ്റ്റ്മോർട്ടം റിപ്പോർട്ട് ലഭിച്ചാലേ യഥാർത്ഥ മരണകാരണം വ്യക്തമാകൂവെന്നും എസിപി വ്യക്തമാക്കി.\nമുൻപും യുവതിയെ സ്ത്രീധനത്തിന്റെ പേരിൽ ഭർത്താവും വീട്ടുകാരും ചേർന്ന് പീഡിപ്പിച്ചിരുന്നു എന്നാണ് ലഭിക്കുന്ന വിവരം. പൊലീസിന് ലഭിച്ച വിവരപ്രകാരം, യുവതിയുടെ ഭർത്താവ് ഭാര്യമാതാവിനെ ഞാറാഴ്‌ച്ച രാത്രിയോടെ വിളിക്കുകയും ഹാരിക സ്വയം തീകൊളുത്തി എന്നും അറിയിക്കുകയായിരുന്നു. എന്നാൽ രക്ഷിതാക്കൾ ഇത് വിശ്വസിക്കാൻ തയ്യാറായില്ല. സംഭവസ്ഥലത്ത് എത്തിയപ്പോളാണ് മരണത്തിലെ അസ്വാഭാവികത രക്ഷിതാക്കൾ തിരിച്ചറിഞ്ഞത്. രക്ഷിതാക്കളുടെ പരാതിയിൽ യുവതിയുടെ ഭർത്താവിനേയും വീട്ടുകാരെയും പൊലീസ് അറസ്റ്റ് ചെയ്തു.


ഈ സൂത്രം ചെയ്താൽ പഞ്ഞിപോലുള്ള ഗോതമ്പ് ഇടിയപ്പം റെഡി.!!! - kuwaitjobvacancy\nഇടിയപ്പം എല്ലാവരുടെയും ഇഷ്ട ഭക്ഷണം തന്നെയാണ്. എത്ര തന്നെ പുതിയ പലഹാരങ്ങൾ വന്നാലും പുട്ടും ഇടിയപ്പവുംഇളം മലയാളികൾ ഏറെ ഇഷ്ടപ്പെടുന്നതും സ്ഥിരമായി വീടുകളിൽ ഉണ്ടാക്കുകയും ചെയ്യുന്ന ഒന്നാണ്. സാധാരണ അരിപ്പൊടി വെച്ച് തയ്യാറാക്കുന്ന ഇടിയപ്പത്തിൽ നിന്നും വ്യത്യസ്തമായി ഗോതമ്പുപൊടി കൊണ്ട് എളുപ്പത്തിൽ പഞ്ഞിപോലുള്ള ഇടിയപ്പം എങ്ങനെ തയ്യാറാക്കാമെന്നു നോക്കാം. ആവശ്യമായ ചേരുവകൾ താഴെ ചേർക്കുന്നു.\nസാധാരണ അരിപ്പൊടി വെച്ച് ഉണ്ടാക്കുന്നതിനേക്കാൾ സോഫ്റ്റ് ആയി എളുപ്പം തയ്യാറാക്കി എടുക്കാം. നല്ല ഹെൽത്തി ആയ ടേസ്റ്റി നൂലപ്പം എങ്ങനെയാണ് ഗോതമ്പുപൊടി വെച്ച് ഉണ്ടാക്കിയെടുക്കുന്നതെന്നു വീഡിയോയിൽ വിശദമായി കാണിച്ചു തരുന്നുണ്ട്. ഈ രീതിയിൽ നിങ്ങളും ഒന്ന് വീട്ടിൽ ട്രൈ ചെയ്തു നോക്കൂ..ഷുഗർ ഉള്ളവർക്കും സ്ഥിരം ചപ്പാത്തി കഴിക്കുന്നവർക്കും ഇടക്കൊക്കെ ഒരു ചേഞ്ച് ആകാമല്ലോ. എല്ലാര്ക്കും തീർച്ചയായും ഇഷ്ടപ്പെടാതിരിക്കില്ല.


രാമനെഴുത്തച്ഛന് | ഞാനും എന്റെ ലോകവും..\nPosted on സെപ്റ്റംബര് 13, 2016 by Asokan Nedumpala\nരാമനു് അന്നു് ഇരുപതു വയസ്സായിക്കാണും. അടുത്ത ദേശമായ പനായി, ഒരു ബന്ധുവീട്ടില് വിവാഹനിശ്ചയമാണു്. നല്ല മഴയുണ്ടു്. രാമന്, തന്റെ ബന്ധുക്കളും സന്തതസഹചാരികളുമായ മറ്റു രണ്ടു പേരോടൊപ്പം വീട്ടില് നിന്നിറങ്ങി. മണ്ണാന്‍പൊയിലിലെ വിശാലമായ പാടത്തുകൂടി ഏതാണ്ടു് രണ്ടു കിലോമീറ്റര് കുറുകെ നടന്നാല് ബന്ധുവീട്ടിലെത്താം. മല്‍മല് മുണ്ടും വേഷ്ടിയുമാണു് മൂവരുടെയും വേഷം. നാട്ടില് പ്രചാരത്തിലായിത്തുടങ്ങിയ ശീലക്കുടയും ചൂടിയിട്ടുണ്ടു്. നേരം വൈകിത്തുടങ്ങിയതുകൊണ്ടു്, വേഗം നടക്കുകയാണു്. അതാ ഒരു കൂക്കുവിളി കേള്‍ക്കുന്നു. വയലിനക്കരെയുള്ള ഒരു പടിപ്പുരയില് നിന്നാണു്. രണ്ടുപേര് മാടിവിളിക്കുന്നു. മണ്ണാന്‍പൊയിലിലെ നാട്ടുപ്രമാണിയുടെ തറവാടുവീടാണു്. അവിടെനിന്നും പറഞ്ഞയച്ചതാണു് രണ്ടുപേരെ. തറവാട്ടുവീടിന്റെ പൂമുഖത്തിരുന്നാല് വയലില് കിലോമീറ്ററുകള് അകലെ വരെ കാണാം. അങ്ങിനെയാണു് അവരെ മൂവരെയും കണ്ടു വിളിപ്പിച്ചതു്. കാര്യമെന്തെന്നറിയാന് രാമനും കൂട്ടുകാരും അവിടേയ്ക്കു് ചെന്നു.\nനായര്‍പ്രമാണി പൂമുഖത്തു് ഇരിപ്പാണു്. മൂവരും മുറ്റത്തിറങ്ങി ഓച്ഛാനിച്ചു നിന്നു. നായര്‍പ്രമാണിമാര്‍ക്കു് മുന്നില് നില്‍ക്കുമ്പോള് രണ്ടാംമുണ്ടു് ചുരുട്ടി കക്ഷത്തില് വെയ്ക്കണം. വലതുകൈത്തലം വായ്ക്കു മുകളില് പൊത്തിപ്പിടിക്കണം. അങ്ങിനെ മാത്രമേ കീഴാളര്‍ക്കു നില്ക്കാന് പാടുള്ളൂ. കാരണവര് ചോദ്യങ്ങള് ആരംഭിച്ചു. ”എവിടെനിന്നു വരുന്നു? എവിടെ പോകുന്നു? ജാതി എന്തു്?” എന്നിങ്ങനെ. ചോദ്യങ്ങള്‍ക്കെല്ലാം രാമനും കൂട്ടരും കൃത്യമായി മറുപടി നല്‍കി. ജാതി വണ്ണാന് ആണെന്നു് അറിഞ്ഞതോടെ, നാട്ടുപ്രമാണിയുടെ മുഖം ചുളിഞ്ഞു. വീതിയുള്ള മല്‍മല് മുണ്ടു് ഉടുത്തതും, ശീലക്കുട ചൂടിയതും ചോദ്യംചെയ്തു. ശീലക്കുട നാട്ടില് പ്രചാരത്തില് വന്നുതുടങ്ങിയിട്ടേ ഉണ്ടായിരുന്നുള്ളൂ. വെളുത്ത മല്‍മല് മുണ്ടും, ശീലക്കുടയും പ്രശ്നങ്ങളായി. വണ്ണാന് ചെക്കന്മാരുടെ ശരീരത്തില് കൈത്തരിപ്പു മാറ്റാന് കാര്യസ്ഥന്മാര് മുന്നിട്ടിറങ്ങി. തെറിവാക്കുകള് പ്രയോഗിച്ചുകൊണ്ടു് ചോദ്യംചെയ്യലും അടിയും ഒന്നിച്ചു കഴിഞ്ഞു. എതിരെ വന്ന അടികള് പലതിനും അഭ്യാസികള് കൂടിയായ മൂവരും ഒഴിഞ്ഞുമാറി. ഒടുവില് വാശി കേറി വളഞ്ഞിട്ടു് അടി തുടങ്ങി. രാമാദികള്‍ക്കു് പൊറുതിമുട്ടി. ഒടുവില് അവരും എതിരെ തല്ലി. തല്ലുകൊടുത്തു മാത്രം ശീലിച്ച കാര്യസ്ഥന്മാര്‍ക്കു് തല്ലിന്റെ വേദനയെക്കാള് വലുതായി അനുഭവപ്പെട്ടതു് മാനഹാനിയായിരുന്നു. അവര് ആളെ കൂട്ടാന് കൂക്കിവിളി തുടങ്ങി. കൂടുതല് നേരം അവിടെ തങ്ങുന്നതു് പന്തിയല്ലെന്നു മനസ്സിലാക്കി രാമനും കൂട്ടരും സ്ഥലത്തുനിന്നു പിടി കൊടുക്കാതെ ഇറങ്ങിയോടി.\nസ്വന്തംവീട്ടില് തിരിച്ചെത്തിയ രാമന് ഉണ്ടായ കാര്യങ്ങളെല്ലാം തന്റെ ജ്യേഷ്ഠനെ പറഞ്ഞു കേള്‍പ്പിച്ചു. ജീവന് രക്ഷിക്കണമെങ്കില് സ്ഥലംവിടണമെന്നും അല്ലാത്തപക്ഷം പോലീസിനെയും കൂട്ടി വന്നു് നാട്ടുപ്രമാണിമാര് കൈകാര്യം ചെയ്യുമെന്നും കാര്യം ഗുരുതരമാണെന്നും ജ്യേഷ്ഠന് അനുജനെ അറിയിച്ചു. ഒട്ടും താമസിച്ചില്ല, അത്യാവശ്യം വേണ്ടുന്ന സാധനങ്ങളും ജ്യേഷ്ഠന് കൊടുത്ത ചില്ലറ നാണയത്തുട്ടുകളുമായി രാമന് സ്ഥലം വിട്ടു. പിന്നീടു് രാമനെപ്പറ്റി യാതൊരു വിവരവുമില്ല. മറ്റു രണ്ടുപേരും നാട്ടില് മര്‍ദ്ദനങ്ങള് ഏറ്റുവാങ്ങി കുലത്തൊഴിലുകളായ തെയ്യംതിറ, തുന്നല്‍പ്പണി എന്നിവയുമായി കഴിഞ്ഞു കൂടി.\nനീണ്ട പന്ത്രണ്ടുവര്‍ഷങ്ങള് കടന്നുപോയി. ഒരു സുപ്രഭാതത്തില് രാമന് നാട്ടില് തിരിച്ചെത്തി. രാമന് ഉന്നതവിദ്യാഭ്യാസം നേടിയിരിക്കുന്നു. സംസ്കൃതസാഹിത്യം, തമിഴ്, യോഗാഭ്യാസം, ഹഠയോഗ തുടങ്ങിയ മേഖലകളില് അദ്ദേഹത്തിന്നു വേണ്ടത്ര അറിവുണ്ടു്. ജീവിതത്തിന്റെ സുവര്‍ണകാലമാണു് കഴിഞ്ഞു പോയതു്. രാമന് ഇന്നും അവിവാഹിതനാണു്. തന്റെ പ്രിയപ്പെട്ട ജ്യേഷ്ഠന് മരിച്ചിരിക്കുന്നു. വീട്ടില് ജ്യേഷ്ഠഭാര്യയും അവരുടെ ഏകമകനുമാണു് താമസം. ദാരിദ്ര്യം കൊണ്ടുള്ള കഷ്ടപ്പാടുകള് സഹിച്ചുകൊണ്ടു് അവര് ജീവിതം തള്ളി നീക്കുന്നു.\nനാട്ടില് അക്ഷരാഭ്യാസമില്ലാത്ത ജനങ്ങള്. അയിത്താചരണം ജനങ്ങളെ തമ്മില് അകറ്റിനിര്‍ത്തി. ജന്മിത്തം അതിന്റെ പാരമ്യത്തില്. എങ്ങും ദാരിദ്ര്യം. സ്വതന്ത്രമായി, സമാധാനമായി ജീവിക്കാന് പ്രയാസം. അന്ധവിശ്വാസങ്ങളും അനാചാരങ്ങളും കൊടികുത്തിവാഴുന്നു. അയിത്തജാതിക്കാര് അടിമകളായിക്കഴിയുന്നു.\nവിദ്യാഭ്യാസം നേടി തിരിച്ചെത്തിയ രാമന് നന്മണ്ടയില് പല സ്ഥലങ്ങളിലായി നാട്ടുകാരുടെ സഹകരണത്തോടെ, എഴുത്തുപള്ളികള് സ്ഥാപിച്ചു. അക്ഷരാഭ്യാസമില്ലാത്ത കുട്ടികള്‍ക്കും ചെറുപ്പക്കാര്‍ക്കും എഴുത്തുപള്ളികളില് അക്ഷരത്തിന്റെ വെളിച്ചം പകര്‍ന്നു. നാട്ടുകാര് രാമനെ എഴുത്തച്ഛന് എന്നു വിളിച്ചു. അയിത്തജാതിക്കാരന് ആണെങ്കിലും വിദ്യാഭ്യാസം നേടിയ രാമനെഴുത്തച്ഛനെ നാട്ടുകാര് സ്നേഹിച്ചു., ബഹുമാനിച്ചു. മുതിര്‍ന്നവര്‍ക്കുവേണ്ടി നിശാപാഠശാലകളും അദ്ദേഹം തുടങ്ങി. കൂടാതെ, തന്റെ ജ്യേഷ്ഠപുത്രനായ കേളുവിനെ അദ്ദേഹം പഠിപ്പിച്ചു. മുതിര്‍ന്ന ശേഷം കേളുവും ഈ രംഗത്തു് പ്രവര്‍ത്തിച്ചുകൊണ്ടു് ഇളയച്ഛനെ സഹായിച്ചു.\nനാട്ടില് പുതുതായി ആരംഭിച്ച എഴുത്തുപള്ളികളില് പഠനം തുടങ്ങിയവരില് പല പ്രായക്കാരും ജാതിക്കാരും ഉണ്ടായിരുന്നു. പ്രായവ്യത്യാസവും ജാതിവ്യത്യാസവും പരിഗണിച്ചുകൊണ്ടു് പല ബാച്ചുകളായി അധ്യാപനം നടത്തേണ്ടിയിരുന്നു. അതിരാവിലെ തുടങ്ങുന്ന അദ്ധ്യാപനം ചിലപ്പോള് രാത്രി വൈകുന്നതുവരെ തുടരേണ്ടിവന്നു. പലപ്പോഴായി ശിഷ്യന്മാര് നല്‍കുന്ന ദക്ഷിണയായിരുന്നു എഴുത്തച്ഛന്റെ ഏകവരുമാനം. ഓരോ ദിവസവും ഓരോ വിദ്യാര്‍ത്ഥിയുടെ വീട്ടില് നിന്നായിരിക്കും എഴുത്തച്ഛന്റെ ആഹാരം. ഒരു സേവനമായാണു് എഴുത്തച്ഛന് അദ്ധ്യാപനം നടത്തിയിരുന്നതു്. എഴുത്തുപള്ളിയില് ഓലത്തടുക്കുകളിലാണു് ശിഷ്യന്മാര് ഇരിക്കുക. എഴുത്തച്ഛന് ഒരു പീഠത്തിലും. തങ്ങളുടെ മുന്നില് നിരത്തിയ മണലില് വിരലുകൊണ്ടു് എഴുതിയാണു് ശിഷ്യന്മാര് അക്ഷരാഭ്യാസം നടത്തിയിരുന്നതു്. വിദ്യാര്‍ഥികള് എഴുത്തച്ഛന്മാരെ ഭയഭക്തിബഹുമാനത്തോടെയായിരുന്നു കണ്ടിരുന്നതു്. പലപ്പോഴും എഴുത്തുപള്ളികളില് വരാതെ, ഒളിച്ചു കഴിയുന്ന വിരുതന്മാരും ഉണ്ടായിരുന്നു. അങ്ങിനെയുള്ളവരെ എഴുത്തച്ഛന്മാര് ഒറ്റയ്ക്കും മറ്റു കുട്ടികളെ കൂട്ടിയും നയോപായങ്ങള് പ്രയോഗിച്ചു എഴുത്തുപള്ളികളില് കൊണ്ടുവരും. അതിരുകടന്ന വികൃതികളെയും നാട്ടിലും വീട്ടിലും ഒതുങ്ങാത്ത അനുസരണശീലമില്ലാത്തവരെയും വരുതിയിലാക്കാന് കഠിനമായ ശിക്ഷാരീതികള് പോലും എഴുത്തച്ഛന്‍മാര് പ്രയോഗിച്ചെന്നുവരും. ഏത്തം ഇടുവിക്കല്, ചന്തിയ്ക്കു് ചൂരല്‍പ്രയോഗം, ഒറ്റക്കാലില് നിര്‍ത്തല്, കെട്ടിയിട്ടുള്ള തൂവപ്രയോഗം എന്നിവയെല്ലാം അന്നു നടപ്പുണ്ടായിരുന്ന പ്രയോഗങ്ങളില് ചിലതാണു്. ഇതിലൊന്നും ആര്‍ക്കും, പ്രത്യേകിച്ചു് രക്ഷിതാക്കള്‍ക്കു് ഒരു പരാതിയും ഉണ്ടായിരുന്നില്ല. എഴുത്തച്ചന്മാരെപ്പറ്റി വീട്ടില് വന്നു പരാതി പറയുന്ന കുട്ടികള്‍ക്കു്, രക്ഷിതാക്കളില് നിന്നു് ശകാരവും ശിക്ഷയും ലഭിച്ചെന്നു വരും. പൊറുതിമുട്ടിയ ഒരു ശിഷ്യന് കാട്ടിയ ഒരു വിക്രിയ പറഞ്ഞുകേട്ടിട്ടുണ്ടു്: ഒരിക്കല്, ഇടുങ്ങിയ ഇടവഴിയിലൂടെ നടന്നുവരുന്ന എഴുത്തച്ഛനെയും കാത്തു് ഉയരമുള്ള വരമ്പിനു മുകളില് ഒരു ശിഷ്യന് ഒരുങ്ങി നിന്നു. നേരെ കീഴ്ഭാഗത്തു് എത്തിയ ഉടനെ എഴുത്തച്ഛന്റെ തലയില് ലക്ഷ്യം പിടിച്ചു ശിഷ്യന് നീട്ടി മൂത്രമൊഴിച്ചു.\nആരാണു പണി പറ്റിച്ചതെന്നു ഗുരുവിനു കാണാന് കഴിഞ്ഞില്ല. അദ്ദേഹം അതു കാര്യമാക്കിയതുമില്ല. ഏറെ വര്‍ഷങ്ങള് കഴിഞ്ഞു, പ്രസ്തുത ശിഷ്യന് താന് ചെയ്ത കുരുത്തക്കേടു് ഏറ്റു പറഞ്ഞു ഗുരുവിനോടു് ക്ഷമാപണം നടത്തിയത്രെ.\nരാമന് എഴുത്തച്ഛന് എഴുത്തുപള്ളികള് സ്ഥാപിച്ചു് അധ്യാപനം തുടങ്ങി ഏതാനും വര്‍ഷങ്ങള് കഴിഞ്ഞിരിക്കും. നന്മണ്ടയില് ഒരു പ്രധാനസംഭവം നടന്നു. തന്റെ ശിഷ്യന്റെ ക്ഷണമനുസരിച്ചു് മങ്കര സ്വാമി തയ്യുള്ളതില് എന്നവീട്ടില് വരികയുണ്ടായി. മുമ്പു് നാടുവിട്ട രാമന് പന്ത്രണ്ടു വര്‍ഷങ്ങള് മങ്കര മഠത്തിലെ അന്തേവാസിയായിരുന്നു. അവിടെ താമസിച്ചുകൊണ്ടാണു് രാമന് വിദ്യാഭ്യാസം നേടിയതു്. ആധ്യാത്മിക ജ്ഞാനം നേടിയ ഒരു സിദ്ധനായിരുന്നു സ്വാമി. ജന്മനാ അന്ധനുമായിരുന്നു. സ്വാമി വന്നതോടെ വീട്ടില് പല സ്ഥലങ്ങളില് നിന്നും ആളുകള് വരാന് തുടങ്ങി. സ്വാമിയെ ദര്‍ശിച്ചു അനുഗ്രഹം വാങ്ങുക. അതായിരുന്നു, അവരുടെ അഭിലാഷം. ചുരുങ്ങിയ ദിവസങ്ങള് കൊണ്ടു് വീടിനു് ഒരു ദേവാലയത്തിന്റെ പരിവേഷം കൈവന്നു. സ്വാമിയുടെ സിദ്ധിയില് ആളുകള്‍ക്കു് വിശ്വാസം വന്ന ഒരു സംഭവം നടന്നു. ദേവീക്ഷേത്രങ്ങളില് ജന്തുബലി നടത്താറുള്ള ഒരു കര്‍മ്മി അദ്ദേഹത്തെ ദര്‍ശിക്കാന് വന്നു. ഇത്തരം ഒരാള് തന്നെ കാണാന് വേണ്ടി വീട്ടില് നിന്നു പുറപ്പെട്ടിട്ടുണ്ടെന്നു സ്വാമി മുന്‍കൂട്ടി പ്രവചിക്കുകയുണ്ടായതത്രെ. കുറച്ചു സമയം കഴിഞ്ഞു കര്‍മ്മി നമ്പി വീട്ടിന്റെ കോണി കയറിയപ്പോള്‍ത്തന്നെ അയാളുടെ സാന്നിധ്യം അന്ധനായ സ്വാമി തിരിച്ചറിഞ്ഞതു് അവിടെ തടിച്ചുകൂടിയ ജനങ്ങളെ അത്ഭുതപ്പെടുത്തി. നാരകശ്ശേരി തുടങ്ങിയ ദേവീക്ഷേത്രങ്ങളില് ആടുകളെയും കോഴികളെയും കണക്കറ്റു ബലി നല്‍കുന്ന വ്യക്തിയായിരുന്നു നമ്പി. നമ്പി വന്നു, സ്വാമിയെ കണ്ടു. അനുഗ്രഹം വാങ്ങി. സാധുജീവികളെ കൊല്ലുന്ന ഏര്‍പ്പാടു് ഉടന്‍തന്നെ നിര്‍ത്താന് സ്വാമി അദ്ദേഹത്തെ ഉപദേശിച്ചു. സ്വാമിഭക്തനായിത്തീര്‍ന്ന നമ്പി, പിന്നീടു് ബലികര്‍മ്മങ്ങള് നടത്തിയിട്ടില്ലത്രെ.\nരാമനെഴുത്തച്ഛന് താമസിച്ചിരുന്ന തയ്യുള്ളതില് വീട്ടില് എല്ലാ കൊല്ലവും ദശമിപൂജ നടത്താറുണ്ടായിരുന്നു. മൂന്നു ദിവസത്തെ പൂജയാണു് നടത്തുക. വിജയാഷ്ടമി ദിവസം ഗ്രന്ഥം വെപ്പു് പൂജയാണു്. മഹാനവമിക്കു് അടച്ചു പൂജ. വിജയദശമി ദിവസം തുറന്നു പൂജ. വിജയദശമിയ്ക്കു് കുട്ടികളെ എഴുത്തിനിരുത്താന് വേണ്ടി സമീപസ്ഥലങ്ങളില് നിന്നെല്ലാം ആളുകള് എത്തുമായിരുന്നു. പഴം, അവില്, ഇളനീര് തുടങ്ങിയ സാധനങ്ങളുമായാണു് പലരും വരിക. സരസ്വതിപൂജയ്ക്കു് ശേഷം വിദ്യാരംഭം നടക്കും. എഴുത്തച്ഛന് “ഹരിഃ ശ്രീ ഗണപതയേ നമഃ” എന്നുതുടങ്ങുന്ന വന്ദനശ്ലോകവും മലയാള അക്ഷരമാലയും ചൊല്ലിക്കൊടുക്കും. അവിടെ കൂടിയ ആളുകളെല്ലാം അതു് ഏറ്റു ചൊല്ലും. ഏതെങ്കിലും ഭക്തിമാര്‍ഗ്ഗഗ്രന്ഥം പാരായണം ചെയ്യും. എഴുത്തിനിരുത്താന് കൊണ്ടുവന്ന കുട്ടികളുടെ നാവില് സ്വര്‍ണ്ണമോതിരം കൊണ്ടു് എഴുത്തച്ഛന് ഹരിഃശ്രീ കുറിയ്ക്കും. തുടര്‍ന്നു്, ഒരു തളികയില് ഒരുക്കിവച്ച ഉണങ്ങലരിയില് കുട്ടികളുടെ കൈവിരല് പിടിച്ചു് മലയാള അക്ഷരങ്ങള് എഴുതിക്കും. എഴുത്താണി കൊണ്ടു് അക്ഷരങ്ങള് കുറിച്ച എഴുത്തോലകള് അരിയില് എഴുതിച്ച കുട്ടികള്‍ക്കു് നല്‍കും. ദക്ഷിണ സ്വീകരിക്കും. പിന്നീടു് പ്രസാദ വിതരണം നടക്കും. അതോടെ പരിപാടികള് അവസാനിച്ചു.\nനന്മണ്ടയില് അക്ഷരദീപം തെളിയിച്ച രാമന് എഴുത്തച്ഛന്റെ (1871-1948) കുടുംബജീവിതത്തെപ്പറ്റി കൂടുതലൊന്നും അറിയില്ല. അറിയാവുന്ന കാര്യങ്ങള് വായനക്കാര്‍ക്കുവേണ്ടി ഇവിടെ കുറിയ്ക്കുന്നു. നന്മണ്ട പൂക്കുന്നു മലയുടെ വടക്കെ ചെരിവില്, നെടുമ്പാല എന്നൊരു വീടുണ്ടു്. നെടുമ്പാലത്തറവാട്ടില് പരമ്പരയാ വണ്ണാന് സമുദായക്കാരാണു് താമസം. അവിടെയുണ്ടായിരുന്ന ഒരു കാരണവര് നെടുമ്പാലയ്ക്കു് വടക്കുഭാഗത്തുള്ള കരിക്കീരികണ്ടി എന്ന സ്ഥലത്തേയ്ക്കും അവിടെനിന്നു പിന്നീടു് തയ്യുള്ളതില് പറമ്പിലേയ്ക്കും മാറി താമസമാക്കി. അദ്ദേഹത്തിന്റെ മകന് കേളുവിന്നു് രണ്ടു് ആണ്‍മക്കളുണ്ടായിരുന്നു. മൂത്ത മകന് ചെറിയപ്പോട്ടി. ഇളയ മകന് നമ്മുടെ കഥാപാത്രമായ രാമന്. ചെറിയപ്പോട്ടി പാരമ്പര്യത്തൊഴിലുകളായ തെയ്യം തിറ, തുന്നല്‍പ്പണി എന്നിവയില് ഏര്‍പ്പെട്ടു. രാമന് ജന്മനാ ബുദ്ധിശാലിയായിരുന്നു. പക്ഷേ, വിദ്യാഭ്യാസം നേടാനുള്ള സാഹചര്യമൊന്നും അന്നു് നാട്ടിലുണ്ടായിരുന്നില്ല. അതുകൊണ്ടു് ജ്യേഷ്ഠനെ പാരമ്പര്യത്തൊഴിലുകളില് സഹായിച്ചുകൊണ്ടു് കഴിഞ്ഞു. ആ കാലത്താണു്, മുന്‍പു വിവരിച്ച “മണ്ണാന് പൊയില്” സംഭവം നടന്നതു്. അതു് അദ്ദേഹത്തെ നാടുവിടാന് പ്രേരിപ്പിച്ചു, വിദ്യാഭ്യാസം നേടാന് ഇടയാക്കി. പില്‍ക്കാലത്തു് നാട്ടില് അക്ഷരദീപം തെളിയിക്കപ്പെടുകയും ചെയ്തു. എഴുത്തച്ഛനായി സേവനം നടത്തവേ, ഏതാണ്ടു് നാല്‍പ്പതാമത്തെ വയസ്സിലാണു് അദ്ദേഹത്തിന്റെ വിവാഹം നടന്നതു്. എടക്കര സ്വദേശിനിയായ അരങ്കം ആയിരുന്നു ഭാര്യ. അവര് ജന്മനാ ബധിരയായിരുന്നു. മക്കളുണ്ടായിരുന്നില്ല. വിവാഹശേഷം ജനിച്ചുവളര്‍ന്ന തയ്യുള്ളതില് വീടു് വിട്ടു നന്മണ്ട ബാലബോധിനി സ്കൂളിനടുത്തുള്ള പോളയ്ക്കല് എന്ന സ്ഥലത്തു് ഒരു വീടുവെച്ചു് അദ്ദേഹം താമസമാക്കി. നാട്ടില് സ്കൂളുകള് ഉയര്‍ന്നു വരുന്നതുവരെ എഴുത്തുപള്ളികളും അധ്യാപനവുമായി രാമനെഴുത്തച്ഛന് സജീവമായിരുന്നു. ഏതാണ്ടു് രണ്ടു് തലമുറക്കാലം രാമനെഴുത്തച്ഛനെ അറിയാത്തവര് നന്മണ്ടയില് കുറവായിരുന്നു. എഴുത്തച്ഛന്റെ ശിഷ്യനാണെന്നു് പലരും അഭിമാനത്തോടെ പറയുന്നതു് കേട്ടിട്ടുണ്ടു്. നന്മണ്ടയിലെ പൂര്‍വ്വകാല വിദ്യാഭ്യാസപ്രവര്‍ത്തകനായ രാമനെഴുത്തച്ഛന്റെ സ്മരണ നിലനിര്‍ത്തുന്ന യാതൊരു അവശേഷിപ്പുകളും ഇന്നില്ല. എഴുപത്തിയേഴാമത്തെ വയസ്സില് വാര്‍ദ്ധക്യസഹജമായ രോഗം പിടിപെട്ടു് അദ്ദേഹം കിടപ്പിലായി. ജ്യേഷ്ഠപുത്രന്റെ പരിരക്ഷണയില് തയ്യുള്ളതില് വീട്ടിലായിരുന്നു അവസാനകാലം.\nThis entry was posted in കുടുംബചരിത്രം,പലവക,വ്യക്തിഗതം and tagged എഴുത്തച്ഛന്, എഴുത്തുപള്ളി, കോഴിക്കോടു്, ഗ്രാമീണവിദ്യാഭ്യാസം, നന്മണ്ട, ബ്രിട്ടീഷുഭരണകാലം, ശീലക്കുട. Bookmark the permalink.\n← കോട്ടയം ചുറ്റിയൊരു കറക്കം\nകേളു എഴുത്തച്ഛന് അഥവാ കേളു മാഷ് →\nOne thought on “രാമനെഴുത്തച്ഛന്”\nമാര്‍ച്ച് 2, 2019 -ല് 9:00 am\nനാട്ടുചരിത്രമെഴുത്തും വരയും നന്നായിട്ടുണ്ട്.


ഇന്ധന വില വർധനയെ തുടർന്ന് കേരളത്തില് സ്വകാര്യ ബസുടമകള് സമരത്തിലേക്ക്. നവംബര്9മുതല് അനിശ്ചിതകാല സമരം ആരംഭിക്കുമെന്ന് കേരള സ്റ്റേറ്റ് ബസ് ഓപ്പറേറ്റേഴ്സ് ഫെഡറേഷന് അറിയിച്ചു. ബസ് ചാര്‍ജ് വര്‍ധിപ്പിക്കാതെ മുന്നോട്ട് പോകാനാകില്ലെന്ന് ഉടമകള് അറിയിച്ചു.\nമിനിമം ചാർജ് 12 രൂപയാക്കുക, കിലോമീറ്റർ നിരക്ക് 1 രൂപയാക്കുക, വിദ്യാർത്ഥിയാത്ര മിനിമം6രൂപയും തുടർന്നുള്ള ചാർജ് 50% ആക്കുക, കൊവിഡ് കാലം കഴിയുന്നത് വരെ വാഹന നികുതി പൂർണമായും ഒഴിവാക്കുക തുടങ്ങിയ ആവശ്യങ്ങൾ ഉന്നയിച്ചാണ് അനിശ്ചിതകാല സമരം.\nമുമ്പ് പ്രഖ്യാപിച്ച സമരം മാറ്റിവെച്ചതാണ്. കൊവിഡ് കാലത്ത് ഡീസല് വില വര്‍ധിക്കുന്നു. ഈ വ്യവസായത്തിന് പിടിച്ച് നില്‍ക്കാന് പറ്റുന്നില്ല. ഡീസല് സബ്സിഡി തരുന്നില്ല, ഗതാഗത മന്ത്രിക്ക് നോട്ടീസ് നല്‍കിയെന്നും ബസ് ഉടമകള് അറിയിച്ചു.


നോക്കൂ, എന്നെ വഞ്ചിക്കുന്ന കൈ മേശപ്പുറത്ത് - Sayahna\nഞാന് വൈദയുടെ ചലച്ചിത്രം കണ്ടിട്ടില്ല. അന്‍ജേഫ്സ്കിയുടെ നോവല് വായിച്ചിട്ടുണ്ട്. രണ്ടാം ലോകമഹായുദ്ധം അവസാനിച്ചു. നാറ്റ്സികള് (Nazis) പോളണ്ട് വിട്ടുപോയി. അപ്പോഴാണ് രാജ്യത്തിനു വേണ്ടി യുദ്ധം ചെയ്ത മൈക്കലിനോട് കമ്മ്യൂണിസ്റ്റ് പാര്‍ട്ടി സെക്രട്ടറിയെ കൊല്ലാനായി അധികാരികള് ആജ്ഞാസിക്കുന്നത്. ആദ്യം വൈമനസ്യം പ്രദര്‍ശിപ്പിച്ചു മൈക്കലെങ്കിലും അയാള് ആ ആജ്ഞയനുസരിച്ചു പ്രവര്‍ത്തിച്ചു. അതു നിര്‍വഹിച്ചതിനു ശേഷം അവിടം വിട്ടുപോകാന് ശ്രമിക്കുമ്പോള് ഭടന്മാരുടെ വെടിയേറ്റ് അയാള് മരിക്കുന്നു. “Clutching his brief-case more firmly, he reached into his pocket for the revolver but at once realised the gun was not there, thenastrong blow in the back cut off his breath” എന്ന് നോവലില് (Ashes and Diamonds, Jerzy Andrzejewski, translated from the Polish by D.J. Welsh, Introduction by Heinrich Boll (Nobel Price winner), Penguin Books) നോവലില് പാര്‍ട്ടി സെക്രട്ടറിയാണ് നായകന്. വൈദയുടെ ചിത്രത്തില് മൈക്കലിനെ നായകനാക്കിയിരിക്കുന്നു. ഇതിനെ ആശയമെന്ന് (idea) വിളിക്കുന്നു ചലച്ചിത്ര നിര്‍മ്മാതാവ്. നിര്‍മ്മാതാവിനെ സംബന്ധിച്ചിടത്തോളം ആ ആശയത്തിനാണ് പ്രാധാന്യമെന്ന് വൈദ പറയുന്നു. വിശദീകരണം ഇതിന്റെ അര്‍ത്ഥം സ്പഷ്ടമാക്കിത്തരും. ടോള്‍സ്റ്റോയിയുടെ War and Peace ഫിലിമാക്കാന് തീരുമാനിക്കുന്നതല്ല ‘ആശയം’. അതിനെ സംവിധായകന് എങ്ങനെ സ്ക്രീനിലേക്കു കൊണ്ടു വരുന്നു എന്നതിനെയാണ് ആശയമായി കരുതേണ്ടത്. സമ്പന്നതയുള്ള ആ നോവലിനെ പലതരത്തില് വ്യാഖ്യാനിക്കാം. മഹനീയമായ സാഹിത്യകൃതികള്‍ക്കു ദീര്‍ഘകാലാസ്തിത്വമുണ്ട്. ഓരോ തലമുറയും നൂതനവും വിഭിന്നവുമായ സവിശേഷത അതില് കാണാതിരിക്കില്ല. അതാണ് സംവിധായകന് കണ്ടുപിടിക്കേണ്ടത്. ആ കണ്ടുപിടിത്തത്തിനു യോജിച്ച വിധങ്ങളില് ചലച്ചിത്രം ആവിര്‍ഭവിക്കുമ്പോള് ദൃഷ്ടാക്കള് രസിക്കും. ‘ആന്‍ഗ്രണി’ എന്ന നാടകത്തിന്റെ മരിക്കാത്ത ആശയമേത്? ആന്തരമായ സ്വഭാവത്തിന്റെ ശക്തികൊണ്ട് ആന്‍റിഗണി ശാശ്വതമായ പ്രകൃതി നിയമങ്ങള്‍ക്കു വേണ്ടി നില്ക്കുന്നതും അധികാരത്തിലിരിക്കുന്നവരുടെ കാലിക നിയമങ്ങളെ എതിര്‍ക്കുന്നതുമാണ് ആ നാടകത്തിലെ ആശയം. രണ്ടു സഹോദരന്മാര് തമ്മില് പടവെട്ടുന്നു. രണ്ടുപേരും മരിച്ചു. ഒരാള്‍ക്ക് ശവസംസ്കാരകര്‍മ്മം പാടില്ലെന്ന് രാജാവ് ക്രിയോണ് – വിധിച്ചു. മറ്റേ മൃതശരീരം ബഹുമതികളോടെ സംസ്കരിക്കുകയും ചെയ്തു. സഹോദരിയായ ആന്‍റിഗണി സംസ്കരിക്കാത്ത മൃതദേഹത്തില് മണ്ണുവാരിയിട്ട് സുചനാത്മകമായ സംസ്കാരം നടത്തുന്നു. ഇത് ആന്‍റിഗണിയുടെ സ്വഭാവത്തിന്റെ ശക്തിയെ വ്യക്തമാക്കുന്നു. വൈദ പറയുന്നു... നാടകത്തിലെ ഈ കഥയിലുടെ സോഫക്ലീസ് സ്വര്‍ഗത്തെയും ഭിമിയെയും കൂട്ടിയിണക്കുന്നുവെന്ന്: ഈശ്വരന്മാരെയും മനുഷ്യരെയും കൂട്ടിച്ചേര്‍ക്കുന്നുവെന്ന്.\nമേശയ്ക്ക് ചുറ്റുമിരുന്ന് ആളുകള് വര്‍ത്തമാനം പറയുമ്പോള്, വര്‍ത്തമാനപ്പത്രത്തിലെ സംഭവ വിവരണം വായിക്കുമ്പോള്, തെരുവിലെ സംസാരം കേള്‍ക്കുമ്പോള്, സോഫക്ലിസ്സിനുപോലും ആദരണീയമായ ട്രാജഡി അവയിലെല്ലാം ഉണ്ടാകും എന്നാണ് വൈദയുടെ മതം.\nആശയമുണ്ടാകുന്നതെങ്ങനെയെന്ന് വൈദ രസകരമായി വിവരിക്കുന്നുണ്ട്. വളരെ വര്‍ഷങ്ങള്‍ക്കുമുന്‍പ് പോളണ്ടിലെ ഒരു സ്ഥലത്ത് ഒരേ രീതിയിലുള്ള കെട്ടിടങ്ങള് നിരനിരയായി നിര്‍മ്മിക്കുന്നത് അദ്ദേഹം കണ്ടു. അവയുടെ ഒരേ തരത്തിലുള്ള രൂപം അല്ലെങ്കില് ആകൃതി വൈദയെ നിരാശപ്പെടുത്തിയെങ്കിലും സിനിമയ്ക്ക് അത് പശ്ചാത്തലമാകുമെന്ന് അദ്ദേഹത്തിന് തോന്നി. അന്യാദൃശമായ മനുഷ്യ നാടകങ്ങള് അവിടെ നടക്കുമെന്നും അദ്ദേഹം വിചാരിച്ചു. പക്ഷേ, വൈദയ്ക്ക് ഒരിതിവൃത്തം കണ്ടുപിടിക്കാനായില്ല. വര്‍ഷങ്ങള് പിന്നെയും കടന്നുപോയി. ഒരു ദിവസം മോസ്കോയില് പോളണ്ടിലെ ഭവനനിര്‍മ്മാണ രീതി പോലെ ഒരു നിര്‍മ്മിതി വൈദ കണ്ടു. ആ കെട്ടിടങ്ങളെക്കുറിച്ച് ഒരു കഥ ആരോ ഒരാള് അദ്ദേഹത്തോടുപറഞ്ഞു. യുവാവായ ഒരഭിനേതാവ് മോസ്കോയിലെ ഒരു തെരുവില് ഫിലിം എടുക്കുകയായിരുന്നു. അതിലേ പോയ ഒരു യുവതി അയാളെകണ്ടു. അവര് സംസാരിച്ചു. പരസ്പരം സ്നേഹിച്ചു. കുറച്ചുദിവസം കഴിഞ്ഞ് യുവാവ് അവളെ അവളുടെ വീട്ടില് കൊണ്ടാക്കി. രാത്രി അവര് ഒരുമിച്ചു കഴിഞ്ഞു. വിസ്മയകരവും ഉദ്ദീപകവുമായ രാത്രി. കാലത്ത് യുവാവ് പട്ടണത്തിലേക്കു പോയി പ്രാതലിനായി ചിലതൊക്കെ വാങ്ങാന്. യുവതി അപ്പോഴും ഉറങ്ങുകയായിരുന്നു. തിരിച്ച് അയാള് സന്തോഷത്തോടെ വന്നു. പക്ഷേ, ഒരേ തരത്തിലുള്ള ആ ഭവനങ്ങളില് എതിലാണ് തന്റെ പ്രേമഭാജനമുള്ളതെന്ന് അയാള്‍ക്കു കണ്ടുപിടിക്കാന് കഴിഞ്ഞില്ല. എത്ര ശ്രമിച്ചിട്ടും അയാള്‍ക്ക് അതിന് സാധിച്ചതേയില്ല. ഇക്കഥ കേട്ടതിന്‍ശേഷം ഏകരൂപമാര്‍ന്ന കെട്ടിടങ്ങള് കാണുമ്പോള് അവ സിനിമയ്ക്കുള്ള ബാക്ഡ്റോപ്പായിട്ടല്ല വൈദ ദര്‍ശിച്ചത് (ബാക്ക് ഡ്റോപ്പ് = ചിത്രം വരച്ച കര്‍ട്ടന്. നാടകവേദിയില് പുറകിലായി കെട്ടിത്തൂക്കുന്നത്) ആ കെട്ടിടങ്ങള് തന്നെ ചലച്ചിത്രമായി രൂപാന്തരപ്പെട്ടു. ഭവനങ്ങളുടെ ഏകരൂപസ്വഭാവം പേടിയുളവാക്കി. വാസ്തുവിദ്യയല്ല അതിനു ഹേതു. ആ വാസ്തുവിദ്യയുടെ ബലിമൃഗമായിത്തീര്‍ന്ന മനുഷ്യന്റെ നാടകം. അതു കാണുമ്പോള് പ്രേക്ഷകര് ചലനം കൊള്ളും. വൈദയുടെ തികച്ചും മൗലികമായ ആശയങ്ങളുടെ ചാരുത നോക്കുക. ഇങ്ങനെയുള്ള സംഭവങ്ങള് കണ്ട് ഫിലിമില് പകര്‍ത്തുന്നതാണ് സംവിധായകന്റെ ജോലി. ആ സംഭവങ്ങളിലൂടെ സാമാന്യമായത് സുനിശ്ചിതമാകുന്നു. കേവലമായത് മുര്‍ത്തമാകുന്നു. ആശയം ഇമ്മട്ടിലാണ് മനുഷ്യനാടകമായി മാറുന്നത്.\nചലച്ചിത്രത്തിലെ ഏതംശത്തെക്കുറിച്ചും മൗലികമായി പലതും പറയാന് വൈദഗ്ദ്ധ്യമുള്ള വൈദയ്ക്കു സ്ക്രിപ്റ്റ് എഴുത്തുകാരെക്കുറിച്ചും പ്രഗല്ഭമായി, ഒറിജിനലായി മതങ്ങള് ആവിഷ്കരിക്കാനുണ്ട്. ഡാവിഞ്ചിയുടെ ‘അവസാനത്തെ അത്താഴം.’ ഏന്ന ചിത്രം കാണുമ്പോഴൊക്കെ വൈദയ്ക്ക് തോന്നാറുണ്ട് കത്തിവഹിക്കുന്ന ദുര്‍ജ്ഞേയമായ ഒരു കൈ ചിത്രകാരന് അതില് വച്ചിട്ടുണ്ടെന്ന്; മേശയ്ക്കരികില് ഇരിക്കുന്ന ആളുകളുടെ കൈയല്ലത്. ആ ദുര്‍ജ്ഞേയമായ കൈ എന്താണെന്നു മനസ്സിലാക്കാന് വൈദ ബൈബിള് വായിച്ചു. അതില് അതിനെക്കുറിച്ച് പരാമര്‍ശമുണ്ട്. “But, Behold, the hand of him that betrayeth me in with me on the table’’ എന്ന് ഒരു പ്രസ്താവം. ഇതിനേക്കാള് ശക്തമായി. സത്യാത്മകമായി ആ ചിന്തയെ ആവിഷ്കരിക്കുന്നതെങ്ങനെയെന്ന് വൈദ ചോദിക്കുന്നു. കൈ ആരുടേതെന്ന് യേശു പറയുന്നില്ല. ‘മേശപ്പുറത്ത് അത് എന്നോടു കൂടിയുണ്ട്’ എന്നേ അദ്ദേഹം പ്രസ്താവിക്കുന്നുള്ളു. ഡാവിഞ്ചി ബൈബിള് വായിച്ചതു പോല സിനിമാ നിര്‍മ്മാതാക്കളും സാഹിത്യകൃതികള് വായിക്കണമെന്നാണ് വൈദയുടെ അഭിപ്രായം.\n‘ഞാനെഴുതിയത് സംവിധായകന് മാറ്റിക്കളഞ്ഞു എന്ന് പരിദേവനം ചെയ്ത ആ മനുഷ്യനെ അസഭ്യങ്ങളില് കുളിപ്പിക്കാന് ഒരുമ്പെടുന്ന കേരളത്തിലെ എഴുത്തുകാര് വൈദയുടെ ഈ പുസ്തകം വായിക്കണം. സാഹിത്യ ഗ്രന്ഥമാണ് ഫിലിമാക്കുന്നതെങ്കില് സ്ക്രിപ്റ്റ് എഴുത്തുകാരന് അതിലെ സംഭാഷണങ്ങള് അതുപോലെ പകര്‍ത്തി വയ്ക്കും. ഇതു ശരിയല്ല. സാഹിത്യ കൃതിയിലെ സംഭാഷണം ആളുകള്‍ക്കു വായിക്കാനുള്ളതാണ്. അത് സ്ക്രീനില് സത്യത്തിന്റെ നാദം ഉയര്‍ത്തുകയില്ല. അതുകൊണ്ട് സംവിധായകര് അതിനെ ഇടിച്ചു പൊടിയാക്കും. അല്ലെങ്കില് അഭിനേതാക്കളോടു കൂടി അവയെ മാറ്റിയെഴുതും. ചിലപ്പോള് Ashes and Diamonds എഴുതിയ യെഷി അന്‍ജേഫ്സ്കിക്കു ചൈതന്യധന്യമായ സംഭാഷണമെഴുതാന് കഴിഞ്ഞേക്കും.\n(അവന്റെ കരണത്തടിച്ചുകൊണ്ട്) നിനക്ക് എത്ര വയസ്സായി?\nഷാക്‌ല്‌വീ ദാവിദിന്റെ (Jacques dovin David, 1748–1825) ‘Marat Expriant’ എന്ന ചിത്രം മാസ്റ്റര് പീസായി പരിഗണിക്കപ്പെടുന്നു. ഫ്രഞ്ച് വിപ്ലവകാലത്ത് അതിന്റെ ഒരു നേതാവായിരുന്ന മറയെ (Marat, 1743–1793) ഷര്‍ലോത് കൊര്‍ഡെ (Charlotte Corday, 1768–1793) എന്ന സ്ത്രീ അദ്ദേഹം കുളിത്തൊട്ടിയില് കിടക്കുമ്പോള് കുത്തിക്കൊല്ലുകയായിരുന്നു. ഫ്രഞ്ച്‌വിപ്ലവത്തെ അനുകൂലിച്ചവളായിരുന്നു ഷര്‍ലൊത്. പക്ഷേ ഭീകരഭരണത്തിന്റെ അതിരുകടക്കല് അവള്‍ക്കിഷ്ടമായില്ല. മറയുടെ മരണത്തെക്കുറിച്ചുള്ള ഈ ചിത്രത്തെപ്പറ്റി വൈദ എഴുതുന്നതു വായിച്ചാല് നമുക്ക് അദ്ദേഹത്തോടും ബഹുമാനമുണ്ടാകും. ആ ചിത്രത്തിന്റെ രചനയുടെ തത്ത്വം തിരശ്ചീനതയാണെന്ന് (Horizontality) നമുക്ക്തോന്നും. പക്ഷേ അത് ലംബമാനമാണെന്നത്രേ വൈദയുടെ മതം (Vertical). ചിത്രം ഇടത്തോട്ട് ദാവീദ് നീട്ടിയിരുന്നെങ്കില് ഷര്‍ലൊത് ഓടുന്നതു കാണാമായിരുന്നു. താഴോട്ടാണ് നീട്ടിയതെങ്കില് രക്തക്കളം ദൃശ്യമായേനെ. അതൊന്നുമില്ല. കൊല്ലപ്പെട്ട വിപ്ലവകാരിയുടെ നിശ്ചേതനശരീരം ചിത്രീകരിച്ചുകഴിഞ്ഞപ്പോള് തന്റെ ജോലി തീര്‍ന്നുവെന്ന് ദാവീദ് വിചാരിച്ചുകാണും. മരണത്തിന്റെ സര്‍വസാധാരണത്വവുമാകാം അദ്ദേഹം ആലേഖനം ചെയ്തത്. ആകെ ഒരു നിസ്സംഗത്വം ദാവീദിന്. ഈ നിസ്സംഗത്വത്തില് അളക്കാന് വയ്യാത്ത ഒരു അഗാധതയുണ്ടെന്നു വൈദ പറയുന്നു. ചിത്രത്തിന്റെ ലംബമാനാവസ്ഥ ഉപേക്ഷിക്കാനാവാത്ത ഘടകമാണ്. ഇവിടെയാണ് ഒരു കലാതത്ത്വം ഒളിഞ്ഞിരിക്കുന്നത്. സുപ്രതിഷ്ഠിതങ്ങളായ നിയമങ്ങളനുസരിച്ച് ചലച്ചിത്രം നിര്‍മ്മിച്ചാല് അതു കലയാവുകയില്ല. ചിത്രശലഭത്തെ പിടിച്ച് മൊട്ടുസൂചി കയറ്റി ബോര്‍ഡില് വയക്കുന്നതല്ല കല. ഒരു തരത്തിലുള്ള നിസ്സംഗത്വം, ഒരളവിലുള്ള സ്വാതന്ത്ര്യം ഇവയൊക്കെയുണ്ടെങ്കിലേ ചലച്ചിത്രം കലാസൃഷ്ടിയാവു. ബഹുജനത്തോടു കലാകാരന് എന്തുപറയുന്നു എന്നത് അയാളുടെ ഉത്തരവാദിത്വം മാത്രം. ബഹുജനത്തിന് ഇഷ്ടമില്ലാത്തതും, സര്‍ക്കാരിന് ഇഷ്ടമില്ലാത്തതും ചലച്ചിത്രസംവിധായകന് ത്ന്റെ ചിത്രങ്ങളിലൂടെ പറയും. വലിയ കലാകാരന്മാര്‍ക്കേ ഈ സ്വാതന്ത്ര്യം പ്രദര്‍ശിപ്പിക്കാനാവൂ.\nഫിലിമിനെ സംബന്ധിച്ച എത്രയെത്ര കാര്യങ്ങളാണ് വൈദ വിശദീകരിക്കുന്നത്. അതൊന്നും വ്യക്തമാക്കാന് സ്ഥലമില്ല. ഉജ്ജ്വലമായ ഈ ഗ്രന്ഥത്തിലേക്കു കടന്നാല് ചലച്ചിത്രത്തെക്കുറിച്ചു മാത്രമല്ല കലയെ സംബന്ധിച്ചും പല നൂതനങ്ങളായ ഉള്‍ക്കാഴ്ചകളും ലഭിക്കുമെന്നു പറഞ്ഞു കൊണ്ട് ഞാനിത് അവസാനിപ്പിക്കുന്നു.\nRetrieved from "http://ml.sayahna.org/index.php?title=നോക്കൂ,_എന്നെ_വഞ്ചിക്കുന്ന_കൈ_മേശപ്പുറത്ത്&oldid=7876"


നികേഷ് കുമാറിന്റെ റിപ്പോർട്ടർ ചാനൽ പൂട്ടിയോ ? സോഷ്യൽ മീഡിയ അകൗണ്ടുകൾ നിർജീവം,വെബ്‌സൈറ്റ് നിലവിലില്ല | Chanakya News\nHome KERALA നികേഷ് കുമാറിന്റെ റിപ്പോർട്ടർ ചാനൽ പൂട്ടിയോ ? സോഷ്യൽ മീഡിയ അകൗണ്ടുകൾ നിർജീവം,വെബ്‌സൈറ്റ് നിലവിലില്ല\nനികേഷ് കുമാറിന്റെ റിപ്പോർട്ടർ ചാനൽ പൂട്ടിയോ ? സോഷ്യൽ മീഡിയ അകൗണ്ടുകൾ നിർജീവം,വെബ്‌സൈറ്റ് നിലവിലില്ല\nതിരുവനന്തപുരം ; വാർത്ത അവതരണ ശൈലിയിൽ ശ്രദ്ധയാകർഷിച്ച മാധ്യമ പ്രവർത്തകനാണ് നികേഷ് കുമാർ. നികേഷ് കുമാറിന്റെ സ്വന്തം ചാനലായ റിപ്പോർട്ടർ ലൈവ് ന് എന്ത് സംഭവിച്ചു എന്ന് ആളുകൾ ചോദിക്കുന്നു. റിപ്പോർട്ടർ ചാനലിന്റെ സോഷ്യൽ മീഡിയ അകൗണ്ടുകൾ നിർജീവ അവസ്ഥയിലാണ് ഈ മാസം7നു പോസ്റ്റ് വന്നതിനു ശേഷം മൂന്ന് ദിവസം കഴിഞ്ഞാണ് വീണ്ടും അതിൽ വാർത്ത പോസ്റ്റ് ചെയ്തിരിക്കുന്നത്. വാർത്ത ചാനലുകൾ മിനിറ്റുകളൾക്കുള്ളിൽ വാർത്തകൾ സോഷ്യൽ മീഡിയയിൽ പോസ്റ്റ് ചെയ്യുമ്പോൾ റിപ്പോർട്ടർ ചാനലിന്റെ അകൗണ്ടുകളിൽ വളരെ പരിതാപകരമായ അവസ്ഥയിലാണ് വാർത്തകൾ വരുന്നത്.\nനേരത്തെ സാമ്പത്തിക പ്രതിസന്ധി മൂലം ജോലിക്കാർ സമരത്തിലാണെന്നും ജോലി ഉപേക്ഷിച്ച് പോയെന്നുമുള്ള വാർത്തകൾ പുറത്ത് വന്നിരുന്നു. നിലവിൽ യുട്യൂബിൽ ചാനൽ പ്രവർത്തിക്കുന്നുണ്ടെങ്കിലും വെബ്‌സൈറ്റ് വാർത്തകൾ പൂർണമായും നിലച്ച നിലയിലാണ്. വെബ്സൈറിൽ അവസാനമായി വാർത്ത നൽകിയിരിക്കുന്നത് ഫെബ്രുവരി 27 നാണ്.\nreporter news malayalam


Robots iare using in covid 19 | രോഗികളെ ശുശ്രൂഷിക്കുമ്പോൾ നഴ്‌സ്; വാരി ഊട്ടുമ്പോൾ മാതൃവാത്സല്യം; ആടിപ്പാടി സന്തോഷിപ്പിക്കുമ്പോൾ സുഹൃത്തിന്റെ സ്‌നേഹം: കോവിഡ് രോഗികളെ പരിചരിക്കുന്ന റോബോട്ടുകൾ അത്ര ചില്ലറക്കാരല്ല - MarunadanMalayalee.com\nDec / 202004Friday\nApril 10, 202006:51 AM IST Permalink\nസാൻഫ്രാൻസിസ്‌കോ: കോവിഡ് രോഗികൾ അത് സ്വന്തം വീട്ടിലുള്ളവരാണെങ്കിൽ പോലും അൽപ്പം ഭയപ്പാടോടെയാണ് എല്ലാവരും നോക്കി കാണുന്നത്. സമ്പർക്കം മൂലം വളരെ പെട്ടെന്ന് പകരുന്ന രോഗമായതിനാൽ രോഗികളുടെ ശുശ്രൂഷിക്കാനോ അടുത്തിരിക്കാനോ വേണ്ടപ്പെട്ടവർക്ക് പോലും സാധിക്കുന്നില്ല. മനുഷ്യൻ കടന്നുചെല്ലാൻ മടിക്കുകയോ ഭയക്കുകയോ ചെയ്യുന്ന ഈ ഇടങ്ങളിലേക്ക് ഇറങ്ങി ചെല്ലുകയാണ് റോബോട്ടുകൾ.\nഅതിനാൽ വിവിധ രാജ്യങ്ങൾ കോവിഡ് പ്രതിരോധ പ്രവർത്തനങ്ങൾക്കായി റോബോട്ടുകളെ ഉപയോഗിക്കുന്നു. കോവിഡ് പ്രതിരോധ പ്രവർത്തനങ്ങളിൽ എർപ്പെട്ടിരിക്കുന്ന യന്ത്രമനുഷ്യർ നിർണായക സേവനങ്ങളാണു നൽകുന്നത്. രോഗം ആദ്യം റിപ്പോർട്ട് ചെയ്ത ചൈനയിലെ വുഹാനിലെ താൽക്കാലിക ആശുപത്രികളിലൊന്നിൽ റോബട്ടുകൾ രോഗീശുശ്രൂഷ വരെ ചെയ്തു. അഴരെ ഊട്ടിയും ഉറക്കിയും ആടിപ്പാടി സന്തേഷിപ്പിച്ചുമെല്ലാം റോബോട്ടുകൾ നിർണായക സേവനമാണ് ചെയ്തത്.\nചൈനയിൽ രോഗികൾ കയ്യിൽ ധരിച്ച സ്മാർട് ബാൻഡ് റിമോട്ട് നിയന്ത്രിത റോബട്ടുകളെ വച്ചു പരിശോധിച്ചാണു മെഡിക്കൽ സംഘം ശരീരോഷ്മാവും രക്തസമ്മർദ്ദവും അളന്നത്. 'ക്ലൗഡ് ജിഞ്ചർ' എന്ന റോബട് രോഗികളെ ഊട്ടി; അവർക്കായി ആടിപ്പാടി. പകർച്ചവ്യാധികളിലും മറ്റും സുരക്ഷിത അകലം സൂക്ഷിച്ചു ചികിത്സയെന്ന ഭാവിസാധ്യതയിലേക്കാണിതു വിരൽചൂണ്ടുന്നത്.\nതായ്‌ലൻഡിലും ഇസ്രയേലിലും പകരം റോബട്ടുകൾ രോഗികളെ പരിശോധിച്ചിരുന്നു; വിഡിയോ കോൺഫറൻസിങ്ങിലൂടെ ഡോക്ടർമാർ ഇതു നിയന്ത്രിച്ചു. സിംഗപ്പുരിലെ അലക്‌സാൻഡ്ര ആശുപത്രിയിൽ ബീംപ്രോ എന്ന റോബട് രോഗികൾക്കു മരുന്നും ഭക്ഷണവും നൽകി. ഐസലേഷൻ വാർഡിനു പുറത്തുനിന്ന് ഡോക്ടർമാരും നഴ്‌സുമാരും റോബട് വഴി രോഗികളുമായി സംസാരിച്ചു.\nആഡംബരക്കപ്പൽ ഡയമണ്ട് പ്രിൻസസിലെ യാത്രക്കാരെ ഒഴിപ്പിച്ച ശേഷം വൈറസ് സാന്നിധ്യം പരിശോധിക്കാൻ ഉപയോഗിച്ചതും റോബട്ടുകളെയാണ്. യുഎസിലെ സെനെക്‌സ് കമ്പനിയുടെ ലൈറ്റ്‌സ്‌ട്രൈക്ക് എന്ന റോബട്ടിനെ അഞ്ഞൂറിലേറെ ആശുപത്രികളിൽ ശുചീകരണത്തിനും അണുനശീകരണത്തിനും ഉപയോഗിക്കുന്നുണ്ട്.\nകലിഫോർണിയയിൽ ഡ്രൈവറില്ലാത്ത ഡെലിവറി വാഹനങ്ങൾക്ക് ടെസ്റ്റ് ഡ്രൈവ് നടത്താൻ ന്യൂറോ എന്ന സ്റ്റാർട്ടപ് കമ്പനിക്ക് അനുമതി ലഭിച്ചിട്ടുണ്ട്. ലോക്ഡൗണിലായ നഗരങ്ങളിൽ സാധനങ്ങൾ വിതരണം ചെയ്യാൻ ഇവയെ ഉപയോഗിക്കാമെന്നാണു പ്രതീക്ഷ. മുൻപ് ആൽഫബെറ്റിന്റെ വെയ്‌മോയ്ക്കും സമാന അനുമതി ലഭിച്ചിരുന്നു. അങ്ങിനെ മനുഷ്യൻ കടന്നു ചെല്ലാൻ കഴിയാത്ത കൊറോണ രോഗികൾക്കിടയിലേക്ക് അവർക്ക് ആശ്വാസം പകർന്നും രോഗ ശുശ്രൂഷ ചെയ്തും കടന്നു ചെല്ലുകയാണ് റോബോട്ടുകൾ.\nകൊറോണ കാലത്ത് കൈത്താങ്ങായി സുനിൽ പോളിന്റെ റോബോട്ടുകൾ\nകമ്പനി ഉടമയ്ക്ക് ഇനി റോബോട്ടുകളെയും താൽക്കാലിക ജോലിക്ക് വാടകയ്‌ക്കെടുക്കാം\nഇനി സിനിമാ ലോകത്ത് അടക്കി വാഴുക സെക്‌സി സുന്ദരികളായ റോബോട്ടുകളോ?\nലോകസമാധാനത്തിനും ജനാധിപത്യത്തിനും ചൈന ഉയർത്തുന്നത് കടുത്ത ഭീഷണി; ചൈന സൂപ്പർ ഹ്യൂമൻ സൈനികരെ സൃഷ്ടിക്കാനുള്ള പരീക്ഷണത്തിലെന്നും അമേരിക്കൻ നാഷണൽ ഇന്റലിജൻസ് ഡയറക്ടർ ജോൺ റാറ്റ്ക്ലിഫ്\nവൈറ്റ് ഹൗസിലെ ആദ്യദിനം താൻ എന്തായിരിക്കും ജനങ്ങളോട് പറയുവ; പ്രസ്താവന വെളിപ്പെടുത്തി ബൈഡൻ; പ്രസ്താവന ട്രംപിനുള്ള മറുപടി കൂടിയെന്ന് വിലയിരുത്തൽ\nമലിനജലത്തിന് മുതൽ സൈബർ ബുള്ളിയിങിന് വരെ പരിഹാരം; ടൈം മാഗസിന്റെ പ്രഥമ 'കിഡ് ഓഫ് ദി ഇയർ'ഇന്ത്യൻ വംശജ ഗീതാഞ്ജലി റാവോ; നേട്ടം 50,000 പേരെ പിന്തള്ളി\nമരണം മണക്കുന്ന ഇറ്റാലിയൻ തെരുവുകളെ കുറിച്ച് നേരത്തെ പറഞ്ഞതെല്ലാം മറന്നേക്കൂ; കൊറോണ കാലത്തെ ഏറ്റവും കൂടുതൽ മരണം ഇന്നലെ; ഒറ്റ ദിവസം ഇറ്റലിയിൽ കോവിഡിന് കീഴടങ്ങിയത് 993 പേർ\nയുഎഇയിൽ ഇന്ന് കോവിഡ് ബാധ സ്ഥിരീകരിച്ചത് 1317 പേർക്ക്; രാജ്യത്തെ കോവിഡ് ബാധിതരുടെ എണ്ണം 1,73,751 ആയി\nഒമാനിൽ ഇന്ന് കോവിഡ് സ്ഥിരീകരിച്ചത് 184 പേർക്ക്; രാജ്യത്തെ കോവിഡ് ബാധിതരുടെ എണ്ണം 1,24,329 ആയി


5kg ambergris munnar മൂന്നാറിൽ അഞ്ച് കിലോ ആംബർഗ്രി...\nഇടുക്കി മൂന്നാറിൽ അഞ്ച് കിലോ ആംബർഗ്രിസുമായി അഞ്ചുപേർ വനംവകുപ്പിന്റെ പിടിയിൽ. മൂന്നാറിലെ ലോഡ്ജിൽ വച്ച് ആംബർഗ്രിസ് വിൽക്കാൻ ശ്രമിക്കുന്നതിനിടെയാണ് പ്രതികളെ പിടികൂടിയത്. പിടിച്ചെടുത്ത ആംബർഗ്രിസിന് അഞ്ചുകോടി രൂപ വിലവരുമെന്നാണ് നിഗമനം.\nതമിഴ്‌നാട് സ്വദേശികളുടെ നേതൃത്വത്തിൽ മൂന്നാറിൽ വച്ച് ആംബർഗ്രിസ് കൈമാറുന്നുവെന്ന രഹസ്യവിവരം വനം വകുപ്പ് വിജിലൻസ് വിഭാഗത്തിന് ലഭിച്ചു. ഇതെതുടർന്ന് വിജിലൻസ് സംഘവും, മൂന്നാർ റേഞ്ചറുടെ നേതൃത്യത്തിലുള്ള സംഘവും നടത്തിയ പരിശോധനയിലാണ് പ്രതികൾ കുടുങ്ങിയത്.\nRead Also: എന്താണ് ആംബർഗ്രിസ് ? എന്തുകൊണ്ടാണ് ഇത്ര വില ? [24 Explainer]\nപഴയ മൂന്നാർ സ്വദേശി മുനിയസ്വാമി, സഹോദരൻ മുരുകൻ, തമിഴ്‌നാട് വത്തലഗുണ്ട് സ്വദേശി രവികുമാർ, തേനി സ്വദേശികളായ വേൽമുരുകൻ, സേതു എന്നിവരാണ് പിടിയിലായത്. ഇവരിൽ നിന്നു പിടിച്ചെടുത്ത ആംബർഗ്രിസിന് വിപണിയിൽ അഞ്ചുകോടി രൂപ വിലമതിപുള്ളതാണ് . പ്രതികൾക്ക് ആംബർഗിസ് ലഭിച്ചതു സംബന്ധിച്ചും ആർക്കാണ് കൈമാറാൻ കൊണ്ടുവന്നതെന്നും അറിയാൻ അന്വേഷണം ആരംഭിച്ചു.\nStory Highlights: 5kg ambergris munnar\nRead more on: ambergris


'ഇതൊക്കെ എന്ത്!', അതിരപ്പള്ളി വെള്ളച്ചാട്ടത്തിൽ കനത്ത വെള്ളപ്പാച്ചിലും വീഴാതെ ഒരു കുഞ്ഞൻ ഷെഡ് | baby shed at Athirappilly Falls with curiosity named Athirappilly Wonder Shed\n'ഇതൊക്കെ എന്ത്!', അതിരപ്പള്ളി വെള്ളച്ചാട്ടത്തിൽ കനത്ത വെള്ളപ്പാച്ചിലും വീഴാതെ ഒരു കുഞ്ഞൻ ഷെഡ്\nകുത്തിയൊലിക്കുന്ന വെള്ളപ്പാച്ചിൽ, അതിനു നടുവിൽ പാറ പോലെ ഉറച്ച് നിൽക്കുന്ന ഒരു കുഞ്ഞൻ ഷെഡ്. കുറച്ച് ദിവസങ്ങളായി സോഷ്യൽ മീഡിയയിൽ സ്റ്റാറായിക്കൊണ്ടിരിക്കുന്നത് ഈ ഓലപ്പുരയാണ്. ദൂരെയൊന്നുമല്ല.\nAthirappilly Water Falls, First Published Oct 14, 2021, 5:26 PM IST\nതൃശ്ശൂർ: കുത്തിയൊലിക്കുന്ന വെള്ളപ്പാച്ചിൽ, അതിനു നടുവിൽ പാറ പോലെ ഉറച്ച് നിൽക്കുന്ന ഒരു കുഞ്ഞൻ ഷെഡ്. കുറച്ച് ദിവസങ്ങളായി സോഷ്യൽ മീഡിയയിൽ സ്റ്റാറായിക്കൊണ്ടിരിക്കുന്നത് ഈ ഓലപ്പുരയാണ്. ദൂരെയൊന്നുമല്ല. ഇവിടെ, ഇങ്ങ് നമ്മുടെ തൃശൂരിൽ. ദിവസങ്ങളായുള്ള കനത്ത മഴയിൽ നിറഞ്ഞുകവിഞ്ഞും കലങ്ങിമറിഞ്ഞും പിടി തരാതെ ഒഴുകിക്കൊണ്ടിരിക്കുകയാണ് അതിരപ്പള്ളി വെള്ളച്ചാട്ടം(Athirappilly Falls) ഇതിനിടയിലാണ് പാറപ്പുറത്ത് തലയുയർത്തി ഒരു കുലുക്കവുമില്ലാതെ ഈ ഷെഡിന്റെ നിൽപ്പ്.\nശക്തമായ ഒഴുക്കിൽ മരച്ചില്ലകളും തടികളും വരെ ഒഴുകിപ്പോകുമ്പോഴും ഈറ്റയോല കൊണ്ടുണ്ടാക്കിയ ഈ ഷെഡിന് ഭാവമാറ്റമില്ല. ഇതിലും വലിയ വെള്ളപ്പാച്ചിലൊക്കെ നമ്മൾ കണ്ടതാണെന്ന ഭാവത്തിൽ തലയുയർത്തിതന്നെ നിൽക്കുകയാണ് കക്ഷി. വിനോദ സഞ്ചാരികൾ പുഴയിലേക്കിറങ്ങി അപകടങ്ങൾ ഉണ്ടാകുന്നതു തടയാൻ നിയോഗിച്ചിട്ടുള്ള വനസംരക്ഷണ സമിതി അംഗങ്ങൾക്ക് വിശ്രമിക്കുന്നതിന് വേണ്ടിയാണ് ഈ ഷെഡ് നിർമ്മിച്ചിട്ടുള്ളത്.\nസിമന്‍റ്, കമ്പി, പൈപ്പുകൾ തുടങ്ങിയവായൊന്നും ഉപയോഗിച്ചിട്ടില്ലെന്നതുതന്നെയാണ് ഈ ഷെഡിന്റെ പ്രത്യേകത. കാട്ടുമൂലകൾ, ഈറ്റ തടിക്കഷ്ണങ്ങൾ എന്നിവ കൊണ്ടാണ് മേൽക്കൂരയുടെയും ബേസ്മെന്റിന്റെയും എല്ലാം നിർമ്മാണം. പത്ത് തൂണുകളാണ് ഷെഡ്ഡിനുള്ളത്. ഇതിൽ മൂന്നെണ്ണം പാറകളുടെ ഇടയിലേക്ക് ഇറക്കിവച്ചിരിക്കുകയാണ്. 2018-ലെ പ്രളയത്തിൽ ഈ ഷെഡ്ഡ് പൂർണമായും മുങ്ങിയിരുന്നു.\nവലിയ മരങ്ങൾ വന്നിടിച്ചെങ്കിലും ഷെഡ്ഡിന് കാര്യമായി തകരാറുകൾ പറ്റിയിരുന്നില്ല. പ്രളയശേഷം മേൽക്കൂര അറ്റകുറ്റപ്പണികൾ നടത്തി. കാലുകളിൽ ചിലത് കോൺക്രീറ്റ് ഇട്ട് ഉറപ്പിക്കുകയും ചെയ്തു. ഏതായാലും പാലാരിവട്ടം പാലം നിർമ്മിക്കാൻ ഇതുണ്ടാക്കിയവരെ വിളിച്ചാൽ മതിയായിരുന്നുവെന്നാണ് ട്രോളന്മാർ പറയുന്നത്.\nLast Updated Oct 14, 2021, 5:26 PM IST\nnamed Athirappilly Wonder Shed\nമധ്യകേരളത്തില് കനത്ത മഴ; എരുമേലി-മുണ്ടക്കയം സംസ്ഥാന പാതയില് വെള്ളം കയറി, തേക്കിന്‍കൂപ്പില് ഉരുള്‍പൊട്ടി\nമുനവ്വറലി തങ്ങളും പി.കെ.ഫിറോസും യൂത്ത് ലീഗ് തലപ്പത്ത് തുടരും: ടി.പി അഷ്റഫലി സെക്രട്ടേറിയറ്റിൽ\nകരളുമായി ആംബുലൻസ്, കരിപ്പൂ‍രിൽ നിന്ന് ആസ്റ്റ‍ർ മിംസ് വരെ വഴിയൊരുക്കാം...\n'കുഞ്ഞിനെ തിരികെ ലഭിക്കുമെന്നാണ് പ്രതീക്ഷ'; സര്‍ക്കാര് നടപടിയില് സന്തോഷമുണ്ടെന്ന് അനുപമ


Metro Vaartha - വിഘ്നേഷ് ശിവനൊപ്പം മുഖം മറച്ചു പിടിച്ച് നയൻതാര\nJune 2020 - 3:37 am IST\nവിഘ്നേഷ് ശിവനൊപ്പം മുഖം മറച്ചു പിടിച്ച് നയൻതാര\nഇപ്പോഴിത ഇരുവരുടെയും പുതിയ ചിത്രമാണ് ആരാധകര് ഏറ്റെടുത്തിരിക്കുന്നത്. വിഘ്‍നേശ് ശിവനൊപ്പം നില്‍ക്കുന്ന നയൻതാര മുഖം മറിച്ചിരിക്കുകയാണ് ഫോട്ടൊയിൽ. എന്തുകൊണ്ടാണ് നയൻതാര മുഖം മറച്ചിരിക്കുന്നത് എന്ന് വിഘ്‍നേശ് ശിവൻ തന്നെ വ്യക്തമാക്കിയിട്ടുമുണ്ട്. നേട്രികണ് ആണ് നയൻതാര നായികയാകുന്ന പുതിയ സിനിമ.\nസംവിധായകൻ വിഘ്‍നേശ് ശിവനും നയൻതാരയും ഒന്നിച്ചുള്ള ചിത്രങ്ങൾ പലപ്പോഴും സാമൂഹ്യമാധ്യമങ്ങളില് തരംഗമാകാറുണ്ട്. ഇപ്പോഴിത ഇരുവരുടെയും പുതിയ ചിത്രമാണ് ആരാധകര് ഏറ്റെടുത്തിരിക്കുന്നത്. വിഘ്‍നേശ് ശിവനൊപ്പം നില്‍ക്കുന്ന നയൻതാര മുഖം മറിച്ചിരിക്കുകയാണ് ഫോട്ടൊയിൽ. എന്തുകൊണ്ടാണ് നയൻതാര മുഖം മറച്ചിരിക്കുന്നത് എന്ന് വിഘ്‍നേശ് ശിവൻ തന്നെ വ്യക്തമാക്കിയിട്ടുമുണ്ട്. നേട്രികണ് ആണ് നയൻതാര നായികയാകുന്ന പുതിയ സിനിമ.\nവിഘ്‍നേശ് ശിവൻ ആണ് ചിത്രം നിര്‍മ്മിക്കുന്നത്. ചിത്രത്തിലെ നയൻതാരയുടെ ലുക്ക് പുറത്താകാതിരിക്കാനാണ് മുഖം മറച്ചുപിടിച്ചിരിക്കുന്നത്. ഫസ്റ്റ് ലുക്ക് ഉടൻ പുറത്തുവിടുമെന്നും വിഘ്‍നേശ് ശിവൻ പറഞ്ഞു. രജനികാന്ത് നായകനായി1981ല് പ്രദര്‍ശനത്തിന് എത്തിയ നേട്രികണ് (മൂന്നാം കണ്ണ്) എന്ന പേര് തന്നെയാണ് നയൻതാരയുടെ സിനിമയ്‍ക്കും.\nമിലിൻഡ് റാവുവാണ് ചിത്രം സംവിധാനം ചെയ്യുന്നത്. തന്‍റെ സിനിമയുടെ പേര് ഉപയോഗിക്കാൻ രജനികാന്ത് സമ്മതം നല്‍കിയിരുന്നുവെന്ന് അണിയറപ്രവര്‍ത്തകര് അറിയിച്ചു. നയൻതാര അന്ധയായ കഥാപാത്രമായാണ് ചിത്രത്തില് എത്തുന്നത്.


‘നവാബ് മാലിക് മുംബൈ സ്ഫോടന കേസ് പ്രതികളുമായി സാമ്പത്തിക ഇടപാട് നടത്തി‘; ദേവേന്ദ്ര ഫഡ്നവിസ്\nNov 9, 2021, 03:01 pm IST\nമുംബൈ: മഹാരാഷ്ട്ര കാബിനറ്റ് മന്ത്രി നവാബ് മാലിക്കിനെതിരെ ഗുരുതര ആരോപണവുമായി പ്രതിപക്ഷ നേതാവ് ദേവേന്ദ്ര ഫഡ്നവിസ്. അധോലോക കുറ്റവാളി ദാവൂദ് ഇബ്രാഹിമിന്റെ സഹോദരി ഹസീന പാർക്കറിന്റെ അടുത്ത ആളായ സലീം പട്ടേലിൽ നിന്നും 1993ലെ സ്ഫോടന കേസ് പ്രതി ബാദ്ഷാ ഖാനിൽ നിന്നും 2.80 ഏക്കർ ഭൂമി നവാബ് മാലിക്കും അദ്ദേഹത്തിന്റെ കുടുംബവും വാങ്ങിയതായി ഫഡ്നവിസ് പറഞ്ഞു.\nഇത്തരത്തിലുള്ള അഞ്ചോളം വസ്തു ഇടപാടുകളുടെ രേഖകൾ തന്റെ പക്കലുണ്ടെന്ന് വാർത്താ സമ്മേളനത്തിൽ ഫഡ്നവിസ് പറഞ്ഞു. ഈ രേഖകൾ എൻസിപി നേതാവ് ശരദ് പവാറിന് കൈമാറുമെന്നും അദ്ദേഹം പറഞ്ഞു. തന്റെ പാർട്ടി പ്രവർത്തകരുടെ തനിനിറം അദ്ദേഹം നേരിട്ട് മനസ്സിലാക്കട്ടെയെന്നും ഫഡ്നവിസ് പറഞ്ഞു.\nഇത് അധോലോകവുമായി നേരിട്ടുള്ള ബന്ധമാണ്. വേണ്ടി വന്നാൽ പൊലീസ്, എൻ ഐ എ, ഇഡി എന്നിവർക്ക് ഇവ കൈമാറുമെന്നും ഫഡ്നവിസ് പറഞ്ഞു. മുംബൈയെ പിടിച്ചുലച്ച സ്ഫോടനങ്ങൾക്ക് ഉത്തരവാദികളായവരുമായാണ് മാലിക്ക് ഇടപാടുകൾ നടത്തിയിരിക്കുന്നത്. ഇത് രാജ്യദ്രോഹമാണെന്നും ദേവേന്ദ്ര ഫഡ്നവിസ് പറഞ്ഞു.\nTags: bjpdevendra fadnavisncpNawab MalikMumbai Blasts\nമുൻ മിസ് കേരള അടക്കം മൂന്ന് പേർ അപകടത്തിൽ മരിച്ച കേസ്; ലഹരിപാർട്ടി നടന്ന ഫോർട്ട് കൊച്ചിയിലെ ഹോട്ടലിൽ പൊലീസ് പരിശോധന


എന്‍റെ ഇടം: അന്ത്യ ചുംബനം\nറോജി....അന്നും.. ഇന്നും... എന്നും... said...\nകാശ്മീരിൽ അനാഥരാക്കപ്പെട്ട ഹിന്ദുക്കളെപ്പറ്റി, പാക്കിസ്താനിൽനിന്നും ഓടിരക്ഷപ്പെട്ട് ഇന്ത്യയിലെത്തുമ്മുൻപു കൊല്ലപ്പെട്ട 10 ലക്ഷം ഹിന്ദുക്കളെപ്പറ്റി നോവാത്ത സെകുലറിസ്റ്റുകൾക്കു ഇതിഷ്ടപ്പെട്ടേക്കും. കഴിഞ്ഞ കൊല്ലം വരെ ഞാനും സംശയിച്ചിരുന്നില്ല. എനിക്കുമുണ്ടായിരുന്നു അനേകം മുസ്ലിം സുഹ്രുത്തുക്കൾ. ഒരാൾപോലും അനാഥരാക്കപ്പെട്ട കാശ്മീർ ഹിന്ദുവിനുവേണ്ടി ഒരിക്കല്പോലും മിണ്ടിയില്ലെന്നു ഞാനിന്നോർക്ക്കുന്നു.\nഈ കേരളത്തിൽ ജനിച്ചു വളർന്ന മാപ്പിളക്കു ഗിലാനിയെയാണുപോലും,ഉമ്മർ ഫാരൂഖിനെയാണുപോലും വിശ്വാസം.\nഒരു പക്ഷേ എന്റെ സുഹ്രുത്തുക്കളായ മുസ്ലീങ്ങളിൽ പലരും ഭീകരർക്കെതിരെ ഒന്നും പറയാതിരിക്കുന്നതു പേടികൊണ്ടാവും. അതു ഞാൻ മനസ്സിലാക്കും. എന്റെ രാജ്യത്തിന്റെ ഏറ്റവും വലിയ ശത്രു, കംയൂണിസ്റ്റുകളും ചേലനാട്ടുകളും പറ്റ്വറ്ദ്ധന്മാരും കുഞ്ഞിക്കമാരും ടീസ്റ്റകളും ആണെന്നു ഞാൻ മനസ്സിലാക്കുന്നു.\n“യുധിഷ്ടിരനെ കള്ളനെന്നു വിളിക്കുന്ന ദുര്യോധനന്മാരെ തകർക്കാൻ തുടക്കടിക്കും ഞാൻ; അവന്റെ അനുജന്റെ കുടൽമാല പുറത്തെടുക്കും ഞാൻ;ഉള്ളിപോലും കഴിക്കാത്ത ഞാ,നവന്റെ ചോരകുടിക്കും.“\nഇതു തന്നെയല്ലേ ഭാരതം? മഹാഭാരതം?\nആദ്യായിട്ടാ ഈ വഴി.....\nപഴമയില് നിന്ന് തന്നെയായിക്കൂറെ എന്റെ ആരംഭം.\nകൂടെ ചേര്‍ന്നിട്ടുണ്ട് ഞാനും. ഇനിയും കാണാം.\nആദ്യ വായന തന്നെ ഇഷ്ട്ടായി. ഒരു പാട് പഴകിയതാനെങ്കിലും. "ചെരിപ്പേര്" അതിനെക്കുറിച്ച് എഴുതാന് തോന്നിയ നല്ല ബുദ്ധി. അഭിനന്ദിക്കുന്നു.\nഇനിയും വരാം. കുറേശെ ആയി.


തിരുവനന്തപുരം: തെന്നിന്ത്യന് ചലച്ചിത്ര ആസ്വാദകരെ സംഗീത ആസ്വാദനത്തിന്റെമായികമായ പുതുതലങ്ങളിലേക്കുയര്‍ത്തിയ ഗായകനാണ് എസ്. പി. ബാലസുബ്രഹ്മണ്യമെന്ന് മുഖ്യമന്ത്രി പിണറായി വിജയന് പറഞ്ഞു. ശങ്കരാഭരണത്തിലെ 'ശങ്കരാ.... നാദശരീരാ പരാ' എന്നു തുടങ്ങുന്ന ഗാനം ആസ്വദിക്കാത്തവരുണ്ടാവില്ല. അതുവരെ കേള്‍ക്കാത്ത ഭാവഗംഭീരമായ ആ ശബ്ദമാണ് ആസ്വാദക മനസ്സുകളില് എസ്.പി.ബി.യെ ആദ്യമായി അടയാളപ്പെടുത്തിയത്. പിന്നീടിങ്ങോട്ട് തമിഴിലും തെലുങ്കിലും ഹിന്ദിയിലുമായി ആയിരക്കണക്കിന് ഗാനങ്ങള് ആലപിച്ചു. ഓരോ ഗാനത്തിനും തന്റേതായ കയ്യൊപ്പ് ചാര്‍ത്തിയ പ്രതിഭയായിരുന്നു അദ്ദേഹം.\nമലയാളിയെ സംബന്ധിച്ചിടത്തോളം ഇതര ഭാഷക്കാരനോ ഇതര സംസ്ഥാനക്കാരനോ അല്ല ബാലസുബ്രഹ്മണ്യം. നമുക്കിടയിലെ ഒരാളാണ്. അദ്ദേഹത്തിന്റെ സ്മരണ അനുപമമായ ആ ശബ്ദമാധുര്യത്തിലൂടെയും ആലാപന ഗാംഭീര്യത്തിലൂടെയും എക്കാലവും നിലനില്‍ക്കും.


National – Veekshanam\nമന്ത്രി സജി ചെറിയാൻ ചെയ്തത് രാജ്യദ്രോഹം, രാജിവെച്ചേ മതിയാകൂ -കെപിസിസി പ്രസിഡന്റ് കെ.സുധാകരൻ എംപി\nതിരുവനന്തപുരം: ഭരണഘടനയുടെ മഹത്വം അറിയാത്ത മന്ത്രി സജിചെറിയാന് അധികാരത്തില് തുടരാനുള്ള യോഗ്യതയില്ലെന്നും ബുദ്ധിയും വിവേകവുമുണ്ടെങ്കില് മുഖ്യമന്ത്രി അദ്ദേഹത്തെ തല്‍സ്ഥാനത്ത് നിന്നും പുറത്താക്കണമെന്നും കെപിസിസി പ്രസിഡന്‍റ് കെ സുധാകരന് എംപി. കെപിസിസി ആസ്ഥാനത്ത് നടന്ന വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം. ജനാധിപത്യത്തോടും ഭരണഘടനയോടും മുഖ്യമന്ത്രിക്ക് ആദരവുണ്ടെങ്കില് ഒരുനിമിഷം വൈകാതെ സജിചെറിയാന്‍റെ രാജി എഴുതിവാങ്ങണം. മന്ത്രിയെ പുറത്താക്കാന് മുഖ്യമന്ത്രി തയാറാകുന്നില്ലെങ്കില് കോണ്‍ഗ്രസ് നിയമനടപടി സ്വീകരിക്കുകയും ശക്തമായ ജനകീയ പ്രതിഷേധം സംഘടിപ്പിക്കുകയും ചെയ്യും. മന്ത്രിക്കെതിരെ രാജ്യദ്രോഹത്തിന് കേസെടുക്കണം. മന്ത്രിസ്ഥാനത്ത് നിന്ന് മാത്രമല്ല എംഎല്‍എ സ്ഥാനവും സജി ചെറിയാന് രാജിവെക്കണം. ഈ വിഷയത്തില് സിപിഎം ദേശീയ നേതൃത്വവും ജനറല് സെക്രട്ടറി സീതാറം യെച്ചൂരിയും നിലപാട് വ്യക്തമാക്കണമെന്നും സുധാകരന് ആവശ്യപ്പെട്ടു.ഭരണഘടനയോട് ഒരു ബഹുമാനവും പുലര്‍ത്താത്ത മന്ത്രിയെ സഹിക്കേണ്ട ബാധ്യത കേരളജനതയ്ക്കില്ല. മതേതരത്വം ഒരു മോശം കാര്യമാണെന്ന് പിണറായി മന്ത്രിസഭയിലെ അംഗത്തിന് തോന്നിയത് ആര്‍എസ്എസ്, എസ്ഡിപി ഐ…\ncrime, Delhi, Kerala, National, News, Pathanamthitta, ThiruvananthapuramLeaveacomment\nസജി ചെറിയാന്റേത് രാജ്യദ്രോഹ നടപടി, രാജിവെച്ചേ മതിയാകൂ ; കെ.സി വേണുഗോപാൽ എംപി\nസജി ചെറിയാന്‍റെ നടപടി രാജ്യദ്രോഹപരമെന്ന് എഐസിസി ജനറല് സെക്രട്ടറി കെ.സി വേണുഗോപാല് എംപി. ഭരണഘടനയെ അംഗീകരിക്കാത്ത മന്ത്രി രാജിവെച്ചേ മതിയാകൂ. അല്ലങ്കിൽ മുഖ്യമന്ത്രി സജി ചെറിയാനെ ഒരു നിമിഷം പോലും വൈകാതെ പുറത്താക്കണമെന്നും അദ്ദേഹം ആവശ്യപ്പെട്ടു. കെ.സി വേണുഗോപാല് എംപിയുടെ ഫേസ്ബുക്ക് പോസ്റ്റ്: മഹത്തായ ഇന്ത്യൻ ഭരണഘടനയെ അധിക്ഷേപിക്കുകയും തള്ളിപ്പറയുകയും ചെയ്ത മന്ത്രി സജി ചെറിയാന്റെ നടപടി രാജ്യദ്രോഹപരമാണ്. ഭരണഘടനയോട് അചഞ്ചലമായ കൂറും വിശ്വാസവും പുലർത്തുമെന്ന് ഭരണഘടനയിൽ തൊട്ട് സത്യം ചെയ്ത് അധികാരമേറ്റ ഒരു മന്ത്രിയാണ് ഇപ്പോൾ ഭരണഘടനയുടെ അന്തസത്തയെ ചോദ്യം ചെയ്യുന്നത്. ഭരണഘടനയെ അംഗീകരിക്കാത്ത മന്ത്രി രാജിവച്ചേ മതിയാകൂ. അല്ലങ്കിൽ മുഖ്യമന്ത്രി സജി ചെറിയാനെ ഒരു നിമിഷം പോലും വൈകാതെ പുറത്താക്കണം.സ്വാതന്ത്ര്യ സമരത്തെ ഒറ്റിക്കൊടുത്ത പാരമ്പര്യമുള്ള സി പി എമ്മിന് സ്വാതന്ത്ര്യവും ദേശീയതയും ഭരണഘടനയും അതിനു വേണ്ടിയുള്ള ത്യാഗവുമൊക്കെ കേട്ടറിവുമാത്രമേയുള്ളൂ. ഇന്ത്യൻ നാഷണൽ കോൺഗ്രസ് സ്വാതന്ത്ര്യ…\nDelhi, Kerala, National, News, ThiruvananthapuramLeaveacomment\n“സജി ചെറിയാന് രാജിവെക്കണം. തയാറായില്ലെങ്കില് പ്രതിപക്ഷം നിയമവഴി തേടും” – വിഡി സതീശൻ .\nതിരുവനന്തപുരം: ഭരണഘടനയെയും ഭരണഘടനാ ശില്‍പ്പികളെയും അപമാനിച്ച മന്ത്രി സജി ചെറിയാന് രാജി വെക്കണമെന്ന് പ്രതിപക്ഷ നേതാവ് വി.ഡി സതീശന്. മന്ത്രിയെ പുറത്താക്കിയില്ലെങ്കില് പ്രതിക്ഷം നിയമവഴി തേടും. സര്‍ക്കാരും മുഖ്യമന്ത്രിയും പ്രതിരോധത്തിലായിരിക്കുന്ന സാഹചര്യത്തില് ജനശ്രദ്ധ തിരിക്കാനും വിഷയം മാറ്റാനും നിരന്തരം ശ്രമിച്ചുകൊണ്ടിരിക്കുകയാണ്. അതിന് ഭരണഘടനയെ കൂട്ടുപിടിച്ചത് ഒട്ടും ശരിയായില്ലെന്നും പ്രതിപക്ഷ നേതാവ് പറഞ്ഞു.“ഇന്ത്യന് ഭരണഘടനയുടെ മഹത്വം എന്താണെന്ന് അദ്ദേഹത്തിന് അറിയാമോ? ഭരണഘടനയെയും ഭരണഘടനാ ശില്‍പ്പികളെയും മന്ത്രി അപമാനിച്ചിരിക്കുകയാണ്. സജി ചെറിയാന് രാജിവെക്കണം. രാജി വെച്ചില്ലെങ്കില് മന്ത്രിസഭയില് നിന്ന് പുറത്താക്കണം. അതിന് തയാറായില്ലെങ്കില് പ്രതിപക്ഷം നിയമവഴി തേടും” – പ്രതിപക്ഷ നേതാവ് പറഞ്ഞു.\nDelhi, Kerala, National, News, Pathanamthitta, ThiruvananthapuramLeaveacomment\nമന്ത്രി സജി ചെറിയാൻ ഭരണഘടനയെ അവഹേളിച്ച സംഭവം; ഗവർണർ ആരിഫ് മുഹമ്മദ് ഖാൻ വിശദീകരണം തേടി\nതിരുവനന്തപുരം: സിപിഎം വേദിയിൽ ഇന്ത്യൻ ഭരണഘടനയെ അവഹേളിച്ച് മന്ത്രി സജി ചെറിയാൻ നടത്തിയ വിവാദ പരാമർശത്തിൽ ഗവർണർ ആരിഫ് മുഹമ്മദ് ഖാൻ വിശദീകരണം തേടി. പ്രസ്താവനയുടെ വീഡിയോ അടക്കം ഹാജരാക്കാൻ ചീഫ് സെക്രട്ടറിക്ക് നിർദ്ദേശം നൽകി.മന്ത്രിയുടെ പ്രസ്താവന ഭരണഘടനാ ലംഘനമാണോയെന്ന് പരിശോധിക്കും. പ്രസംഗം പരിശോധിച്ചതിന് ശേഷം ഗൗരവതരമെങ്കിൽ രാഷ്ട്രപതിക്ക് റിപ്പോർട്ട് നൽകും. അതേസമയം വിഷയം ഗൗരവത്തോടെയാണ് രാജ്ഭവൻ കാണുന്നത്. ഇത് സംബന്ധിച്ച് ഗവർണർ വൈകിട്ട് മാധ്യമങ്ങളെ കാണും.\nഇന്ത്യൻ ഭരണഘടനയെ അവഹേളിച്ച സജി ചെറിയാനെതിരെ രൂക്ഷവിമർശനം, മന്ത്രിസ്ഥാനത്ത് തുടരാൻ അവകാശമില്ല- കമാൽ പാഷ\nതിരുവനന്തപുരം : ഭരണഘടനയെ അവഹേളിച്ച മന്ത്രി സജി ചെറിയാൻ എതിരെ രൂക്ഷവിമർശനവുമായി കമാൽ പാഷ .അക്ഷരാഭ്യാസമുള്ള ആരും പറയാത്ത കാര്യമാണ് മന്ത്രി സജി ചെറിയാന് പറഞ്ഞത് . മന്ത്രിയുടേത് ഗുരുതരമായ സത്യപ്രതിജ്ഞാലംഘനമാണ്. മന്ത്രിസ്ഥാനത്ത് തുടരാന് സജി ചെറിയാന് അവകാശമില്ല. ബാലകൃഷ്ണപിള്ളയുടെ പഞ്ചാബ് മോഡല് പ്രസംഗത്തേക്കാള് നാലിരട്ടി ഗുരുതരമായ പ്രസംഗമെന്നും കെമാല് പാഷ മാധ്യമങ്ങളോട് പറഞ്ഞു ”ചൂഷണത്തെ അംഗീകരിച്ച ഭരണഘടനയാണ് ഇന്ത്യയിലേത്. ജനത്തെ കൊള്ളയടിക്കാൻ പറ്റിയ രീതിയിലാണ് ഇന്ത്യൻ ഭരണഘടന. ഏതോ ബ്രിട്ടീഷുകാരൻ പറഞ്ഞുകൊടുത്തത് ഇന്ത്യക്കാരൻ എഴുതി വച്ചിരിക്കുകയാണ്. അതാണ് 75 വർഷമായി പിന്തുടരുന്നത്. ജനാധിപത്യവും മതേതരത്വവും പോലുള്ള കുന്തം കൊടച്ചക്രവുമാണ് എഴുതിവച്ചിട്ടുള്ളാതെന്നും സജി ചെറിയാൻ പറഞ്ഞു. പത്തനംതിട്ട മല്ലപ്പള്ളിയിൽ സിപിഎം സംഘടിപ്പിച്ച പരിപാടിയിൽ ആയിരുന്നു മന്ത്രി ഇന്ത്യൻ ഭരണഘടനയെ അവഹേളിച്ചത് .\nKerala, National, News, Pathanamthitta, ThiruvananthapuramLeaveacomment\nകെ കരുണാകരന്റെ ഓർമയിൽ രാഷ്ട്രീയ കേരളം; ഇന്ന് ജന്മദിനം\nകേരള രാഷ്ട്രീയത്തിൽ പകരം വയ്ക്കാനില്ലാത്ത ഭരണാധികാരിയും രാഷ്ട്രീയ നേതാവും ആയിരുന്നു കെ കരുണാകരൻ. അദ്ദേഹത്തിന്റെ നേതൃത്വ പാടവവും പ്രവർത്തന മികവും ദേശീയതലത്തിൽ തന്നെ ഏറെ ശ്രദ്ധിക്കപ്പെട്ട ഒരു നേതാവാക്കി മാറ്റി. മുഖ്യമന്ത്രി ആയിരിക്കുമ്പോഴും അതിനു മുമ്പും ശേഷവും ഏറെ പ്രതിസന്ധികൾ ഉണ്ടായപ്പോഴും അതിനെയെല്ലാം പുഞ്ചിരിയോടെ തരണം ചെയ്ത അദ്ദേഹത്തിന്റെ പ്രവർത്തന ശൈലി എക്കാലവും മാതൃക തന്നെയാണ്. പൊതുപ്രവർത്തനത്തെ എങ്ങനെ ക്രിയാത്മകമായി സമീപിക്കാം എന്ന് പലയാവർത്തി അദ്ദേഹം തെളിയിച്ചിട്ടുണ്ട്. എല്ലാവരോടും ആത്മാർത്ഥതയും വിശ്വാസവും നിലനിർത്തി കടന്നുപോയ നേതാവായിരുന്നു അദ്ദേഹം. കേരളത്തിലെ കോൺഗ്രസ് പ്രവർത്തകർക്കും സാധാരണക്കാർക്കും കെ കരുണാകരൻ എന്തായിരുന്നു എന്നതിന്റെ നേർച്ച സാക്ഷ്യമാണ് അദ്ദേഹത്തോടുള്ള ലീഡർ വിളി. മുഖ്യമന്ത്രിയായിരിക്കെ ഒട്ടേറെ വിപ്ലവകരമായ വികസന പ്രവർത്തനങ്ങൾക്കും അദ്ദേഹം നേതൃത്വം നൽകിയിട്ടുണ്ട്. തൃക്കാക്കരയിലെ ഉപതിരഞ്ഞെടുപ്പ് സമയത്ത് വികസനം തന്നെയാണ് ചർച്ചയാകേണ്ടത് എന്ന് കോൺഗ്രസും യുഡിഎഫും ഉറച്ചു പറയുമ്പോൾ അതിന് പ്രാപ്തമാക്കിയത് കെ…\nരാഹുൽ ഗാന്ധിയുടെ വ്യാജ വിഡിയോ ; ചാനൽ അവതാരകനെ ഛത്തിസ്ഗഢ് പൊലീസ് അറസ്റ്റ് ചെയ്യും മുമ്പ് കസ്റ്റഡിയിലെടുത്ത് യു.പി പൊലീസ്\nന്യൂഡൽഹി: രാഹുൽ ഗാന്ധിയുടെ വ്യാജ വിഡിയോ സംപ്രേഷണം ചെയ്ത ചാനൽ അവതാരകനെ ഛത്തിസ്ഗഢ് പൊലീസ് അറസ്റ്റ് ചെയ്യും മുമ്പ് കസ്റ്റഡിയിലെടുത്ത് യു.പി പൊലീസ്. സീടിവി അവതാരകൻ രോഹിത് രഞ്ജനെയാണ് നോയിഡ പൊലീസ് തിരക്കിട്ടു കസ്റ്റഡിയിൽ എടുത്തത്. രോഹിത് രഞ്ജനെതിരെ ഛത്തിസ്ഗഢ് പൊലീസ് കേസെടുത്തിരുന്നു. ഇതിൽ അറസ്റ്റ് ചെയ്യുന്നതിനായി രാവിലെ ഛത്തിസ്ഗഢ് പൊലീസ് സംഘം നോയിഡയിലെത്തി. ഇതിനിടെ അവതാരകൻ വിവരം അറിയിച്ചതു പ്രകാരം സ്ഥലത്തെത്തിയ യുപി പൊലീസ് രോഹിതിനെ കസ്റ്റഡിയിൽ എടുക്കുകയായിരുന്നു. വയനാട്ടിലെ ഓഫിസ് ആക്രമിച്ച എസ്എഫ്‌ഐക്കാർ കുട്ടികൾ ആണെന്നും അവരോടു ക്ഷമിച്ചതായും രാഹുൽ ഗാന്ധി പറഞ്ഞത് ഉദയ്പുർ കൊലപാതകവുമായി ബന്ധപ്പെടുത്തി ചാനല് സംപ്രേഷണം ചെയ്യുകയായിരുന്നു. ഉദയ്പുർ കൊല നടത്തിയത് കുട്ടികൾ ആണെന്നും അവരോടു ക്ഷമിച്ചെന്നും രാഹുൽ പറഞ്ഞതായാണ് ചാനൽ വാർത്ത നൽകിയത്. ഇതേ വിഡിയോ മുൻ കേന്ദ്രമന്ത്രിയും ബിജെപി നേതാവുമായ രാജ്യവർധൻ സിങ് റാത്തോഡ് ഷെയർ ചെയ്തിരുന്നു.…


Kochi, First Published 12, Jun 2019, 11:19 AM IST\nബാലഭാസ്കറിന്‍റേത് അപകടമരണം തന്നെയാണ്, ഇപ്പോൾ ഉണ്ടാക്കുന്നത് അനാവശ്യ വിവാദമെന്ന് പ്രകാശ് തമ്പി ഏഷ്യാനെറ്റ് ന്യൂസിനോട്. കോടതിയിൽ ഹാജരാക്കാൻ കൊണ്ടുവന്നപ്പോഴായിരുന്നു പ്രതികരണം.\nകൊച്ചി: ബാലഭാസ്കറിന്‍റെ മരണം അപകടമരണം തന്നെയാണെന്ന് പ്രകാശ് തമ്പി. ഇപ്പോൾ ഉണ്ടാക്കുന്നത് അനാവശ്യ വിവാദമാണ്. സ്വർണക്കടത്തുമായി ബാലഭാസ്കറിന്‍റെ മരണത്തിന് ഒരു ബന്ധവും ഇല്ലെന്ന് പ്രകാശ് തമ്പി ഏഷ്യാനെറ്റ് ന്യൂസിനോട് പറഞ്ഞു. അപകടം ഉണ്ടായപ്പോൾ ഒരു സഹോദരനെ പോലെ കൂടെ നിന്നു. അതാണോ താൻ ചെയ്ത തെറ്റെന്ന് പ്രകാശ് തമ്പി ചോദിച്ചു. അപകടത്തിൽ പെട്ട കാർ ഓടിച്ചത് അർജുൻ എന്നും പ്രകാശ് തമ്പി പറഞ്ഞു. ബാലഭാസ്കറിന്‍റെ മുൻ പ്രോഗ്രാം കോർഡിനേറ്റർ ആണ് പ്രകാശ് തമ്പി.\nഇന്നലെ അപകടത്തില്‍പ്പെട്ട വാഹനം ഓടിച്ചത് ആരാണെന്നതില് പരസ്പര വിരുദ്ധമായ മൊഴികള് ക്രൈംബ്രാഞ്ചിന് ലഭിച്ചിരുന്നു. കൊല്ലത്തെ കടയിൽ നിന്നും ജ്യൂസ് കുടിച്ച ശേഷം വാഹനമോടിച്ചത് ഡ്രൈവർ അർജുൻ ആയിരുന്നുവെന്നാണ് കടയിലുണ്ടായിരുന്ന മൂന്നു യുവാക്കള് ക്രൈം ബ്രാഞ്ചിന് മൊഴി നൽകിയത്. അതേസമയം ബാലഭാസ്കർ തന്നെയാണ് വാഹനം ഓടിച്ചതെന്നാണ് പ്രധാന സാക്ഷിയായ കെഎസ്ആ‌ർടിസി ഡ്രൈവർ അജി ക്രൈംബ്രാഞ്ചിന് നൽകിയ മൊഴി .\nകഴിഞ്ഞ വര്‍ഷം സെപ്തംബര് 24-നുണ്ടായ റോഡപകടത്തില് ഗുരുതര പരിക്കേറ്റ ബാലഭാസ്കര് ചികിത്സയിലിരിക്കെയാണ് മരിച്ചത്. ബാലഭാസ്കറിന്‍റെ കുഞ്ഞും അപകടത്തിൽ മരിച്ചിരുന്നു. ഭാര്യ ലക്ഷ്മിക്ക് ഗുരുതരമായി പരിക്കേറ്റു. മരണത്തിൽ ദുരൂഹതയുണ്ടെന്ന പിതാവ് ഉണ്ണിയുടെ പരാതിയില് ക്രൈം ബ്രാഞ്ച് അന്വേഷണം പുരോഗമിക്കുകയാണ്.\nLast Updated 12, Jun 2019, 12:03 PM IST


കൊറോണ വൈറസിനെ പെട്ടെന്ന് കീഴടക്കുക സാധ്യമല്ലെന്ന് ഇന്ത്യന് ഗവേഷകന് | Coronavirus\nകൊറോണ വൈറസിനെ പെട്ടെന്ന് കീഴടക്കുക സാധ്യമല്ലെന്ന് ഇന്ത്യന് ഗവേഷകന്\nമനോരമ ലേഖകൻ April 29, 2020 09:45 AM IST\nകൊറോണാവൈറസിനെ അതിവേഗം തുരത്താനുള്ള എന്തു സാധ്യതയാണ് ഇന്നു കണ്ടെത്തിയിരിക്കുന്നത് എന്നാണ് ഇപ്പോള് ഉണരുമ്പോള് മുതല് ലോകമെമ്പാടുമുള്ളവര് അന്വേഷിക്കുന്നതു തന്നെ. പുതിയ വാക്‌സിനുകള് കണ്ടുപിടിച്ചോ, ഇപ്പോള് നടക്കുന്ന പ്ലാസ്മാ ചികിത്സയുടെ ഗതി എന്തായി എന്നെല്ലാം പരതുകയാണ് മനുഷ്യർ. എന്നാല്, ഉറപ്പിച്ചു പറയാവുന്ന കണ്ടെത്തലുകളും നേട്ടങ്ങളും ഇതുവരെ ഉണ്ടായിട്ടില്ല എന്നതാണ് ഒരു കാര്യം. എന്നാൽ കൊറോണ വൈറസിനെ പെട്ടെന്ന് കീഴടക്കുക സാധ്യമല്ലെന്നാണ് ഒരു വിഭാഗം ഗവേഷകർ പറയുന്നത്.\nകൊറോണാവൈറസിനെ തുരത്താനുള്ള സാധ്യതകളിലൊന്ന് ഹേര്‍ഡ് ഇമ്യൂണിറ്റി അഥവാ സമൂഹ രോഗപ്രതിരോധശക്തിയാണ് എന്നാണ് ശാസ്ത്രജ്ഞര് പറഞ്ഞുവന്നത്. അടിസ്ഥാനപരമായി പറഞ്ഞാല്, ഒരു സമൂഹത്തിലെ കൂടുതല് ആളുകളിലേക്ക് രോഗം പടര്‍ന്ന് അവര് രക്ഷപ്രാപിക്കുമ്പോള്, അവരില് പ്രതിരോധത്തിനുള്ള ആന്റിബോഡി ഉണ്ടാക്കപ്പെടുന്നു. അവര്‍ക്ക് പ്രതിരോധശേഷി സിദ്ധിക്കുന്നതൊടെ, സമൂഹത്തിലുള്ള കോവിഡ്-19 പകര്‍ന്നു കിട്ടാത്തവരും സ്വയമേ രക്ഷിക്കപ്പെടുന്നു.\nഎന്നാല്, സ്റ്റാന്‍ഫെഡ് യൂണിവേഴ്‌സിറ്റിയിലെ മെഡിസിന് പ്രൊഫസറായ ജെയ് ഭട്ടാചാര്യ പറയുന്നത് തങ്ങള് കാലിഫോര്‍ണിയയില് ഹേര്‍ഡ് ഇമ്യൂണിറ്റിയുടെ സാധ്യത പഠിക്കുകയായിരുന്നു എന്നും, അതിനുള്ള വിദൂര സാധ്യത പോലും കോവിഡ്-19ന്റെ കാര്യത്തില് തങ്ങള്‍ക്കു കാണാനായില്ലെന്നുമാണ്. ഇന്ത്യന് വംശജനായ ഭട്ടാചാര്യ ഉള്‍പ്പടെയുളളവര് സാന്റാ ക്ലാരാ കൗണ്ടിയില് നടത്തിയ പഠനത്തിലെ കണ്ടെത്തല് പ്രകാരം ഏകദേശം 2.49 മുതല് 4.19 ശതമാനം ആളുകള് വരെയാണ് ഈ പ്രദേശത്ത് രോഗം ബാധിച്ചവര്. എന്നാല്, സമൂഹ രോഗപ്രതിരോധ ശക്തി കൈവരിക്കണമെങ്കില് ഒരു സമൂഹത്തിലെ 50 ശതമാനത്തിലേറെ പേര്‍ക്ക് രോഗം വരണം. അങ്ങനെ സംഭവിച്ചാല് മാത്രമാണ് രോഗവ്യാപത്തിന്റെ തോത് കുറയുന്നത്.\nഇവര് നടത്തിയ പഠനത്തിലെ മറ്റൊരു കണ്ടെത്തല് ഈ പ്രദേശത്ത് ഏപ്രില് ആദ്യ വാരത്തില് റിപ്പോര്‍ട്ടു ചെയ്യപ്പെട്ടതിനേക്കാള് 50 മുതല് 85 ശതമാനം പേര്‍ക്ക് കൊറോണാവാറസ് പിടിപെട്ടിട്ടുണ്ട്. ഫെയ്‌സ്ബുക്കില് നല്‍കിയ പരസ്യങ്ങളിലൂടെയാണ് ഗവേഷകര് ആളുകളോട് തങ്ങളുടെ പഠനോദ്യമവുമായി സഹകരിക്കാന് ആവശ്യപ്പെട്ടത്. അവര് 3,330 രക്ത സാംപിളുകള് ശേഖരിച്ചു. ഇവയില് കോവിഡ്-19നുള്ള ആന്റിബോഡി എന്തുമാത്രമുണ്ടെന്ന് പരിശോധിക്കുകയാണ് അവര് ചെയ്തത്.\nസാന്റാ ക്ലാരാ കൗണ്ടിയില് കൊറോണാവൈറസ് വ്യാപനത്തിന്റെ തോത് അറിയാനായി ആന്റിബോഡി ടെസ്റ്റുകള് വഴിയായി, തിരിച്ചറിയാതെ പോയ രോഗികളെക്കുറിച്ചുള്ള കൂടുതല് വ്യക്തമായ കണക്കുകളും അവര്‍ക്കു ലഭിച്ചു. ഈ കണ്ടെത്തലുകള് ഉപയോഗിച്ച് ഭാവിയില് രോഗം എന്തുമാത്രം വ്യാപിക്കാം തുടങ്ങിയ കണക്കുകൂട്ടലുകള് നടത്താനായേക്കുമെന്ന് ഭട്ടാചാര്യ പറഞ്ഞു. രോഗപര്യവേക്ഷകര് (epidemiologist) പറയുന്നത് തിരിച്ചറിഞ്ഞതിനേക്കാളേറെ രോഗികള്‍ക്ക് രോഗം വന്നിരിക്കാമെന്നാണ്. പക്ഷേ, എത്രപേര്‍ക്കു വന്നിരിക്കാമെന്ന കാര്യത്തില് ഇപ്പോഴും വ്യക്തതയില്ല. അതിനാന് ഇത്തരം പഠനങ്ങള് ഗുണകരമാകുമെന്ന് കരുതുന്നു. ഇതുവരെ ടെസ്റ്റു ചെയ്യപ്പെട്ടവരെക്കാള് കൂടുതല് ആളുകള്‍ക്ക് രോഗം പടര്‍ന്നിട്ടുണ്ട്. എന്നാല്, ഇവരുടെ എണ്ണം എത്രയെന്ന് തിട്ടപ്പെടുത്താനും ആയിട്ടില്ല.\nഇതുപോലെയുള്ള പഠനങ്ങള് വഴി ഭാവിയില് സ്വീകരിക്കേണ്ട നടപടിക്രമങ്ങളെക്കുറിച്ചുള്ള വ്യക്തമായ ധാരണ ഉണ്ടാക്കാമെന്ന് ഭട്ടാചാര്യ പറഞ്ഞു. നേരത്തെ ഇക്കാര്യത്തില് തങ്ങള് ഇരുട്ടില് തപ്പുകയായിരുന്നുവെന്ന് അദ്ദേഹം പറഞ്ഞു. എനിക്ക് കോവിഡ്-19 വന്നാല് ഞാന് മരിക്കാനുള്ള സാധ്യത എത്രമാത്രം ഉണ്ട്? ഇത്തരം കാര്യങ്ങളില് വ്യക്തത വരണമെങ്കില് എത്ര പേര്‍ക്കു രോഗം വന്നുവെന്നും അവരില് എത്രപേര് രക്ഷപെട്ടു എന്നുമൊക്കെയുള്ള വ്യക്തമായ കണക്കുകള് വേണമെന്ന് അദ്ദേഹം പറഞ്ഞു. ഈ പഠനം താമസിയാതെ മറ്റു ഗവേഷകര് പരിശോധിക്കും.


Dulquar Salmaan about acting in Spider man - Malayalam Filmibeat\n| Published: Friday, April 1, 2016, 9:21 [IST]\nപൃഥ്വിരാജിനെയും നീരജ് മാധവിനെയുമൊക്കെ സോഷ്യല് മീഡിയ ബിജെപിയില് ചേര്‍ത്തു. ദുല്‍ഖറിനെ സ്‌പൈഡര് മാനാക്കി. അതും ലോകത്തിലെ ഏറ്റവും വലിയ ബജറ്റിലൊരുക്കുന്ന ചിത്രത്തിലൂടെ ദുല്‍ഖര് ഹോളിവുഡില് അരങ്ങേറുന്നു എന്നും, സ്‌പൈഡര് മാന് വേഷം ചെയ്യുന്നു എന്നുമൊക്കെയായിരുന്നു വാര്‍ത്തകള്.\nഎന്നാല് വാര്‍ത്ത നിഷേധിച്ച് രംഗത്തെത്തിയിരിക്കുകയാണ് ഇപ്പോള് ദുല്‍ഖര് സല്‍മാന്. ഫേസ്ബുക്കിലൂടെയാണ് താരത്തിന്റെ പ്രതികരണം. വാര്‍ത്തകേട്ട് ഞെട്ടിയിരിക്കുകയാണ് ദുല്‍ഖറും. 'സൂപ്പര്‍മാനായി ഞാന്! എത്ര മനോഹരമായ നടക്കാത്ത സ്വപ്‌നങ്ങള്!!!' എന്ന് ദുല്‍ഖര് ഫേസ്ബുക്കിലെഴുതി.\nPosted by Dulquer Salmaan on Thursday, March 31, 2016\nഅവധിക്കാലം ആഘോഷിക്കാനായി അമേരിക്കിയില് പോയതായിരുന്നുവത്രെ ദുല്‍ഖര്. അവിടെ വച്ച് അപ്രതീക്ഷിതമായി ചിത്രത്തിന്റെ സംവിധായകനെ കാണുകയും അങ്ങനെയാണ് മലയാള സിനിമയിലെ ഒരു താരത്തിനും സ്വപ്‌നം കാണാന് പോലും കഴിയാത്ത ഈ ഓഫര് ദുല്‍ഖറിന് ലഭിച്ചതെന്നുമാണ് വാര്‍ത്തകളിള് വന്നത്\nചിത്രവുമായി ബന്ധപ്പെട്ട് സംവിധായകനുമായി സംസാരിക്കാന് അടുത്ത മാസം തന്നെ ദുല്‍ഖര് ബാങ്കോക്കിലേക്ക് പോകുമെന്നും പ്രതിഫലമായി ദുല്‍ഖറിന് ലഭിയ്ക്കുന്നത് 250 കോടി രൂപയാണെന്നും വാര്‍ത്തയില് പറഞ്ഞു. നട്ടാല് കുരുക്കാത്ത വ്യാജ വാര്‍ത്ത പെട്ടന്നാണ് സോഷ്യല്‍മീഡിയയില് വാര്‍ത്തയായത്.\nവാല്‍ക്കഷ്ണം: ഏപ്രില് ഫൂള് ആണെന്ന് കരുതി ഇങ്ങനെയൊക്കെ പറ്റിക്കാന് പാടുണ്ടോ. ചാര്‍ലിയില് ദുല്‍ഖര് പറക്കുന്നത് കണ്ടിട്ടാണ് ഓഫര് വന്നത് എന്ന് പറയാത്തത് ഭാഗ്യം!!\nഇപ്പോള് പ്രദര്‍ശനം തുടരുന്ന ദുല്‍ഖറിന്റെ കലി എന്ന ചിത്രത്തിലെ കലിപ്പന് ലുക്ക് കാണൂ...\nRead more about: malayalam film malayalam movie malayalam cinema dulquar salmaan facebook spider man മലയാളം സിനിമ ദുല്‍ഖര് സല്‍മാന് ഫേസ്ബുക്ക് സ്‌പൈഡര്‍മാന്\nDulquar Salmaan about acting in Spider man & Fast & Furious\nStory first published: Friday, April 1, 2016, 9:21 [IST]


കോവിഡ് രോഗികളെ പരിചരിക്കാന് ഇനി റോബോട്ടും - Media Mangalam\nകോവിഡ് രോഗികളെ പരിചരിക്കാന് ഇനി റോബോട്ടും\nതിരുവനന്തപുരം: കൊവിഡ് രോഗികളുടെ പരിചരണത്തില് ഏറെ ബുദ്ധിമുട്ട് നമുക്കിന്ന് ഉണ്ട്. രോഗിയുമായി സമ്പര്‍ക്കം പുലര്‍ത്തുന്നത് രോഗബാധയ്ക്കു കാരണമാകും എന്നതിനാലാണത്. അതിനൊരു പരിഹാരവുമായി രംഗത്തെത്തിയിരിക്കുകയാണ് ഒരു പറ്റം മിടുക്കര് കൊവിഡ് രോഗിയുടെ സമീപത്തെത്തി വിവരങ്ങള് ശേഖരിച്ച് ഡോക്ടര്‍മാരിലേക്കെത്തിക്കുന്ന റോബോട്ടുമായി തിരുവനന്തപുരം ഗവ. എന്‍ജിനീയറിംഗ് കോളേജിലെ വിദ്യാര്‍ഥികള്. തിരക്കേറിയ സമയത്ത് റോബോട്ടിന് രോഗിയുടെ അടുത്തെത്താന് ജോയ്സ്റ്റിക്ക് നിയന്ത്രണത്തിലൂടെ കഴിയും. തിരക്കില്ലാത്ത സമയങ്ങളില് ഓട്ടോണമസ് നാവിഗേഷന് ഉപയോഗിച്ച് സ്വയം വഴി തിരഞ്ഞെടുത്തു രോഗിയുടെ അടുത്തെത്തി റോബോട്ട് വിവരങ്ങള് ആരായും.ടെലിമെഡിസിന് ബട്ടണ് അമര്‍ത്തുമ്പോള് റോബോട്ടിലെ ടാബുമായി ഡോക്ടര്‍ക്കു ബന്ധപ്പെടാനും വീഡിയോ കോണ്‍ഫറന്‍സിലൂടെ സംസാരിക്കാനുമാകും. ഒപിയിലും ആശുപത്രി വാര്‍ഡിലും ഉപയോഗപ്പെടുത്താനാകുന്ന വിധത്തിലാണ് രൂപകല്‍പ്പന. കൈ കാണിക്കുമ്പോള്‍ത്തന്നെ സാനിറ്റൈസര് കൈക്കുമ്പിളിലേക്കു വീഴുന്ന നോണ് കോണ്ടാക്ട് സാനിറ്റൈസിങ് സംവിധാനവും റോബോട്ടില് സജീകരിച്ചിട്ടുണ്ട്. രണ്ടു മണിക്കൂര്‍കൊണ്ട് റോബോട്ടിന്റെ കംപ്യൂട്ടര് സെറ്റപ്പും മാപ്പിങ്ങും എവിടെയും നടപ്പാക്കാന് സാധിക്കും. രോഗികള്‍ക്കരികിലേക്ക് 40 കിലോ വരെയുള്ള സാധനങ്ങളും ഈ റോബോട്ടിലുള്ള ട്രേയിലൂടെ എത്തിക്കാനാകും\n1987-91 പൂര്‍വവിദ്യാര്‍ഥി സംഘടനയായ ലൈറ്റ് ഹൗസാണ് പ്രോജക്ട് സ്പോണ്‍സര് ചെയ്തിരിക്കുന്നത്. 80,000 രൂപയോളം ചെലവിലാണ് റോബോട്ടിന്റെ നിര്‍മ്മാണം. റോബോട്ട് ഓപ്പറേറ്റിംഗ് സിസ്റ്റം ഉപയോഗിച്ച് പ്രവര്‍ത്തിക്കുന്ന റോബോട്ട് റിസര്‍ച്ച് ആന്റ് ഡെവലപ്മെന്റിന്റെ ഭാഗമായി രണ്ടു മാസം കൊണ്ടാണ് ഇതിന്റെ നിര്‍മ്മാണം പൂര്‍ത്തീകരിച്ചത്.കഴിഞ്ഞ ദിവസം തിരുവനന്തപുരം മെഡിക്കല് കോളേജിന് റോബോട്ടിനെ കൈമാറി. മെഡിക്കല് കോളേജ് പ്രിന്‍സിപ്പല് ഡോ. സാറ വര്‍ഗീസ് ഏറ്റുവാങ്ങി. ആരോഗ്യ പ്രവര്‍ത്തകര്‍ക്കായി വിദ്യാര്‍ഥികള് തയാറാക്കി നല്‍കിയ റോബോട്ട് വലിയ അധ്വാനത്തിന്റെ ഫലമാണെന്നും വിദ്യാര്‍ഥികളോട് നന്ദി അറിയിക്കുന്നതായും പ്രിന്‍സിപ്പല് ഡോ സാറ വര്‍ഗീസ്, ആശുപത്രി സൂപ്രണ്ട് ഡോ എം എസ് ഷര്‍മ്മദ് എന്നിവര് അറിയിച്ചു.\nഅധ്യാപിക ഡോ. ശ്രീജയുടെ നേതൃത്വത്തില് റോബോട്ടിക്സ് വിദ്യാര്‍ഥികളായ സഞ്ജുന മറിയം മാത്യൂസ് (ടീം ലീഡര്), എം അജ്മല്, കെ ഹരികൃഷ്ണന്, റോജിന് ഫിലിപ്പ് റെജി, അരുണ് ശങ്കര് എന്നിവരാണ് കൊവിഡ് കെയര് റോബോട്ട് രൂപകല്‍പ്പന ചെയ്തിരിക്കുന്നത്. ഡോ. രഞ്ജിത്ത് എസ് കുമാര്, മെഡിക്കല് കോളേജ് എആര്‍എംഒ ഡോ. ഷിജു മജീദ് എന്നിവരുടെ നിര്‍ദേശങ്ങള് വിദ്യാര്‍ഥികളുടെ പരിശ്രമത്തിന് മുതല്‍ക്കൂട്ടായി.\ncovid treatment roborts in medical field\nപുറ്റിങ്ങല് വെടിക്കെട്ട് അപകടം: ക്രൈം ബ്രാഞ്ച് കുറ്റപത്രം സമര്‍പ്പിച്ചു\nകലാപഠന സ്ഥാപനങ്ങളില് വിദ്യാരംഭത്തിന് അനുമതി നല്കണം: ഉമ്മന് ചാണ്ടി\nപന്ത്രണ്ടുകാരിയെ പീഡിപ്പിച്ച പാസ്റ്റർ അറസ്റ്റിൽ\n‘മോളെ കോലം കെട്ടിക്കാൻ അമ്മച്ചിക്ക് ഉളുപ്പ് ഇല്ലെങ്കിൽ അച്ഛനെങ്കിലും ഉളുപ്പ് വേണം, സുകുമാരനെ പറയിപ്പിക്കാൻ..’; പ്രാര്‍ത്ഥനയുടെ വസ്ത്രധാരണത്തിന് കടുത്ത വിമർശനവുമായി സൈബർ ലോകം\nഗർഭിണിയായ പതിനഞ്ചുകാരി മരിച്ചത് അബോർഷനുള്ള ഗുളിക കഴിച്ചതോടെ; കാമുകൻ അറസ്റ്റിൽ\nതിരുവല്ല വരെ അമ്മയോട് സംസാരിച്ചിരുന്ന ടീച്ചർ ഒരിക്കലും അത്മഹത്യ ചെയ്യില്ലെന്ന് സഹയാത്രികർ; ജിൻസി പുറത്തേക്ക് തെറിച്ചുവീണത് ഒരാൾ ലേഡീസ് കംപാർട്മെന്റിലേക്ക് കയറിയതിന് പിന്നാലെയും; അധ്യാപിക ട്രെയിനിൽ നിന്ന് വീണ് മരിച്ചതിന് പിന്നിൽ അടിമുടി ദുരൂഹത\nയൂണിയനുകൾ ഇരിക്കുന്ന കൊമ്പ് മുറിക്കരുത്; സിംഗിൾഡ്യൂട്ടി സംവിധാനം ശക്തിപ്പെടുത്തും, ജീവനക്കാരുടെ എണ്ണം കുറയ്ക്കും; ഗതാഗത മന്ത്രിയുടെ വാക്കുകളിങ്ങനെ..\n‘ഇത്രയും നല്ല ഒരു കാര്യം എന്തിനാണ് പുരോഹിതരോട് ചെയ്യരുതെന്ന് പറയുന്നത്? ഒരു ജീവജാലങ്ങളുടെയും ലക്ഷ്യം ദൈവത്തെ പൂജിക്കുക എന്നതല്ല, പുതിയ തലമുറയെ ഉണ്ടാക്കുക എന്നതാണ്’; കുറിപ്പ് ചർച്ചയാകുന്നു\nഎകെജി സെന്ററിന് നേരെ ആദ്യ ബോംബാക്രമണം നടന്നത് 1983ൽ; 91ൽ വെടിവെപ്പുണ്ടായത് പോലീസിന്റെ വക; മൂന്നാം ആക്രമണം അക്രമി ഒറ്റയ്‌ക്കെത്തി ബോംബെറിഞ്ഞും; സിപിഎമ്മിന്റെ ഭരണകാലത്തുണ്ടായ അക്രമത്തോടെ ചർച്ചയാകുന്ന എകെജി സെന്ററിന്റെ ചരിത്രം ഇങ്ങനെ..\nയമുനയുടെ മൃതദേഹം ആറ്റിൽ കൊണ്ടിട്ടത് രജീഷും സുഹൃത്തും ചേർന്ന്; ജലസേചന വകുപ്പ് ഉദ്യോഗസ്ഥയായ യുവതിയുടെ മരണം കൊലപാതകമെന്ന് അമ്മ; സ്ത്രീധനത്തിനായി ഭർതൃവീട്ടിൽ പീഡിപ്പിക്കപ്പെട്ടെന്നും റാണി


ജോണ്‍സണ് ആന്റ് ജോണ്‍സണ് ബേബി ഷാംപൂ വില്‍ക്കരുത്; സംസ്ഥാനങ്ങള്‍ക്ക് ദേശീയ ബാലാവകാശ കമ്മീഷന് നിര്‍ദേശം - BIGNEWSLIVE | Latest Malayalam News\nന്യൂഡല്‍ഹി: ജോണ്‍സണ് ആന്റ് ജോണ്‍സണ് ബേബി ഷാംപൂവിന്റെ വില്‍പ്പന നിര്‍ത്തിവെക്കാന് എല്ലാ സംസ്ഥാനങ്ങള്‍ക്കും ദേശീയ ബാലാവകാശ കമ്മീഷന് നിര്‍ദേശം. ഷാംപൂവില് കുഞ്ഞുങ്ങളില് അര്‍ബുദത്തിന് കാരണമാകുന്ന വസ്തുക്കളുടെ സാന്നിധ്യം കണ്ടെത്തിയതിനെ തുടര്‍ന്നാണ് നടപടി. നിലവില് കടകളിലുള്ള ജോണ്‍സണ് ആന്റ് ജോണ്‍സണ് ബേബി ഷാംപൂവിന്റെ സ്റ്റോക്കുകള് പിന്‍വലിക്കണമെന്നും ദേശീയ ബാലാവകാശ കമ്മീഷന് നിര്‍ദേശിച്ചു.\nപരിശോധനയുടെ ഭാഗമായി രാജ്യത്തെ അഞ്ച് മേഖലകളില് നിന്നും എന്‍സിപിസിആര് ജോണ്‍സണ് ആന്റ് ജോണ്‍സന്റെ ബേബി ഷാംപൂവിന്റെയും പൗഡറിന്റേയും സാമ്പിളുകള് ശേഖരിച്ചിരുന്നു. ദക്ഷിണേന്ത്യയില് ആന്ധ്രപ്രദേശില് നിന്നും കിഴക്ക് ഝാര്‍ഖണ്ഡില് നിന്നും പടിഞ്ഞാറ് രാജസ്ഥാനില് നിന്നും മധ്യ ഇന്ത്യയില് മധ്യപ്രദേശില് നിന്നുമാണ് സാമ്പിളുകളെടുത്തത്. ഇതില് രാജസ്ഥാനില് നിന്നെടുത്ത സാമ്പിളുകളിലാണ് അര്‍ബുദകാരണമായ ഫോര്‍മാല്‍ഡിഹൈഡിന്റെ സാന്നിധ്യം കണ്ടെത്തിയത്. ഇതോടെ കമ്പനിക്കെതിരെ ദേശീയ ബാലാവകാശകമ്മീഷന് കര്‍ശന നടപടിയെടുക്കുകയായിരുന്നു.\nകഴിഞ്ഞ ഡിസംബറില് ആസ്ബെറ്റോസിന്റെ സാന്നിധ്യമില്ലെന്ന് ഉറപ്പുവരുത്തുന്നതുവരെ ഇന്ത്യയിലെ രണ്ട് ഫാക്ടറികളിലെ ജോണ്‍സണ് ആന്റ് ജോണ്‍സണ് പൗഡറിന്റെ ഉദ്പാദനം Central Drugs Standard Control Organization (CDSCO) തടഞ്ഞിരുന്നു. ജോണ്‍സണ് ആന്റ് ജോണ്‍സണ് കമ്പനിയുടെ ബേബി പൗഡറില് ആസ്ബറ്റോസ് സാന്നിധ്യമുണ്ടെന്ന റിപ്പോര്‍ട്ടുകള് പുറത്തുവന്നതിന് പിന്നാലെയായിരുന്നു നടപടി.\nTags: Johnson's Baby Shampoo


bagan beat colombo fc by 4-2 agregate margin enter afc cup play off - Malayalam MyKhel\n» ശ്രീലങ്കന് സ്വപ്‌നം തകര്‍ന്നു, എ എഫ് സി കപ്പില് മോഹന് ബഗാന് പ്ലേ ഓഫില് !\nശ്രീലങ്കന് സ്വപ്‌നം തകര്‍ന്നു, എ എഫ് സി കപ്പില് മോഹന് ബഗാന് പ്ലേ ഓഫില് !\nUpdated: Wednesday, February 8, 2017, 17:33 [IST]\nകൊല്‍ക്കത്ത:മോഹന് ബഗാന് എ എഫ് സി കപ്പ് പ്ലേ ഓഫ് റൗണ്ടില് പ്രവേശിച്ചു. ശ്രീലങ്കന് ക്ലബ്ബ് കൊളംബോ എഫ് സിയെ രണ്ടാം പാദത്തിലും തോല്‍പ്പിച്ചാണ് ബഗാന്റെ മുന്നേറ്റം. കൊല്‍ക്കത്തയില് നടന്ന രണ്ടാം പാദം 2-1ന് ജയിച്ച ബഗാന് ഇരുപാദത്തിലുമായി 4-2ന് മുന്നിലെത്തുകയായിരുന്നു.\nഇരുപത്തെട്ടാം മിനുട്ടില് സോണി നോര്‍ദെയും അമ്പത്താറാം മിനുട്ടില് ഡാറില് ഡഫിയും ബഗാന് വേണ്ടി സ്‌കോര് ചെയ്തു. പകരക്കാരനായിറങ്ങിയ ബല്‍വന്ദ് സിംഗ് എഴുപത്താറാം മിനുട്ടില് പെനാല്‍റ്റി കിക്ക് പാഴാക്കി. എണ്‍പത്തെട്ടാം മിനുട്ടില് ജീന് യാപോയിലൂടെ ശ്രീലങ്കന് ടീം ഒരു ഗോള് തിരിച്ചടിച്ചു. ബഗാന്റെ അടുത്ത എതിരാളി മാലദ്വീപില് നിന്നുള്ള വലന്‍സിയയാണ്. ഈ മാസം 21ന് ഇരുപാദ പ്ലേ ഓഫിലെ ആദ്യ പാദം നടക്കും. 28ന് രണ്ടാം പാദം. ഈ കടമ്പ കടന്നാല് ഗ്രൂപ്പ് ഘട്ടത്തിലെത്തും. മത്സരം അരമണിക്കൂറിലേക്ക് പ്രവേശിക്കാനിരിക്കെ മികച്ച പാസിംഗ് ഗെയിമില് ബഗാന് ലീഡെടുത്തു.\nകാസുമിയുടെ പാസില് ഡഫി മുന്നേറി സോണി നോര്‍ദെക്ക് പന്തെത്തിച്ചു. ഫസ്റ്റ് ടൈം ഷോട്ടില് നോര്‍ദെ വല കുലുക്കി. നാല് മിനുട്ടിനുള്ളില് ഡഫിക്ക് ഗോളടിക്കാനുള്ള കാസുമി ഒരുക്കി. പക്ഷേ, സ്‌കോട്ടിഷ് സ്‌ട്രൈക്കറുടെ വോളി പുറത്തേക്ക് പറന്നു. മുപ്പത്തൊമ്പതാം മിനുട്ടിലാണ് കൊളംബോ എഫ് സി ബഗാന്‍വലയിലേക്ക് ആദ്യ ഷോട്ടുതിര്‍ത്തത്. രണ്ടാം പകുതിയില് ലീഡ് പുതുക്കി ബഗാന് മത്സരം വരുതിയിലാക്കുകയും ചെയ്തു.\nRead more about: afc cup football mohun bagan ഫുട്‌ബോള് മോഹന് ബഗാന്\nStory first published: Wednesday, February 8, 2017, 17:31 [IST]


ഒമിക്രോൺ 2,630 പേർക്ക്, കേരളം നാലാമത്: ആഭ്യന്തര സെക്രട്ടറി യോഗം വിളിച്ചു – Veekshanam\nഒമിക്രോൺ 2,630 പേർക്ക്, കേരളം നാലാമത്: ആഭ്യന്തര സെക്രട്ടറി യോഗം വിളിച്ചു\nJan 6, 2022 Jan 6, 2022 ലേഖകന്\nന്യൂഡൽഹി: ഇന്ത്യയിൽ ഒമിക്രോൺ ബാധിതരുടെ എണ്ണം 2500 കടന്നു. ഇതുവരെ രോഗം ബാധിച്ചത് 2630 പേർക്ക് എന്നാണ് ഔദ്യോഗിക കണക്ക്. പ്രതിദിന കൊവിഡ് ബാധിതരുടെ എണ്ണം ലക്ഷത്തോട് അടുക്കുന്ന സാഹചര്യത്തിൽ സ്ഥിതിഗതികൾ വിലയിരുത്താൻ കേന്ദ്ര ആഭ്യന്തര പ്രിൻസിപ്പൽ സെക്രട്ടറി അജയ് ഭല്ല ഇന്നു വൈകുന്നേരം ഉന്നതതല യോഗം വിളിച്ചു. നിയമസഭാ തെരഞ്ഞെടുപ്പുകൾ അടുത്ത സാഹചര്യത്തിൽ കേന്ദ്ര ആരോഗ്യ വകുപ്പ് പ്രിൻസിപ്പൽ സെക്രട്ടറിയും ഇന്ന് ചീഫ് ഇലക്‌ഷൻ കമ്മിഷനെ സമീപിക്കും.\nഏറ്റവും കടൂതൽ ഒമിക്രോൺ കേസുകളുള്ളത് മഹാരാഷ്‌ട്രയിലാണ്. 797 പേർക്ക്. ഡൽഹിയിൽ 463 പേർക്കും രാജസ്ഥാനിൽ 253 പേർക്കും രോഗം ബാധിച്ചു. കേരളം ഈ പട്ടികയിൽ നാലാം സ്ഥാനത്താണ്. സംസ്ഥാനത്ത് 49 പേർക്ക് കൂടി ഒമിക്രോൺ സ്ഥിരീകരിച്ചു. തൃശൂർ 10, കൊല്ലം 8, എറണാകുളം 7, മലപ്പുറം 6, ആലപ്പുഴ, പാലക്കാട്3വീതം, കോഴിക്കോട്, കാസർഗോഡ്2വീതം, തിരുവനന്തപുരം, പത്തനംതിട്ട, കോട്ടയം, ഇടുക്കി, കണ്ണൂർ, വയനാട് ഒന്നു വീതം എന്നിങ്ങനെയാണ് ഒമിക്രോൺ സ്ഥിരീകരിച്ചത്. ഇതുകൂടാതെ ഒരു തമിഴ്‌നാട് സ്വദേശിക്കും ഒരു കോയമ്പത്തൂർ സ്വദേശിക്കും ഒമിക്രോൺ സ്ഥിരീകരിച്ചു. ഇതിൽ 32 പേർ ലോ റിസ്‌ക് രാജ്യങ്ങളിൽ നിന്നും7പേർ ഹൈ റിസ്‌ക് രാജ്യങ്ങളിൽ നിന്നും വന്നതാണ്. 10 പേർക്കാണ് സമ്പർക്കത്തിലൂടെ ഒമിക്രോൺ ബാധിച്ചത്. തൃശൂർ 4, കൊല്ലം 3, മലപ്പുറം 2, എറണാകുളം 1 സമ്പർക്കത്തിലൂടെ ഒമിക്രോൺ ബാധിച്ചത്.\nകൗമാരക്കാരിലെ വാക്സിനേഷൻ നല്ല രീതിയിൽ മുമ്പോട്ട് പോകുന്നുണ്ട്. രാജ്യം കൊവിഡ് മൂന്നാം തരംഗത്തിലെന്ന് കൊവിഡ് വാക്സീൻ സാങ്കേതിക ഉപദേശകസമിതി ഇന്നലെ സ്ഥിരീകരിച്ചിരുന്നു. ഈ മാസം തന്നെ കൊവിഡ് കേസുകൾ ഏറ്റവുമുയർന്ന നിരക്കിലാകുമെന്നും, രാജ്യത്തെ മെട്രോ നഗരങ്ങളിൽ ആശുപത്രികൾ നിറഞ്ഞു കവിയാൻ സാധ്യതയുണ്ടെന്നും കൊവിഡ് വാക്സീൻ സാങ്കേതിക ഉപദേശകസമിതി ചെയർമാൻ ഡോ. എൻ കെ അറോറ വ്യക്തമാക്കി.\nഎരുമേലി പേട്ടതുള്ളൽ ; അമ്പലപ്പുഴ സംഘം യാത്ര തിരിച്ചു\nകണ്ണൂർ വിസിക്ക് സുരക്ഷയ്ക്ക്പൊലീസ് ഗൺമാൻ; രാവും പകലും കാവൽ നിൽക്കും


Congress MP K Muraleedharan trolls BJP chief K Surendran | 'ഉള്ളിയുടെ തൊലി ബിജെപി തന്നെയാണ് ഇത്രയും കാലം പൊളിച്ചത്, ഇനിയും അവർ തന്നെ പൊളിച്ചോളും'! പരിഹാസം - Malayalam Oneindia\nUpdated: Sat, Feb 15, 2020, 16:29 [IST]\nതിരുവനന്തപുരം: കെ സുരേന്ദ്രനെ ബിജെപി സംസ്ഥാന അധ്യക്ഷനായി തിരഞ്ഞെടുത്തതിനെ ട്രോളി കോണ്‍ഗ്രസ് എംപി കെ മുരളീധരന്. കേരളത്തില് ബിജെപിയുടെ അവസ്ഥ പണ്ടേ ദുര്‍ബല പോരാഞ്ഞിട്ട് ഗര്‍ഭിണിയും എന്നതാണെന്ന് മുരളീധരന് പറഞ്ഞു. ബിജെപിയുടെ ഉള്ളിയുടെ തൊലി ഇത്രയും കാലം അവര് തന്നെയാണ് പൊളിച്ചത് എന്നും ഇനിയും അവര് തന്നെ പൊളിച്ചോളുമെന്നും കെ മുരളീധരന് പരിഹസിച്ചു.\nനരേന്ദ്രമോദിയുടെ നല്ല കാലത്ത് പോലും ബിജെപിക്ക് കേരളത്തില് രക്ഷപ്പെടാന് സാധിച്ചിട്ടില്ല. എന്നിട്ടാണോ ഇപ്പോള് എന്നും മുരളീധരന് ചോദിച്ചു. ശ്രീധരന് പിളള സംസ്ഥാന അധ്യക്ഷ പദവിയൊഴിഞ്ഞ്6മാസത്തെ ഇടവേളയ്ക്ക് ശേഷമാണ് ബിജെപി പുതിയ അധ്യക്ഷനെ കണ്ടെത്തിയിരിക്കുന്നത്. കേന്ദ്ര നേതൃത്വമാണ് കെ സുരേന്ദ്രനെ അധ്യക്ഷനായി രാവിലെ പ്രഖ്യാപിച്ചത്.\nബിജെപി സംസ്ഥാന ജനറല് സെക്രട്ടറിമാരില് ഒരാളായിരുന്ന കെ സുരേന്ദ്രന് പാര്‍ട്ടിയിലെ വി മുരളീധരപക്ഷക്കാരനായിരുന്നു. കേന്ദ്രമന്ത്രി കൂടിയായ വി മുരളീധരന്റെ ശക്തമായ സമ്മര്‍ദ്ദവും ഒപ്പം ആര്‍എസ്എസിന്റെ പിന്തുണയും കൂടി ലഭിച്ചതോടെയാണ് അധ്യക്ഷന്റെ കസേര സുരേന്ദ്രന് സ്വന്തമായത്. എംടി രമേശ്, ശോഭാ സുരേന്ദ്രന് എന്നിവരുടെ പേരുകളും സംസ്ഥാന അധ്യക്ഷ സ്ഥാനത്തേക്ക് പരിഗണിക്കപ്പെട്ടിരുന്നു. കൃഷ്ണദാസ് വിഭാഗമാണ് എംടി രമേശിന് വേണ്ടി രംഗത്തുണ്ടായിരുന്നത്.\nഒരു ഘട്ടത്തില് മുന് അധ്യക്ഷനായ കുമ്മനം രാജശേഖരനെ തിരിച്ച് കൊണ്ട് വന്നേക്കുമെന്നും സൂചനകളുണ്ടായിരുന്നു. എന്നാല് ശബരിമല സ്ത്രീ പ്രവേശനത്തിനെതിരെയുളള സമരത്തിന് നേതൃത്വം വഹിച്ചതും തുടര്‍ന്ന് മത്സരിച്ച തിരഞ്ഞെടുപ്പുകളില് വോട്ടുയര്‍ത്തിയതുമെല്ലാം സുരേന്ദ്രന് അനുകൂല ഘടകങ്ങളായി. വരാനിരിക്കുന്ന തദ്ദേശ തിരഞ്ഞെടുപ്പിലും നിയമസഭാ തിരഞ്ഞെടുപ്പിലും നേട്ടമുണ്ടാക്കുക എന്ന വന് ഉത്തരവാദിത്തമാണ് സുരേന്ദ്രനുളളത്.\nk surendran bjp തിരുവനന്തപുരം ps sreedharan pillai ബിജെപി politics\nCongress MP K Muraleedharan trolls BJP chief K Surendran


സെറ്റുകളില് അനുഭവിച്ചത് സഹിക്കാനാവാത്ത പീഡനമെന്ന് ഷെയ്ന് നിഗം | Malayalam News\nസെറ്റുകളില് അനുഭവിച്ചത് സഹിക്കാനാവാത്ത പീഡനമെന്ന് ഷെയ്ന് നിഗം\nതിരുവനന്തപുരം- സഹിക്കാനാവാത്ത പീഡനങ്ങളാണ് സെറ്റുകളില് താന് അനുഭവിച്ചിരുന്നതെന്ന് ഷെയ്ന് നിഗം പറഞ്ഞു. ജനങ്ങളെ എനിക്കെതിരെ തിരിക്കാനുള്ള നീക്കമാണ് ചിലര് നടത്തിക്കൊണ്ടിരിക്കുന്നത്. തനിക്ക് നീതി കിട്ടുന്നില്ലെന്നും അദ്ദേഹം പറഞ്ഞു.\nമന്ത്രി എ.കെ.ബാലനെ അദ്ദേഹത്തിന്റെ വസതിയില് സന്ദര്‍ശിച്ച ശേഷം മാധ്യമങ്ങളോട് പ്രതികരിക്കുകയായിരുന്നു അദ്ദേഹം. നടന് എന്നതിലുപരി താനൊരു മനുഷ്യനാണെന്നും അദ്ദേഹം പറഞ്ഞു. തന്റെ അമ്മയും സഹോദരിമാരും മാത്രമാണ് തന്നോടൊപ്പമുള്ളതെന്നും പറഞ്ഞു.\nഷെയ്ന് നിഗം തന്റെ വിഷമങ്ങള് തുറന്നു പറഞ്ഞതായും നിര്‍മാതാക്കള് സിനിമ ഉപേക്ഷിച്ചത് അദ്ദേഹത്തോട് ആലോചിക്കാതെയാണെന്ന് പറഞ്ഞതായും മന്ത്രി എ.കെ.ബാലന് പറഞ്ഞു. ഷെയ്ന് നിഗവുമായുള്ള കൂടിക്കാഴ്ചക്ക് ശേഷമായിരുന്നു അദ്ദേഹത്തിന്റെ പ്രതികരണം.\nതാര സംഘടനയായ അമ്മയ്ക്കു തന്നെ പ്രശ്‌നം തീര്‍ക്കാവുന്നതേയുള്ളൂവെന്ന് മന്ത്രി പറഞ്ഞു. പ്രശ്‌നങ്ങള് ബന്ധപ്പെട്ടവര് തന്നെ ചര്‍ച്ച ചെയ്ത് പരിഹരിക്കുന്നതാണ് നല്ലതെന്നും അതിന് സര്‍ക്കാര് വേണ്ട സഹായങ്ങള് നല്‍കുമെന്നും മന്ത്രി പറഞ്ഞു. സിനിമാ വ്യവസായം സംരക്ഷിക്കാന് സര്‍ക്കാര് നടപടിയെടുക്കുമെന്നും സിനിമാ സെറ്റുകളിലെ ലഹരി ഉപയോഗവുമായി ബന്ധപ്പെട്ട് തെളിവുകള് നല്‍കിയാല് നടപടിയെടുക്കുമെന്നും അദ്ദേഹം പറഞ്ഞു. ഷെയ്ന് നിഗത്തിനെതിരായ നടപടിയില് നിലപാട് കടുപ്പിച്ചിരിക്കുകയാണ് നിര്‍മാതാക്കളുടെ സംഘടന.\nEntertainment shain nigam\nഫോണ് വിളിക്കുമ്പോഴുള്ള കൊറോണ സന്ദേശം ഒഴിവാക്കണമെന്ന് ഷെയ്ന് നിഗം\n08/08/2020 - 18:15\nദാമ്പത്യ ജീവിതത്തില് സമാധാനം വേണ്ടവര്‍ക്കു ടിപ്‌സുമായി കുഞ്ചാക്കോ ബോബന്\n08/07/2020 - 19:30\nസിനിമയില് ഗോഡ് ഫാദര്‍മാര് ഇല്ലായിരുന്നു- രവീണ ഠണ്ടന്


മുപ്പത്തിയാറിലെ പതിനെട്ടിലെ പ്രഭാത മഹത്വങ്ങളുടെ ചിത്രങ്ങൾ.\nഇതാണ് മോണിംഗ് ഗ്ലോറിസ് പതിനെട്ടിന്റെ മുപ്പത്തിയാറിന്റെ ടെംപ്ലേറ്റ് ചിത്രങ്ങൾ.. LibreOffice ഓൺ‌ലൈനിലോ ഓപ്പൺ ഓഫീസിലോ മൈക്രോസോഫ്റ്റ് ഓഫീസ് സ്യൂട്ട് (വേഡ്, എക്‌സൽ, പവർപോയിന്റ്) അല്ലെങ്കിൽ ഓഫീസ് 365 എന്നിവയ്‌ക്ക് ഉപയോഗിക്കാവുന്ന ഒരു ടെംപ്ലേറ്റ്.\nമുപ്പത്തിയാറിലെ പതിനെട്ട് പ്രഭാത മഹത്വങ്ങളുടെ ടെംപ്ലേറ്റ് ചിത്രങ്ങൾ ഡൗൺലോഡ് ചെയ്യുക അല്ലെങ്കിൽ എഡിറ്റ് ചെയ്യുക. LibreOffice ഓൺലൈൻ, OpenOffice, Microsoft ഓഫീസ് സ്യൂട്ട് (Word, Excel, Powerpoint) അല്ലെങ്കിൽ Office 365 എന്നിവയ്‌ക്ക് സാധുതയുള്ളതാണ്.\nമുപ്പത്തിയാറിലെ പതിനെട്ടിലെ പ്രഭാത മഹത്വങ്ങളുടെ ടെംപ്ലേറ്റ് ചിത്രങ്ങൾ സൗജന്യ ഡൗൺലോഡ്. OffiDocs വെബ് ആപ്ലിക്കേഷനുകളുമായി സംയോജിപ്പിച്ചിരിക്കുന്നു


ഗാന്ധിസ്മരണയിൽ രാജ്യം ; ഇന്ന് ഗാന്ധിജയന്തി – Veekshanam\nഗാന്ധിസ്മരണയിൽ രാജ്യം ; ഇന്ന് ഗാന്ധിജയന്തി\nഅമൃത എ കെ\nരാജ്യം ഇന്ന് ഗാന്ധിജയന്തി ദിനം ആഘോഷിക്കുകയാണ്. ഐക്യരാഷ്ട്രസഭ ഇതേ ദിവസം അന്താരാഷ്ട്ര അഹിംസാദിനമായും ആചരിക്കുന്നു.ഓരോ ഇന്ത്യക്കാരനും അഭിമാനം കൊള്ളുന്ന നാമമാണ് ഗാന്ധിജി എന്നത്. നമ്മെ വിട്ടുപിരിഞ്ഞിട്ട് കാലങ്ങളേറെ ആകുന്നുണ്ടെങ്കിലും ഭാരതത്തിന്റെ ഓരോ ശ്വാസത്തിലും ഇന്നും ബാപ്പുജി ജീവിക്കുന്നു.\n1869 ഒക്ടോബര് രണ്ടിന് ഗുജറാത്തിലെ പോര്‍ബന്തര് ജില്ലയിലെ സുദാമാ പുരിയിലാണ് ഗാന്ധി ജനിച്ചത്. പിതാവ് കരംചന്ദ് ഗാന്ധി, മാതാവ് പുത്തലീ ഭായി. യഥാര്‍ഥപേര് മോഹന്‍ദാസ് കരംചന്ദ് ഗാന്ധി. 1883ല് തന്‍റെ പതിമൂന്നാം വയസ്സില് അദ്ദേഹം കസ്തൂര്‍ബ ഗാന്ധിയെ വിവാഹം കഴിച്ചു.1887 ബാരിസ്റ്റർ പരീക്ഷയ്ക്ക് പഠിക്കാനായി ഇംഗ്ലണ്ടിലേക്ക് കപ്പൽ കയറി.1891 ബാരിസ്റ്റർ പരീക്ഷ പാസായി തിരിച്ചു വന്ന് ഗാന്ധിജി ഡൽഹിയിലും മുംബൈയിലും അഭിഭാഷകനായി പ്രാക്ടീസ് ചെയ്തു\n1906ല് ഗാന്ധിജി തന്റെ സത്യഗ്രഹത്തെ പ്രായോഗികതലത്തിലെത്തിച്ചു. ഏഷ്യാറ്റിക് ലോ അമന്‍ഡ്‌മെന്റ് ഓര്‍ഡിനന്‍സ് ബില്ലിനെതിരെ ഗാന്ധിജി ആദ്യമായി ദക്ഷിണാഫ്രിക്കയില് സത്യഗ്രഹം നടത്തി.1920 ഇൽ കുപ്രയും തലപ്പാവും ഉപേക്ഷിച്ചു അർദ്ധനഗ്നനായ ഫക്കീർ ആയി.1922 നിസ്സഹകരണ പ്രസ്ഥാനത്തിന് നേതൃത്വം നൽകിയത് ആറ് വർഷം കഠിന തടവിന് വിധിച്ചു.\n1930നു ഗുജറാത്തിൽ ദണ്ഡി കടപ്പുറത്ത് എഴുപത്തിരണ്ട് അനുയായികളുമായി ഉപ്പുകുറുക്കി നിയമം ലംഘിച്ചു.\n1948 ജനുവരി 30 ന് വൈകുന്നേരം ബിർളഹൗസിൽ പ്രാർത്ഥന യോഗത്തിൽ പങ്കെടുക്കുകയും മതഭ്രാന്ത് നാഥുറാം വിനായക ഗോഡ്സെയുടെ വെടിയേറ്റ് ഗാന്ധിജീ ഇവലോകവാസം വെടിഞ്ഞു. ഹേ റാം എന്ന് മന്ത്രിച്ച് ആണ് അദ്ദേഹം ഈ ലോകത്തോട് വിട പറഞ്ഞത്.\nരാജ്യത്ത് മതത്തിന്റെയും വർഗീയതയുടെയും പേരിൽ ഫാസിസ്റ്റ് ശക്തികൾ അരങ്ങുവാഴുമ്പോൾ മഹാത്മാഗാന്ധിയും അദ്ദേഹം ഉയർത്തിക്കാട്ടിയ ആദർശ രാഷ്ട്രീയത്തിനും എന്നും കൃത്യമായൊരു ഇടമുണ്ട്.മരിച്ചാലും മറക്കാത്ത മഹാത്മാവിന്റെ ഓർമ്മകൾക്ക് മുൻപിൽ പ്രണാമം.\nNational, News, Special\nശക്തിയാർജ്ജിച്ച് കോൺഗ്രസ് ; ഡൽഹി സർവകലാശാല എബിവിപി യൂണിറ്റ് പ്രസിഡന്റ് കോൺഗ്രസിൽ ചേർന്നു\n‘India United’ ; വർഗീയതക്കെതിരെയുള്ള യൂത്ത് കോൺഗ്രസ് ക്യാമ്പയിന് ഇന്നു തുടക്കം


2000 denomination notes are disappearing from banks, | 2000 രൂപ നോട്ടുകള് വിപണിയില് നിന്ന് അപ്രത്യക്ഷം!! തിരഞ്ഞെടുപ്പ് മുന്നില് കണ്ടുള്ള പൂഴ്ത്തിവെപ്പ്! - Malayalam Oneindia\n15 min ago കൊവിഡ്; കേരളത്തിൽ ഇനി റാപിഡ് ടെസ്റ്റ്!! എന്താണ് റാപിഡ് ടെസ്റ്റ്? എങ്ങനെ? അറിയാം\n30 min ago വി മുരളീധരന് ഒരുകോടി രൂപയും ഒരു മാസത്തെ ശമ്പളവും കൈമാറി; അതിജീവിച്ചേ മതിയാകൂ\n48 min ago 'ഇത് അടിയന്തരാവസ്ഥ കാലമല്ലെന്ന് യതീഷ് ചന്ദ്രയ്ക്ക് മുഖ്യമന്ത്രി പറഞ്ഞു കൊടുക്കണം'; രൂക്ഷ വിമർശനം\nUpdated: Thu, Apr 4, 2019, 16:54 [IST]\nദില്ലി: 2000 നോട്ടുകള് വിപണിയില് നിന്ന് അപ്രത്യക്ഷമാകുന്നു. തിരഞ്ഞെടുപ്പിനായുള്ള പൂഴ്ത്തിവയ്പ്പാണെന്ന് സംശയിച്ച് ബാങ്കേഴ്‌സ്. നോട്ട് നിരോധനം നടത്തി രണ്ട് വര്‍ഷം പിന്നിടുമ്പോള് ഉയര്‍ന്ന മൂല്യമുള്ള നോട്ടായ 2000 രൂപ വിപണിയില് നിന്ന് അപ്രത്യക്ഷമാകുന്നത്. തിരഞ്ഞെടുപ്പ് മുന്നില്‍കണ്ടാണ് ഇത്തരത്തില് നോട്ട് സാമ്പത്തിക ക്രയ വിക്രയങ്ങളില് നിന്ന് അപ്രത്യക്ഷമാകുന്നത്. നേരത്തെ റിസര്‍വ് ബാങ്ക് ഓഫ് ഇന്ത്യ പുതിയ 2000 രൂപയുടെ നോട്ടുകളുടെ അച്ചടി നിര്‍ത്തിവച്ചിരുന്നു.\nഎന്നാല് നിലവിലുള്ള നോട്ട് അഭാവം ലോക്‌സഭ തിരഞ്ഞെടുപ്പിനോടനുബന്ധിച്ചാണെന്ന് പറയുന്നു. ക്രയവിക്രയങ്ങള് നിലച്ചെങ്കിലും 2000 നോട്ട് വിപണിയില് ഉണ്ടെന്നും ഒരുതരത്തിലുള്ള പൂഴ്ത്തി വയ്പ് നേരിടുകയാണെന്നും ഇന വിനിമയം ചെയ്യപ്പെടുന്നില്ലെന്നും മുതിര്‍ന്ന ഗവണ്‍മെന്റ് ഉദ്യോഗസ്ഥര് വ്യക്തമാക്കിയതായി ദ പ്രിന്റ് റിപ്പോര്‍ട്ട് ചെയ്യുന്നു. തിരഞ്ഞെടുപ്പ് സമയങ്ങളില് ഇവ പതിവാണെന്നും ഇദ്ദേഹം പറയുന്നു.\nഎന്നാല് പണത്തിന് യോതൊരു ക്ഷാമവുമില്ലെന്നും ആര്‍ബിഐ വ്യക്തമാക്കുന്നു. എന്നാല് കുറഞ്ഞ മൂല്യമുള്ള പണം ആയ 200 രൂപ നോട്ടുകളാണ് വിപണിയില് വ്യാപിപ്പിക്കുന്നതെന്നും ബാങ്ക് അധികൃതര് വ്യക്തമാക്കുന്നുണ്ട്. ഫെബ്രുവരിയില് സ്റ്റേറ്റ് ബാങ്ക് ഓഫ് ഇന്ത്യ ഉയര്‍ന്ന മൂല്യമുള്ള നോട്ടുകള്‍ക്ക് വലിയ ക്ഷാമമുള്ളതായി വ്യക്തമാക്കിയിരുന്നു. രാജ്യത്ത് ആവശ്യമായ അളവില് 2000 നോട്ടുകള് വ്യാപിക്കുന്നില്ലെന്നായിരുന്നു എസ്ബിഐ പറഞ്ഞത്.\nഎന്നാല് 2000 നോട്ടില് കള്ളപ്പണം ഉണ്ടെന്നും അതിനാലാകം ഇത്തരത്തില് നോട്ട് പൂഴ്ത്തി വയ്‌പ്പെന്നും പറയുന്നു. എടിഎമ്മുകളിലും 2000 നോട്ടുകള് ലഭ്യമാക്കുന്നത് കുറവാണെന്ന് കോണ്‍ഫഡറേഷന് ഓഫ് എടിഎം ഒഫീഷ്യല് വ്യക്തമാക്കി. 2000ന്റെ ലഭ്യത കുറവ് 200 രൂപ നോട്ടിന്റെ ആവശ്യകത വര്‍ധിപ്പിച്ചെന്നും അതിനാല് എടിഎമ്മില് പണം നിറച്ച് കൊണ്ടിരിക്കേണ്ടി വന്നെന്നും ഇവര് പറയുന്നു. എടിഎമ്മുകള് എളുപ്പത്തില് കാലിയാകേണ്ടി വരുന്നതും ഇതിനാലാണെന്നും പറയപ്പെടുന്നു.\nഎന്നാല് പണ ലഭ്യതയ്ക്ക് കുറവില്ലെന്നും തിരഞ്ഞെടുപ്പായതിനാല് പണം ചെലവാക്കുന്നത് വേഗമായതിനമാലാണ് പണത്തിന്റെ അഭാവമെന്നും പറയുന്നു.\nയെസ് ബാങ്ക് പ്രതിസന്ധി: 'പണം സുരക്ഷിതം'; ആശങ്ക വേണ്ടെന്ന് നിര്‍മ്മല സീതാരാമന്\nbank economy election notes currency ലോക്സഭ തിരഞ്ഞെടുപ്പ് 2019 ആര്‍ബിഐ കറന്‍സി ബാങ്ക് സമ്പദ് വ്യവസ്ഥ\n2000 denomination notes are disappearing from banks, notes are being kept for lok sabha election


കൃപയും സമർപ്പണവും | amritanandamayi| amritanandamayi devi\nOct 31, 2015, 08:17 PM IST\nദിവസവും നമ്മൾ അനേകകാര്യങ്ങൾക്കായി പ്രയത്നിക്കുന്നു. എന്നാൽ അവയിൽ ചിലതു മാത്രമേ വിജയത്തിലെത്താറുള്ളൂ. നമ്മൾ എത്ര ശ്രദ്ധിച്ചു വാഹനമോടിച്ചാലും എതിരെ വരുന്ന വാഹനത്തിലെ ഡ്രൈവർ അശ്രദ്ധയോടെയോ, മദ്യപിച്ചോ വാഹനമോടിക്കുകയാണെങ്കിൽ ആ വാഹനം നമ്മെ ഇടിച്ചെന്നിരിക്കും. അതുപോലെ ഒരു വിദ്യാർഥി വളരെ കഷ്ടപ്പെട്ടു പഠിച്ച് പരീക്ഷ എഴുതിയാലും മാർക്കിടുന്ന അധ്യാപകൻ അശ്രദ്ധകാണിച്ചാൽ ആ വിദ്യാർഥിക്ക് അർഹിക്കുന്ന മാർക്ക് കിട്ടാതിരിക്കാം. എന്തുകൊണ്ടാണ് ഇങ്ങനെ സംഭവിക്കുന്നത്? ഒരു വ്യക്തിക്ക് എത്രമാത്രം കഴിവുണ്ടായാലും അവൻ എത്രയധികം പ്രയത്നിച്ചാലും ഈശ്വരകൃപയുണ്ടെങ്കിൽ മാത്രമേ അവനു കർമത്തിൽ യഥാർഥവിജയം കൈവരിക്കാൻ സാധിക്കൂ.\nഒരു ദിവസം ഭീമൻ ഏകനായി കാട്ടിലൂടെ സഞ്ചരിക്കുകയായിരുന്നു. പെട്ടെന്ന് ഭീമൻ ദൂരത്ത് ഗർഭിണിയായ ഒരു മാൻ നിൽക്കുന്നതു കണ്ടു. ഭീമനെക്കണ്ട് പേടിച്ചരണ്ട മാൻ നാലുദിക്കുകളിലേക്കും നോക്കിയിട്ട് അനങ്ങാതെ നിന്നു. ഭീമൻ ചുറ്റും നോക്കിയപ്പോൾ അതിന്റെ കാരണം മനസ്സിലായി. മാനിന്റെ മുൻവശത്തായി ഒരു സിംഹം അതിനെ പിടിക്കാനായി കാത്തുനിൽക്കുന്നുണ്ടായിരുന്നു. പിറകുവശത്ത് ഒരു വേടൻ വില്ലുകുലച്ച് അമ്പെയ്യാനായി ഒരുങ്ങിനിൽക്കുന്നു. വേടനെ കണ്ടതുകൊണ്ടാണ് സിംഹം മുന്നോട്ടുവരാതിരുന്നത്. വലതുവശത്ത് അതിശക്തമായി ഒഴുകുന്ന നദി, മറുവശത്ത് ആളിക്കത്തുന്ന കാട്ടുതീ. മാനിനു നാലുചുറ്റും ആപത്തു മാത്രം.\nആ മാൻപേടയുടെ ദയനീയാവസ്ഥ കണ്ട് ഭീമന്റെ മനസ്സലിഞ്ഞു. എന്നാൽ ഭീമൻ നിസ്സഹായനായിരുന്നു. വേടനെ ഓടിക്കാൻ ശ്രമിച്ചാൽ അതുകണ്ട് മാൻ പേടിച്ചോടി സിംഹത്തിന്റെ വായിൽചെന്നുചാടും. കാട്ടുതീ അണയ്ക്കാമെന്നുവെച്ചാൽ മാൻ നദിയിലേക്കു ചാടി ഒഴുക്കിൽപ്പെട്ടുമരിക്കും. മാനിനെ രക്ഷിക്കാൻ ഒരു മാർഗവും കാണാതെ ഭീമൻ ഒടുവിൽ ഈശ്വരനെ വിളിച്ച്, ‘‘ഭഗവാനേ, ഞാൻ തികച്ചും നിസ്സഹായനാണ്. ഈ മാനിനെ രക്ഷിക്കാൻ അവിടത്തേക്കു മാത്രമേ സാധിക്കൂ. അവിടുന്നുതന്നെ അതിനെ രക്ഷിക്കണേ’’ എന്നു പ്രാർഥിച്ചു.\nഅടുത്തനിമിഷം മാനത്ത് കാർമേഘങ്ങൾ ഉരുണ്ടുകൂടി, ഭയങ്കരമായി ഇടിവെട്ടി. തുടർന്ന് അതിശക്തമായ മഴപെയ്തുതുടങ്ങി. ഇടിമിന്നലേറ്റ് വേടൻ ബോധംകെട്ടുവീണു. മഴയിൽ കാട്ടുതീയണഞ്ഞു, സിംഹം ഭയന്നോടിപ്പോയി. ആപത്തെല്ലാമൊഴിഞ്ഞതോടെ മാൻപേടയും ഓടിരക്ഷപ്പെട്ടു. ഇതെല്ലാം കണ്ടുനിന്ന ഭീമൻ അത്ഭുതപരതന്ത്രനായി.\nനമ്മുടെ കഴിവിന്റെ പരിമിതിയും ഈശ്വരന്റെ അനന്തമായ വൈഭവവും അറിയുമ്പോൾ ഈശ്വരകൃപ ഒന്നുമാത്രമേ നമ്മുടെ പ്രയത്നങ്ങളെ സഫലമാക്കൂ എന്നു നമുക്ക് ബോധ്യമാകും. ഭീമന്റെ മനസ്സിൽ മാൻപേടയോടുള്ള കാരുണ്യവും ഈശ്വരനോടുള്ള സമർപ്പണവും ഒന്നിച്ചപ്പോഴാണ് ഭീമൻ ഈശ്വരകൃപയ്ക്ക് പാത്രമായത്. പ്രയത്നവും കാരുണ്യവും സമർപ്പണവും എവിടെ ഒന്നിക്കുന്നുവോ അവിടെ ഈശ്വരൻ തീർച്ചയായും കൃപ ചൊരിയുന്നു.\nമക്കളേ, സ്വന്തം സമ്പാദ്യത്തിൽനിന്ന് ആവശ്യമുള്ളതെടുത്ത് ബാക്കി സാധുക്കൾക്ക് ദാനം ..


ജസ്റ്റിസ് ലോയയുടെ മകനുപിന്നില് അമിത്ഷായെന്ന് അഡ്വ. ബല്‍വന്ദ് – Chandrika Daily\nജസ്റ്റിസ് ലോയയുടെ മകനുപിന്നില് അമിത്ഷായെന്ന് അഡ്വ. ബല്‍വന്ദ്\nന്യൂഡല്‍ഹി: ജസ്റ്റിസ് ലോയയുടെ മകന്റെ വാര്‍ത്താസമ്മേളനത്തിന് പിന്നില് അമിത്ഷാ ആണെന്ന് ആക്ഷേപം ഉയരുന്നു. രാഷ്ട്രീയ സമ്മര്‍ദ്ദത്തിന്റെ ഫലമായാണ് മകന് അനൂജ് വാര്‍ത്താസമ്മേളനം നടത്തി മരണത്തില് സംശയമില്ലെന്ന് പറഞ്ഞതെന്ന്…\nന്യൂഡല്‍ഹി: ജസ്റ്റിസ് ലോയയുടെ മകന്റെ വാര്‍ത്താസമ്മേളനത്തിന് പിന്നില് അമിത്ഷാ ആണെന്ന് ആക്ഷേപം ഉയരുന്നു. രാഷ്ട്രീയ സമ്മര്‍ദ്ദത്തിന്റെ ഫലമായാണ് മകന് അനൂജ് വാര്‍ത്താസമ്മേളനം നടത്തി മരണത്തില് സംശയമില്ലെന്ന് പറഞ്ഞതെന്ന് ലോയയുടെ സുഹൃത്ത് അഡ്വ. ബല്‍വന്ദ് യാദവ് പറഞ്ഞു.\nകാലങ്ങളായി തനിക്ക് ആ കുടുംബത്തെ അറിയാം. അമിത്ഷായെ രക്ഷിക്കാനുള്ള രാഷ്ട്രീയ സമ്മര്‍ദ്ദമാണ് അവരെ ഇപ്പോള് നിശബ്ദരാക്കിയതെന്ന് ബല്‍വന്ദ് പറഞ്ഞു. ലോയയുടെ മരണവുമായി ബന്ധപ്പെട്ട് സുപ്രീം കോടതിയുടെ മേല്‍നോട്ടത്തിലുളള ഒരു അന്വേഷണം വേണം. അദ്ദേഹത്തിന്റെ മരണത്തെക്കുറിച്ചു മാത്രമല്ല 2014 ഡിസംബറില് അദ്ദേഹം മരണപ്പെടാന് കാരണമായ എല്ലാ സംഭവങ്ങളെക്കുറിച്ചും വിശദമായ അന്വേഷണം വേണമെന്നും അദ്ദേഹം ആവശ്യപ്പെട്ടു.\nഇന്നലെയാണ് മകന് അനൂജ് വാര്‍ത്താസമ്മേളനം നടത്തി ലോയയുടെ മരണത്തെക്കുറിച്ച് സംസാരിച്ചത്. ലോയയുടെ മരണത്തില് ദുരൂഹതയില്ലെന്ന് അനുജ് ലോയ പറഞ്ഞു. മരണവുമായി ബന്ധപ്പെട്ട് ഇപ്പോള് കുടുംബത്തിന് യാതൊരു സംശയവും ഇല്ല, പക്ഷേ തങ്ങളെ ചിലര് ഇരകളാക്കുകയും പീഡിപ്പിക്കുകയാണെന്നും അനുജ് വാര്‍ത്താ സമ്മേളനത്തില് വ്യക്തമാക്കിയിരുന്നു.\nജസ്റ്റിസ് ലോയയുടെ ദുരൂഹ മരണത്തെ കുറിച്ച് അന്വേഷിക്കണമെന്ന ആവശ്യം വ്യാപകമാവുകയും ഇതേ കുറിച്ചുള്ള ഹര്‍ജി താരതമ്യേന ജൂനിയറായ ജഡ്ജിയുടെ ബെഞ്ചിലേക്ക് മാറ്റിയതില് പ്രതിഷേധമറിയിച്ച് നാലു സുപ്രീം കോടതി ജഡ്ജിമാര് പത്രസമ്മേളനം നടത്തുകയും ചെയ്തതിനു പിന്നാലെയാണ് മകന് പത്രസമ്മേളനം നടത്തിയതെന്നതും ശ്രദ്ധേയമാണ്. തനിക്ക് പിതാവിന്റെ മരണത്തില് യാതൊരു സംശയവുമില്ല. നേരത്തെ ഇതുണ്ടായിരുന്നു. എന്നാല് ഇപ്പോള് സംശയങ്ങളെല്ലാം മാറിയെന്നും അനൂജ് ലോയ പറഞ്ഞു. ജസ്റ്റിസ് ലോയ മരിക്കുമ്പോള് തനിക്ക് 17 വയസായിരുന്നു പ്രായം, അന്ന് വൈകാരികമായ മാനസികാവസ്ഥയിലായിരുന്നു. ഒന്നും മനസിലായിരുന്നില്ല അനൂജ് പറഞ്ഞു.\nഅതേസമയം, ജസ്റ്റിസ് ലോയയുടെ മരണത്തില് ദുരൂഹതയുണ്ടെന്ന കുടുംബാംഗങ്ങളുടെ ആരോപണം കാരവന് മാസിക പ്രസിദ്ധീകരിച്ചതോടു കൂടിയാണ് മരണത്തില് സ്വതന്ത്ര അന്വേഷണം ആവശ്യപ്പെട്ട് നിരവധി പേര് രംഗത്തെത്തിയത്. എന്നാല് ജസ്റ്റിസ് ലോയയുടെ മരണത്തെ രാഷ്ട്രീയ വല്‍ക്കരിക്കുകയാണെന്നും തങ്ങളുടെ കുടുംബത്തില് അസംതൃപ്തി വിതക്കാനും പീഡിപ്പിക്കാനുമാണ് ചിലര് ശ്രമിക്കുന്നതെന്ന് മകന് അനൂജ് പറയുന്നു. കുടുംബാംഗങ്ങളെ പീഡിപ്പിക്കരുതെന്ന് സന്നദ്ധ സംഘടനകളോടും അഭിഭാഷകരോടും അഭ്യര്‍ത്ഥിക്കുന്നതായും അനൂജ് പറഞ്ഞിരുന്നു. ഇതിന് പിന്നില് അമിത്ഷാ ആണെന്നാണ് ഇപ്പോള് ലോയയുടെ കുടുംബത്തോട് അടുത്ത വൃത്തങ്ങളെല്ലാം പറയുന്നത്.\nCategories: Culture, More, Views Tags: amith sha, justice loya, supreme court issue


കൂതറ അവലോകനം: 172.ബൂലോഗ അശ്വഥാമാവ്\nചാര്‍ത്തിയത് കൂതറ തിരുമേനി at 3:51 PM\n"ബൂലോഗത്ത് ഏഴു ചിരഞ്ജീവികള് ഉണ്ടെന്നാണ് പഠിച്ചിട്ടുള്ളത്."\nഭൂലോകമാണോ........അതോ ബൂലോഗം എന്ന് തന്നെയാണോ തിരുമേനി ഉദ്ദേശിച്ചത്...\nഭൂലോകം എന്നതാണ് ശരി. എഴുത്തില് വന്ന പിശകാണ്. ചൂണ്ടി കാണിച്ചതില് വളരെ നന്ദിയും തെറ്റ് പറ്റിയതില് ഖേദവും.\nഅശ്വഥാമാവ്, മഹാബലി, വേദവ്യാസന് , ഹനുമാന് , വിഭീഷണന് ,കൃപര് പരശുരാമന്, ഇതില് ഹനുമാന്, പരശുരാമന്, വിഭീഷണന്, മഹാബലി - ഈ നാലുപേരും ത്രേതായുഗത്തിലും കൃപര്, വേദവ്യാസന്, അശ്വഥാമാവ് എന്നിവര് ദ്വാപരായുഗത്തില് നിന്നുള്ളവരും ആയിരുന്നു.\nബാല്യത്തിലേപോലെ ബാലരമ അമർചിത്രകഥയോ, പൂമ്പാറ്റ അമർചിത്രകഥയോ ഒക്കെ വായിച്ചു തുടങ്ങണം..\nമുകളിൽ പറഞ്ഞിരിക്കുന്നചിരഞ്ജീവികളെപറ്റി പരാമർശിച്ചതു നന്നായി..\n"അങ്ങനെ കലിയുഗത്തില് തുടങ്ങിയ ബൂലോഗത്തും ഈ ഇത്തരം ഒരു ജന്മത്തെ ചിരഞ്ജീവി ആയി അലയാന് കിട്ടി. കുടിലതകള് നിറഞ്ഞ സംഹാരരൂപിയെന്നു സ്വയം കരുതുന്ന പാഴ്ജന്മത്തിന്റെ ശിക്ഷയും അതുതന്നെ. കഴിഞ്ഞ പോസ്റ്റിലെ പോലെ മെന്റല് ഡിസ്ഓര്‍ഡര് ആയതുകൊണ്ട് മൃതി പൂകാന് യോഗ്യനല്ലാതെ അലഞ്ഞു തിരിയാന് വിധിക്കപ്പെട്ട ജന്മം."\nഅതെന്താ ഇപ്പോ അങ്ങനെ? ഒന്നും മനസ്സിലാവുന്നില്ലല്ലോ കൂതറ തിരുമേനിയേ.\nഎല്ലാവര്‍ക്കും പെട്ടെന്ന് കലി വരും എന്നതിനാല് ആയിരിക്കുമോ ഇപ്പോള് കലിയുഗം എന്നുപറയുന്നത്?\nഅഗസ്ത്യ മഹര്‍ഷി മരിച്ചതായി കേട്ടിട്ടില്ല, ചിലപ്പോള് ഈയുള്ളവന് (അന്നത്തെ പത്രം) വായിക്കാത്തത് കൊണ്ടാകാനും മതി. :-)\nഒന്നാലോചിച്ചാല്, നമ്മളെല്ലാപേരും ചിരഞ്ജീവികള് തന്നെ! ഭാരതീയ വേദാന്തപ്രകാരം, നാമോരോരുത്തരും ആത്മാവ്; ആത്മാവ് ജനിക്കുന്നുമില്ല, മരിക്കുന്നുമില്ല എന്നാണു കേട്ടിട്ടുള്ളത്.\nഈ സുതീഷ്ണ മഹര്‍ഷിയുടെ ഗുരുവായ അഗസ്ത്യ മഹര്‍ഷിയും മരിച്ചതായി ഞാന് വായിച്ചിട്ടില്ല. ഒരുപക്ഷെ അദ്ദേഹത്തിന്‍റെ ഡെത്ത് സര്‍ട്ടിഫിക്കറ്റ് മിസ്സ് ആയതാണോ എന്ന് സംശയം ഉണ്ട്. എന്നാല് ത്രേതായുഗത്തില് ജീവിച്ചിരുന്ന അഗസ്ത്യ മഹര്‍ഷിയുടെ പേര് ഞാന് ചിരഞ്ജീവികളുടെ പേര് പറയുന്ന ഇടങ്ങളില് എങ്ങും കണ്ടിട്ടില്ല. അതുകൊണ്ട് അദ്ദേഹം മരിച്ചുവെങ്കിലും ആ മരണത്തിനു പ്രത്യേകതകള് ഒന്നും ഇല്ലാത്തതിനാല് ആരും പറഞ്ഞിട്ടില്ല എന്ന് കരുതി. അങ്ങനെ തന്നെ ആവാനാ വഴിയെന്ന് കരുതട്ടെ.\nഓഫ് : കലികാലം അല്ലങ്കില് കലിയുഗം എന്നത് ഞാന് തീര്‍ത്തും വിശ്വസിക്കുന്നില്ല. കൂതറയുഗം എന്ന് വിശ്വസിക്കാനാ ഇഷ്ടം.\nശരിയാണ് ശ്രീ @ശ്രേയസ്\nആത്മാവിന് മരണമില്ല. തീയില് ദഹിപ്പിക്കാനും മഞ്ഞില് തണുപ്പിക്കാനും കഴിയാത്ത അതിനു നാശമില്ല. ആത്മാവിനോട് മാത്രമല്ല, മേല്‍പ്പറഞ്ഞ എല്ലാ ചിരഞ്ജീവികളും ശരീരത്തോട് കൂടിയാണ് ജീവിക്കുന്നതെന്ന് വിശ്വാസം ....\nഇനി ശ്രീയോട് ഒരു സംശയം\nവേദവ്യാസന് ചിരഞ്ജീവി ആണെന്ന് എഴുതി വച്ചിരിക്കുന്നു. മഹാഭാരതം എഴുതിയ വ്യാസന് വെറുതെ ഒരു ജാടയ്ക്കായി താന് ചിരഞ്ജീവി ആണെന്ന് എഴുതി വച്ചതല്ലേ..??\nപിന്നെ ഈ ബ്ലോഗിലെ ചിരഞ്ജീവി ആര് അല്ലെ..\nകൊള്ളാം ഈ ബൂലോഗത്ത് സ്വയം ബ്ലോമൂഹ്യദ്രോഹി എന്നു പറയുന്ന ഒരാളല്ലേ ഉള്ളൂ. അഭിനവ ശകുനി..\nഞാന് ഒരു വഴിപോക്കനാണ്.ഇതെന്താ സി.പി.എമ്മിന്റെ തിര്‍ഞ്ഞെടുപ്പ് പരാജയാവലോകനം പോലെ മനസ്സിലാകാത്ത ഭാഷയില്.ബൂലോകത്തുള്ള ആരെയാണ് താങ്കല് ഉദ്ദേശിച്ചതെന്ന് മനസിലായില്ല.ദയവായി പറഞ്ഞുതരൂ.......നമ്മളും അറിയട്ടെ ആ മഹാനാരാണെന്ന്.\nഅയാളെ മഹാന് എന്നുവിളിച്ചാല് മഹാത്മാക്കള് താങ്കളോട് പൊറുക്കില്ല. ഇനിയുള്ള പോസ്റ്റുകളില് എല്ലാം വ്യക്തമാക്കാം.\nഅഗസ്ത്യ മഹര്‍ഷി ചിരഞ്ജീവിയാണെന്നും, തിരുവനന്തപുരം പദ്മനാഭസ്വാമിക്ഷേത്രം, അഗസ്ത്യാര്‍കൂടം, തമിഴ്‌നാട്ടില് തിരുനെല്‍വേലി ജില്ലയിലെ പോതിഗമലൈ എന്നിവ അദ്ദേഹത്തിന്‍റെ വാസസ്ഥലമാണെന്നും തിരുവനന്തപുരത്തെ സിദ്ധവൈദ്യന്മാര് പറഞ്ഞും വായിച്ചും കേട്ടിട്ടുണ്ട്. ഈയുള്ളവന് മൂന്നു സ്ഥലത്തും പോയിട്ടുണ്ട്, അദ്ദേഹത്തെ നേരിട്ട് കാണാന് കഴിഞ്ഞില്ല :-) പക്ഷെ, ഇവിടെയൊക്കെ തീര്‍ച്ചയായും ഒരു പ്രകൃതിസുഖം ഉണ്ട്.\nവ്യാസന് എന്നത് ഒരാള് അല്ലെന്നും, ഒരു സ്ഥാനപ്പേര് ആണെന്നും ഉള്ള "ചിന്താധാരയെ" ഈയുള്ളവന് പിന്താങ്ങുന്നു. ഓരോ കാലഘട്ടത്തിലായി നിരവധി വ്യാസന്മാര് ഉണ്ടായിരുന്നിരിക്കാം. കാഞ്ചിയിലെ ശങ്കരാചാര്യര് എന്ന സ്ഥാനപ്പേര് പോലെ. അങ്ങനെ നോക്കുമ്പോള്, ആരൊക്കെയോ വ്യാസന്മാരെ ചിരഞ്ജീവി എന്ന് വിളിച്ചതാകാനും മതി.\nതിരുമേനി പറഞ്ഞ "ഇനിയുള്ള പോസ്റ്റുകള്‍ക്കായി" ബൂലോകം (ഈയുള്ളവന് അല്ല!ഹി ഹി ഹി) കാത്തിരിക്കുന്നു എന്ന് തോന്നുന്നു!\nഅഗസ്ത്യരുടെ കാര്യം തഥൈവ.. എന്നാല് വ്യാസരെപ്പറ്റി ഒരു കഥയുണ്ട്. വേദങ്ങള് വായ്മൊഴിയില് നിന്ന് വരമൊഴിയായി മാറ്റിയവന് വ്യാസന്. ബ്രഹ്മജ്ഞന് ആയവന്. അറിവുള്ളവന് എന്നെടുത്താല് മതി. ഉത്തര ഭാരതത്തില് വ്യാസന് ഒരു ഹിന്ദുമതത്തിലെ ഒരു ജാതിയുടെ പേരാണ് (നമ്മുടെ നമ്പൂതിരി പോലെ), അതുപോലെ സംസ്കൃതത്തില് വ്യാസനു സമാഹര്‍ത്താവ് എന്നൊരു അര്‍ത്ഥവും ഉണ്ട്. ഒരുപക്ഷെ വായ്മോഴികളായ വേദങ്ങളെ നാലാക്കി സമാഹരിച്ചു ചിട്ടപ്പെടുത്തി വരമൊഴിയാക്കിയവാന് എന്നുള്ള രീതിയിലാണോ വ്യാസന് എന്ന് വന്നതെന്നും സംശയമുണ്ട്. അതേപോലെ ഓരോ തവണയും ഓരോകാലത്തെയും വേദാദി വിഷയങ്ങളില് നൈപുണ്യമുള്ളവരെ വ്യാസനെന്നു വിളിക്കുകയും അങ്ങനെയുള്ള വ്യാസ പരമ്പരയ്ക്ക് ചിരഞ്ജീവിത്തം ഉണ്ടാകുമെന്ന് താത്വികമായി പറഞ്ഞതാണോ എന്നും ശങ്കിക്കുന്നു.\nഓഫ് : ശ്രീയുടെ ബ്ലോഗില് ഇത്തരം കൃതികള് ഡൌണ്‍ലോഡ് ചെയ്യാനുള്ള സൗകര്യം കൊടുത്തിരിക്കുന്നത് സ്വാഗതാര്‍ഹം തന്നെ. കൂടുതല് മത ഗ്രന്ഥങ്ങള് (പുരാണം, ഉപനിഷത്ത് തുടങ്ങിയ ) കൂടി കൊടുത്തിരുന്നെങ്കില് നല്ലതായിരിക്കും.\nനന്ദി കൂതറേ. തല്‍ക്കാലം മലയാളം ഇബുക്സ് മാത്രമാണ് പി ഡി എഫ് ഡൗണ്‍ലോഡ് ആയി ലഭ്യമാക്കാന് ശ്രമിക്കുന്നത്. മലയാളത്തില് ഇബുക്സ് വളരെ കുറവാണല്ലോ. കഴിയുന്നത്ര ശേഖരിക്കാനും ലഭ്യമാക്കാനും ആണ് ശ്രമം. തല്‍ക്കാലം 'പയ്യേ തിന്നുന്നു' എന്ന് മാത്രം :-)